Council inthikhaabu faskurumah MDP aai PPM ge thaaeedheh nei – Iru\nޝާޝާ· 23 ޖަނަވަރީ 2021\nކައުންސިލް އިންތިޚާބު ބޭއްވުމަށް އިލެކްޝަން ކޮމިޝަނުން މިހާރު ކަނޑައަޅާފައިވާ ތާރީހަށް އިތުރަށް ބަދަލު ގެނެސް އިންތިޚާބު ފަސްކުރުމަށް އެމްޑީޕީއާއި ޕީޕީއެމްއިން ތާއީދު ނުކުރާނެކަން ހާމަކޮށްފިއެވެ.\nރާއްޖޭގެ އެންމެ ބޮޑު ދެ ސިޔާސީ ޕާޓީ އިން މިގޮތަށް ނިންމާފައިވަނީ، އިންތިޚާބު ބޭއްވުމަށްޓަކައި އިލެކްޝަން ކޮމިޝަންގެ ޤައުމީ ލަފާދޭ ކޮމިޓީގެ ބައްދަލުވުމުގައި އިންތިޚާބު ޖޫން މަހަށް ފަސްކުރުމަށް އިލެކްޝަން ކޮމިޝަނުން ވަނީ އެދިވަޑައިގެންފައި ވަނިކޮށެވެ.\nމިކަމާ ގުޅޭގޮތުން ޕީއެސްއެމް ނިއުސްއާ ވާހަކަ ދައްކަވަމުން އެމްޑީޕީގެ އިންތިޚާބީ ކޮމިޓީގައި އިސްކޮށް ހަރަކާތްތެރިވާ ހުޅުމާލެ ދާއިރާގެ މެމްބަރު އަލީ ނިޔާޒު ވިދާޅުވީ އިންތިޚާބު އިތުރަށް ލަސްކުރުމަކީ އެމްޑީޕީން ތާއީދު ކުރާނެކަމެއް ނޫންކަމަށެވެ. އެމްޑީޕީން ބޭނުންވަނީ އިންތިޚާބު މިހާރު ކަނޑައަޅާފައިވާ ތާރީހުގައި ބާއްވައި، ޤާނޫނީ ގޮތުން ކައުންސިލްތަކަށް ދޭންޖެހޭ ބާރުދީ، ލާމަރުކަޒީ ނިޒާމެއްގެ ތެރެއިން ރާއްޖެ ހިންގުމުގެ ބާރު ދިނުމަށްކަމަށެވެ.\nމީގެ އިތުރުން އިންތިޚާބު ނުބޭއްވި ލަސްވުމަކީ އިންތިޚާބުގައި ވާދަކުރައްވާ ކެންޑިޑޭޓުންނާއި، ސިޔާސީ ޕާޓީތަކަށްވެސް މިކަމުން ބޮޑެތި ގޮންޖެހުންތަކާއި ކުރިމަތިވާކަމަށްވާއިރު، އިންތިޚާބު އިތުރަށް ފަސްނުކޮށް އެޗްޕީއޭއިން މިހަފްތާގައި ކަނޑައަޅާ ގައިޑްލައިންގެ ތެރެއިން އިންތިޚާބު ބޭއްވޭނެ ޖާގަ ލިބިގެންދާނެކަމަށް އުންމީދުކުރާކަމަށް އަލީ ނިޔާޒު ވިދާޅުވިއެވެ. އަދި ގައިޑްލައިން ވެގެންދާނީ އިންތިޚާބު ބޭއްވުމަށް މިހާރު ކުރިމަތިވެފައިވާ ގޮންޖެހުންތަކަށް ހައްލު ލިބިގެންދާނެ ފަދަ ގައިޑްލައިނަކަށްކަމަށް ދެކޭކަމަށްވެސް އަލީ ނިޔާޒު ވިދާޅުވިއެވެ.\nއިންތިޚާބު ފަސްކުރުމަށް ތާއީދު ނުކުރާކަން ހާމަކޮށް އިދިކޮޅު ޕްރޮގްރެސިވް ކޮންގްރެސް ކޯލިޝަންގެ ސެކެރެޓަރީ ޖެނެރަލް މުހައްމަދު ތޮލާލު ވިދާޅުވީ އޭޕްރީލްމަހު ބޭއްވުމަށް އިލެކްޝަނުން ކަނޑައަޅާ ކޮންމެ ތާރީހެއްގައިވެސް އިންތިޚާބު ބޭއްވުމަށްވެސް ތައްޔާރުކަމަށެވެ. ނަމަވެސް އިދިކޮޅު ކޯލިޝަނުން މިތާރީހުގައި އިންތިޚާބު ބޭއްވުމަށްވެސް ވަނީ ޝަރުތުތަކެއްކޮށްފައެވެ. އޭގެ ތެރޭގައި ކެމްޕެއިންކުރުމަށް ހަމަހަމަ ފުރުސަތު ދިނުމާއި، ދަތުރު ފަތުރު ކުރެވޭނެ ގޮތަކަށް ގައިޑްލައިނުން ޖާގަދިނުން ހިމެނެއެވެ.\nމިދިޔަ އަހަރުގެ އޭޕްރިލްމަހުގެ4ވަނަދުވަހު ބޭއްވުމަށް ތާވަލުކުރި އިންތިޚާބު ކޮވިޑާއި ގުޅިގެން އެ މުއްދަތުގައި ނުބޭއްވުމުން ކައުންސިލްތަކުގެ އިންތިޚާބު ފަސްކުރުމަށް ސަންސެޓް ޤާނޫނުގެ ގޮތުގައި މަޖިލީހުން ޚާއްސަ ޤާނޫނެއް ފާސްކުރިއެވެ. އެޤާނޫނުގައި ބުނެފައިވަނީ އެ ޤާނޫނަށް އަމަލުކުރާތާ އެއްއަހަރު ދުވަހުގެތެރޭގައި އިންތިޚާބު ބާއްވަންޖެހޭނެއެވެ. އެހެންނަމަވެސް ޤާނޫނުގައިވާ ގޮތުން ކުއްލި ނުރައްކަލުގެ ހާލަތު އިއުލާންކޮށްފައިވަނިކޮށް އިންތިޚާބެއް ނުބޭއްވޭނެއެވެ.\nކުރީގެ ނޫޓްތައް އާކުރުމުގެ ފުރުސަތު ޖުލައި 31 އާ ހަމަައަށް\nއިންތިޚާބު ޞިއްޚީ ކުއްލި ހާލަތުގައި ނުބޭއްވޭގޮތަށް އޮތް އޮތުން ބަދަލު ގެނެސް މިހާލަތުގައިވެސް އިންތިޚާބު ބޭއްވޭ ގޮތަށް މަޖިލީހުން ފާސްކުރި ބިލް ރައީސުލްޖުމްހޫރިއްޔާ ވަނީ މިމަހުގެ 21 ވަނަ ދުވަހު ތަސްދީޤު ކުރައްވާފައެވެ.\nއިންތިޚާބު ފަސްކުރުމަށް އިލެކްޝަނުން އެދިފައިވަނީ ރާއްޖެއަށް ކޮވިޑްގެ ވެކްސިންވެސް ގެނެސް، ވެކްސިން ދިނުމަށް މަސައްކަތް ކުރަމުންދާތީއާއި، ކަމާބެހޭ ފަރާތްތަކުގެ އަންދާޒާތަކުން ރާއްޖޭގެ ހުރިހާ ރައްޔިތުންނަށް އޭޕްރީލް މަހުގެ ކުރިން ވެކްސިން ދެވޭނެކަމަށް ލަފާކުރާތީއެވެ.


"ދަ އިންޓަވިއު" ދައްކާނެ، އޮބާމާގެ ތައުރީފު ސޮނީ އަށް\nއުތުރު ކޮރެއާގެ ލީޑަރު ކިމް ޖޮން-އުން އަށް ފުރައްސާރަކޮށްފައިވާ ކޮމެޑީ ފިލްމު "ދަ އިންޓަވިއު" ގެ ޝޯތަކަށް ސޮނީ ޕިކްޗާސް އިން ފެހި ސިގްނަލް ދިނުމުން ސޮނީގެ މި ނިންމުމަށް އެމެރިކާގެ ރައީސް ބަރަކް އޮބާމާ ހޫނު މަރުހަބާއެއް ވިދާޅުވެއްޖެ އެވެ.\nސޮނީން މި ފިލްމުގެ ޝޯތަކެއް އިއުލާނުކުރީ ހެކަރުންގެ އިންޒާރުތަކާ ގުޅިގެން ފިލްމު ކެންސަލް ކުރުމަށް ފަހު، ފިލްމުގެ ޝޯތަކަށް 200އެއްހާ ސިނަމާ އެންމެފަހުން އެއްބަސްވުމުންނެވެ. އަނެއްކޮޅުން އޮބާމާ ވެސް ވަނީ މި ފިލްމުގެ ޝޯތައް ކުރިއަށް ގެންދަން ޖެހޭ ކަމަށް ކުރިން ވިދާޅުވެފަ އެވެ.\nފިލްމު ނުދެއްކުމަށް އެމެރިކާގެ ބޮޑެތި ސިނަމާ ޗެއިންތަކުން ފުރަތަމަ ދެކޮޅު ހެދީ ސޮނީ އަށް ހަމަލާ ދިން ހެކަރުންގެ ޓީމުން ސިނަމާތަކަށް ވެސް އިންޒާރުތަކެއް ދިނުމާ ގުޅިގެންނެވެ. މި މައްސަލާގައި އުތުރު ކޮރެއާ ކުށްވެރިކޮށް ވާހަކަ ދައްކަވަމުން އޮބާމާ ވިދާޅުވެފައި ވަނީ "ތަނެއްގައި ހުންނެވި ޚުދުމުހުތާރު ވެރިޔަކަށް" އެމެރިކާގައި ފިލްމެއް ސެންސަރު ނުކުރެވޭނެ ކަމަށާއި އެފަދަ ހަރުކަށި ކަމަކަށް ޖާގަ ދީގެން ނުވާނެ ކަމަށެވެ.\nފިލްމުގެ ޝޯތައް އިއުލާނުކުރުމަށް ސޮނީން ނެރުނު ބަޔާނުގައި ވެސް ބުނެފައި ވަނީ އެމެރިކާ އަކީ ހިޔާލުފާޅުކުރުމުގެ މިނިވަންކަން ބޮޑު ގައުމަކަށްވާއިރު ފިލްމު ދެއްކުމަށް ނިންމީ އެ މިނިވަންކަން ހިމާޔަތްކުރުމުގެ އަޒުމުގައި ކަމަށެވެ.\nއެމެރިކާގެ އެފްބީއައި އިން ބުނެފައި ވަނީ ސޮނީ ހެކުކޮށް އެމީހުންގެ އީމެލްތަކާއި އާ ފިލްމުތަކެއް ލީކުކޮށްލީ އުތުރު ކޮރެއާގެ ރޭވުމެއްގެ ދަށުން ކަމަށެވެ. މި ތުހުމަތަށް އެގައުމުން ވަނީ ދެކޮޅު ހަދައިފަ އެވެ.\nއަދި އެމެރިކާ އަށް ހަމަލާ ދޭން ޖެހިދާނެ ކަމުގެ އިންޒާރު ވެސް ދީފައިވެ އެވެ.\nހެކްކުރި މައްސަލާގައި އުތުރު ކޮރެއާ އަށް ތުހުމަތުކުރެވޭ އިރު މި ފިލްމުގެ މައްސަލާގައި އެމެރިކާ އާއި ސޮނީގެ ކިބައިން ބަދަލުހިފާނެ ކަމުގެ އިންޒާރު ވެސް އެގައުމުން ކުރިން ދީފައިވާކަން ފާހަގަކޮށްލެވެ އެވެ.


Gasim Ge Hayaaipulhu Ge Mahchah Film Eh Hadhanee - Vaguthu\nގާސިމް، އަނބިކަނބަލުން ނަހުލާ އާއި އެކު - ފޮޓޯ: ވީނިއުސް\nޖުމްހޫރީ ޕާޓީގެ ލީޑަރު ގާސިމް އިބްރާހިމް ހަޔާތްޕުޅުގެ މައްޗަށް ފިލްމެއް ހަދަން ނިންމާފައިވާ ކަން އިއުލާނުކޮށްފިއެވެ.\nގާސިމްގެ ހަޔާތްޕުޅުގެ މައްޗަށް ފިލްމެއް ހަދަން ނިންމާފައިވާކަން އިއުލާނުކޮށްފައި ވަނީ މަޝްހޫރު ފިލްމީ ތަރި ޖޭޕީގެ މެމްބަރު އިސްމާއިލް ރަޝީދު (ކޮޕީ އިއްސެ)އެވެ.\nވީޓީވީގެ ޕްރޮގްރާމެއްގައި ވާހަކަދައްކަވަމުން އިއްސެ ވިދާޅުވީ، ގާސިމް އިބްރާހިމްގެ ބައިގްރޮފީ ފިލްމަކީ ދައުލަތުގެ ލައިބްރަރީގައި އިންނަން ޖެހޭ ފިލްމެއް ކަމަށެވެ.\n"ގާސިމް އިބްރާހިމްގެ ލައިފް، އެ ފެށުނުގޮތާއި، މިހާހިސާބަށް އައިގޮތް، އަޅުގަނޑުމެންގެ ތެރޭގައި ދޭތެރެއަކުން އަޑުއިވޭނެ ގާސިމް އިބްރާހިމް އެންމެ ކުރިންސުރެ ވަރަށް ބުރަ މަސައްކަތެއްކޮށްގެން ކަން މިހިސާބަށް އައީ". އިއްސެ ވިދާޅުވިއެވެ.\nއިއްސެ ވިދާޅުވީ، މިދިޔަ އަހަރު ތެރޭގައި ޖޭޕީ ތެރޭގައި ގާސިމްގެ ބައިގްރޮފީއަށް ފިލްމެއް ހަދަން ވާހަކަދެކެވުނު ކަމަށެވެ.\n"އަޅުގަނޑު މި ބުނީ 100% ކޮމިޓްމެންޓް ދޭން ބޭނުންވާ ކަމެއް މިއީ، ސީދާ އަޅުގަނޑުގެ ބެލުމުގެ ދަށުގައި އޭތި ހަދަން". އިއްސެ ވިދާޅުވެފައިވެއެވެ.\nއިއްސެ ވިދާޅުވީ، ގާސިމް ފަދަ ބޭފުޅެއްގެ ހަޔާތާއި ގުޅޭ ފިލްމެއް އިނުމަކީ މަޖުބޫރު ކަމެއް ކަމަށެވެ.\n"އިރާދަކުރެވިއްޔާ ހަދާނަން، އެ ފިލްމުން އެ ހިސާބަށް ދިޔައީމަ އެނގޭނެ، އާދައިގެ ގޮތަކަށް ނޫން ހަދާނީ، އިންޓަނޭޝަނަލް ފެންވަރުގައި ހަދައިގެން އަދި ޑޯކިއުމެންޓްރީތަކާއި ޓެލެ ފިލްމާއި މީހުންގެ އިންޓަވިއުސްތަކާއި ލީޑާރުގެ އިންޓަވިއުތަކާއި، އެގޮތަށް މިކްސް ކޮށް އަޅުގަނޑުމެން ކުރިއަށް ގެންދާނީ".\nވަކި މުއްދަތަކަށް އެއް ގައުމުގެ ސިފައިން އަނެއް ގައުމުގައި ތިބެގެން ފައިދާވޭ: ޖޭޕީ\nއެމްއޭސީއެލްގެ ބޯޑަށް ގާސިމްގެ ދަރިކަލުން ސިޔާދު\nއޮކްޓޯބަރ 15, 2021 16:36\nމަ ނަގާތި ،ތި ފިލްމް ކުޅެން. ކޮންތާކު އޮޑިޝަން ބާއްވަނީ. ސަން އައިލެންޑް ގާ ތަ.\nއޮކްޓޯބަރ 15, 2021 18:23\nގާސިމްގެ ބަޔަށް ދޯ؟\nއޮކްޓޯބަރ 15, 2021 16:54\nރަނގަޅު. މަރުވުމުގެ ކުރިން ދިރި އުޅުމުގެ ހުރިހާ ތަސްވީރުތަކެ އް ހާމަކޮށް ނެރެ ދުނިޔެ އަށް ދެ އްކޭތޯ ބަލާތި. އެކަމަކު ތިމާ އީ މު އްސަނދި މީހެ އްކަން ދަ އްކަން، ތިމާގެ ދީލަތިކަން މީހުންނަށް ދަ އްކަން ކުރި އެއ އްވެސް ޢަމަލެ އް ﷲ ތަޢާލާ ޤަބޫލު ނުކުރަ އްވާނެކަން ހަނދާން ބަހަ އްޓާތި. އެކަލާނގެ ޤަބޫލުކުރަ އްވާނީ އެކަލާނގެ ރަސްކަންފުޅަށްޓަކާ ހިތް ނިޔަތް ޚާލިސްކޮ އްގެން ކުރި ޢަމަލެ އް. ފަހަރުގާ ކުރިން ދެންނެވި ފަދަ ދެ އްކުންތެރިކަން ޑިމޮކްރަސީ ޤަބޫލުކޮށްފާނެ. ﷲ ތަޢާލާ ޤަބޫލެ އް ނުކުރަ އްވާނެ.\nއޮކްޓޯބަރ 15, 2021 17:00\nތި ފިލްމުގަ އޮންނާނީ ހުސް ކައިވެނި ކުރުން\nއޮކްޓޯބަރ 15, 2021 18:26\nމަ ބޭނުން އައިޝާ ގެ ބައި\nގާ ސިމް (ގައު ސިމް)\nއޮކްޓޯބަރ 15, 2021 18:43\nތިޔަ ފިލުމުގައި އޮންނާނީ ކައިވެންޏާއި ބަޤާވަތް، ދެން މުވައްޒަފުންނަށް ދޭ އަނިޔާ.\nއޮކްޓޯބަރ 15, 2021 19:09\nހޮލީވުޑާއި ބޮލީވުޑް އަދި ދިވެހިވުޑުގެ މަޝްހޫރު ޑައިރެކްޓަރުންގެ ޚިޔާލާއި މަޝްވަރާ މުހިންމުވާނެ! ތިޔަ ފިލްމުގައި ލޯތްބާއި، މަސައްކަތްތެރިކަމާއި، ސިޔާސަތާއި މުވައްޒަފުންނަށް އަނިޔާވެރިވުން ވެސް ފެންނަ ގޮތަށް ތެދުވެރިކަމާއި އަމާނާތްތެރިކަމާއެކު ޤާސިމުގެ ލެގަސީ ގެނައުން މުހިންމެވެ.\nއޮކްޓޯބަރ 15, 2021 19:40\nތިއައްވުރެ ފައްކާވާނެ ގާރޫނުގެ ހަޔަާތައް ފިލްމެއް ހަދަާލަން\nއޮކްޓޯބަރ 15, 2021 19:53\nއަންްނިގެ ވެރިކަން ވަ އްޓާލަން ބަޣާވާތް ކުރި ވާޙާކަވެސް ފިލްމުގަ އޮތީމަ ފިލްމު ސަޅިވާނީ\nއޮކްޓޯބަރ 15, 2021 20:11\nތިޔަ ފިލްމު ވާނީ ބޮޑު މަސްހުނި ގަޑަކަށް. މީހާގައި ހުންނަ އުނި ސިފަތަކާ ހިންމަތާ މިންނަތާ ، ބަސްމަގު ގެ ފެންވަރު ވެސް ފެންނާނެ ފިލްމަކަށް. ދަވްލަތުގެ ލައިބްރަރީގައި ކޮންމެހެން ޤާސިމް ގެ ފިލްމެއް އޮންނަންޖެހޭނެ ކަމަކަށް ނުފެނޭ.\nއޮކްޓޯބަރ 15, 2021 20:17\nތިޔަފިލްމް ޑައިރެކްޓް ކުރަން ރަނގަޅުވާނީ ނަހުލާ ދޯ\nއޮކްޓޯބަރ 15, 2021 21:26\nތި ފިލްމްގަ ޒިނޭކޮށްގެން ކޯޓުން އަރުވާލި ބައި ވެސް ހިމެނޭނެ ދޯ\nއޮކްޓޯބަރ 15, 2021 21:42\nބިޓީންބައި ދައްކާފާ އިތުރުއެއްޗެއްދައްކާން ތަންއޮންނާނެބާ؟\nއޮކްޓޯބަރ 15, 2021 23:10\nތިޔަ ފިލްމް ހަދައިފިނަމަ ފިލްމުގައި ހުންނާނީ މުޅިން ދޮގު ވާހަކަތަށް !\nއޮކްޓޯބަރ 16, 2021 00:20\nތިފިލްމުގަ ވައްކަން ކުރާ ތަން ފެންނާނެބާ. ޙަހަ\nއޮކްޓޯބަރ 16, 2021 00:27\nމި ފިލްމުގައި ފިރިހެން ކުދިން ހޯދަންވެގެން ކައިވެނިކުރިކަން އެނގޭނެ / ތިއުޅެނީ 2023 އަށް ސަމާލުކަން ހޯދަން\nއޮކްޓޯބަރ 16, 2021 00:59\nވަރަށް ރަނގަޅުޚިޔާލެއް މުއްސަނދިވިގޮތް ގެނެސްދޭއިރު އެއްކަލަ އެފް ޕީ އައި ޑީ ގެއަށް މުދާގަތްގޮތާ އެސް ޓީ އޯ އަށް ތެޔޮއެތެރެކުރިގޮތްވެސް ތަފްސީލްކޮށް ގެނެސްދެއްޗޭ\nއޮކްޓޯބަރ 16, 2021 04:16\nއަންހެން ކުދިން ކާމިޔާބު ކުރަން ޙަރަދު ކުރި ފައިސާ ގެ ޢަދަދު ހިމަނާތި.\nއޮކްޓޯބަރ 16, 2021 08:59\nއިއްސެ ބުނެދީބަލަ ގާސިމް އިބްރާހީމްގެ ބައިގްރޮފިީ ފިލްމެއް ދައުލަތުގެ ލައިބްރަރީގައި އިންނަން ޖެހޭ ގާނޫނީ ނުވަތަ ދީނީ ހުއްޖަތަކީ ކޮބައިތޯ؟\nއޮކްޓޯބަރ 16, 2021 09:01\nއައްދޭ ހާދަ އަހަކަށް ތިޔަ މޫނު ކުނިކޮށްލީ.\nއޮކްޓޯބަރ 16, 2021 09:46\nމަ ބޭނުން ގާސިމް ގެ ބައި ކުޅެން.\nއޮކްޓޯބަރ 16, 2021 10:57\nކޮމަންޓްތައް ކިޔާލީމަ އެންގޭ ދިވެހިންގެ ސިކްކަން


Umurun emme 12 aharugai mikuhjja design kuree Kandu saafukuraa Boateh - One Online\nކަނޑުގެ ދިރުން ރައްކާތެރިކުރުމަށް ހާޒިގް ކަޒީ ޑިޒައިންކުރި ބޯޓުގެ މައުލޫމާތު ދެނީ ---\nއުމުރުން އެންމެ 12 އަހަރުގައި މިކުއްޖާ ޑިޒައިންކުރީ ކަނޑު ސާފުކުރާ ބޯޓެއް\nއިންޑިއާގެ ޕޫނޭއަށް އުފަން އުމުރުން އެންމެ 12 އަހަރުގެ ހާޒިގް ކަޒީ މިވަނީ ކަނޑުގެ ދިރުން ރައްކާތެރިކުރުމަށް ބޭނުންކުރާނެ ބޯޓެއް ޑިޒައިންކޮށްފައެވެ.\nހާޒިގް ޑިޒައިން ކުރި ބޯޓަށް އޭނާދިން ނަމަކީ 'އަރވިސް' އެވެ. ހާޒިގް އިންޑިއާގެ ނޫހަކަށް ދިން އިންޓަވިއުއެއްގައި ބުނީ އޭނާ އެންމެ ޝައުގުވެރިވާ އެއްކަންތައް ކަމަށްވާ ޑޮކިއުމެންޓްރީ ބެލުމުގެ ތެރޭގައި އަބަދުވެސް ފެންނަނީ ކަނޑަށް ކުނިއެޅި އަދި ކަނޑުގެ ދިރުންތަކަށް ގެއްލުން ލިބޭ ނުރައްކާތެރިކަންކަން ކަމަށާއި މިކަމުން ކަނޑު ރައްކާތެރިކުރުމަކީ މުހިންމު ކަމެއްކަމަށް ފެނުނީ ކަމަށެވެ.\nހާޒިގް ބުނީ އޭނާއަށް ފާހަގަ ކުރެވުނު އަނެއް ކަމަކީ އަހަރުމެން ކެއުމުގައި މިބޭނުން ކުރާ މަސްތައްވެސް ޕްލާސްޓިކް ކާނެ ކަމަށާއި އޭގެ ސަބަބުން އިންސާނުންނަށް ވެސް އެމަސް ކެއުމުން ގެއްލުން ލިބޭނެ ކަމަށް އޭނާއަށް ވިސްނިގެން 'އަރވިސް' ހެދުމުގެ ހިޔާލު އައީ ކަމަށެވެ.\n'އަރވިސް' މަސައްކަތް ކުރާ ގޮތް ކިޔައިދެމުން ހާޒިގް ބުނީ މި ބޯޓުގައި ހަރުކޮށްފައި ހުންނަ މެޝިނަކުން ކަނޑުން ލޮނުނަގައި ސާފުކުރުމަށްފަހު ސާފު ލޮނުފެން އަނބުރައި ކަނޑަށް ފޮނުވާލާނެ ކަމަށެވެ. އަދި އޭގެން ނެގޭ ކުނިބުނި އަދި ނުސާފު ބައި ރައްކާތެރިކަމާއެކު ނައްތައިލާނެ ކަމަށެވެ.\nހާޒިގްގެ މި އީޖާދު އޭނާވަނީ މަޝްހޫރު ޓެޑްއެކްސް އަދި ޓެޑް8އަށް ވެސް ހުށަހަޅައިފައެވެ. އަދި ދުނިޔޭގެ ބޮޑެތި ކުންފުނިތަކާއި ސައިންސުވެރިން ވަނީ ހާޒިގްގެ މަސައްކަތް ފާހަގަކޮށްފައެވެ.\nހާޒިގް މި ބޯޓު ޑިޒައިން ކުރުމުގެ މަސައްކަތް ފަށާފައިވަނީ އޭނާގެ އުމުރުން ނުވަ އަހަރުއެވެ.\nގުޅޭ ޓެގު އިންޑިއާ ޓެކްނޮލޮޖީ\nދުނިޔޭގެ އެންމެ އުސް ރާވާ އިމާރާތް ސިންގަޕޫރުގައި


SunOnline: Kuriyah oi2hafthaaves Male' gai kiyavaidheynee online koh\nކުރިއަށް އޮތް ދެ ހަފްތާވެސް މާލޭގައި ކިޔަވައިދޭނީ އޮންލައިންކޮށް\nމުހައްމަދު އައުޒަމް 17 Sep 2020, 14:47\nކުރިއަށް އޮތް ދެ ހަފްތާވެސް މާލޭގެ ސްކޫލްތަކުގައި އޮންލައިންކޮށް ކިޔަވައިދިނުމުގެ ކަންތައް ކުރިއަށް ގެންދަން އެޑިއުކޭޝަން މިނިސްޓްރީން ނިންމައިފިއެވެ.\nއެއާއެކު އަންނަ އާދިއްތައިން ފެށިގެން އަންނަ މަހުގެ އެކަކަށް ކިޔަވައިދޭނީ އޮންލައިންކޮށެވެ.\nކޮވިޑް ފެތުރޭތީ އޮންލައިންކޮށް ކިޔެވުން ކުރިއަށްގެންދާތާ މިހާރު މަހަކަށްވުރެ ގިނަ ދުވަސް ވަނީ ވެފައެވެ.\nއޮންލައިންކޮށް ކިޔެވުން ކުރިއަށް ނިންމި ނަމަވެސް މިހާލަތުން ގްރޭޑް 11 އަދި 12 އިގެ ދަރިވަރުން އިސްތިސްނާ ވާނެއެވެ. އެއީ އެ ކުދިންގެ އޭލެވެލް އިމްތިހާނުތަކަށް ތައްޔާރުވުމަށް އެހީތެރިވުމުގެ ގޮތުންނެވެ. އެ ގްރޭޑްތަކުގެ ދަރިވަރުން މިހާރުވެސް ސްކޫލަށް ގޮސް ކިޔަވަމުންދެއެވެ.\nއެވިޑް ކޮލެޖުގެ ކޯސްތަަކަށް ކުރިމަތިލާން ހުޅުވާލައިފި\nބޭރުގައި އުޅޭ ދިވެހިންނަށް ދިވެހި، ގުރުއާން އޮންލައިންކޮށް


Gdh Madaveli - Hoadehdhoo Causeway akun gulhaalumah MTCC aa havaalukoffi - One Online\n26 އޯގަސްޓް 2021: ގދ މަޑަވެލި- ގދ ހޯޑެއްދޫ ކޯޒްވޭ މަޝްރޫއުގެ މަސައްކަތް ކުރުމަށް، މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާ އިން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާއެކު ސޮއިކުރުމުގެ ރަސްމިއްޔާތުގެ ތެރެއިން -- ފޮޓޯ: ޕްލޭނިން އެންޑް ހައުސިން މިނިސްޓްރީ\nގދ މަޑަވެލި - ހޯޑެއްދޫ ކޯޒްވޭއަކުން ގުޅައިލުމަށް އެމްޓީސީސީ އާ ހަވާލުކޮށްފި\nގދ މަޑަވެލި - ހޯޑެއްދޫ ކޯޒްވޭއަކުން ގުޅައިލުމުގެ މަޝްރޫއުގެ މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާ ހަވާލުކޮށްފި އެވެ.\nޕްލޭނިން މިނިސްޓްރީން މިއަދު ބުނީ، މި އެއްބަސްވުމުގެ ދަށުން، 223 މީޓަރުގެ ބްރިޖަކުން ގދ މަޑަވެއްޔާއި ގދ ހާދޫ ގުޅުވައިލުމުގެ އިތުރުން، 160 މީޓަރުގެ ބްރިޖަކުން ގދ ހާދޫ އާއި ގދ ހޯޑެއްދޫ ގުޅުވައިލުން ހިމެނޭ ކަމަށެވެ. އޭގެ އިތުރުން 262 މީޓަރުގެ މަގު ހެދުން ހިމެނޭ ކަމަށާއި 65 މީޓަރުގެ ހަތަރު ރިވެޓްމެންޓް (ޖުމުލަ 260 މީޓަރު) ގާއިމު ކުރުން ވެސް ހިމެނޭ ކަމަށެވެ.\nމިއީ 84،170،699.20 ރުފިޔާގެ މަޝްރޫއެއް ކަމަށާއި މަސައްކަތް ނިންމައި ހަވާލުކުރަން އެމްޓީސީސީ އަށް 300 ދުވަހުގެ މުއްދަތު ދީފައިވާ ކަމަށް ވެސް މިނިސްޓްރީން ބުންޏެވެ.\nޕްލޭނިން މިނިސްޓްރީން އިތުރަށް ބުނީ، ޑިޒައިން އެންޑް ބިލްޑް އުސޫލުން ހަވާލު ކުރި މި މަސައްކަތުގެ ދަށުން، ގދ މަޑަވެލި، ގދ ހޯޑެއްދޫއާ ދެމެދު މިހާރު ހަދާފައިވާ ކޯޒްވޭ ނެގުމަށްފަހު، ގދ މަޑަވެއްޔާއި ހާދޫ އާއި ގދ ހޯޑެއްދޫއާ ދެމެދު ދެ ބުރިޖް ގާއިމު ކުރާނެ ކަމަށެވެ.\nއެގޮތުން މި މަޝްރޫގެ މައިގަނޑު އަމާޒަކީ މިހާރު ހަދާފައިވާ ކޯޒްވޭގެ ކަލްވާޓްތައް ބެދި އޮއިވަރު ބްލޮކްވުމުގެ ސަބަބުން ދެރަށަށް ދިމާވެފައިވާ ރަށްގިރުމާއި އުދައެރުމުގެ މައްސަލަ ހައްލުކުރުން ކަމަށެވެ. މި ދެ ރަށުގެ ދެމެދުގައި އަޅާ ބްރިޖްތައް ޑިޒައިން ކުރުމަށް ހަމަޖެހިފައިވަނީ ކޮލަމްތަކަށް ސަޕޯޓްކޮށް، ބްރިޖްގެ ދަށުން އޮއި ދެމޭ ގޮތަށް ކަމަށްވެސް މިނިސްޓްރީން ބުންޏެވެ.\nމިނިސްޓްރީގެ ފަރާތުން މި ކޮންޓްރެކްޓްގައި ސޮއިކުރެއްވީ ޕާމަނަންޓް ސެކެޓްރީ ޒީނިޔާ ހަމީދުއެވެ. އެމްޓީސީސީގެ ފަރާތުން ސޮއިކުރެއްވީ ކުންފުނީގެ ޗީފް އޮޕަރޭޓިން އޮފިސަރު ޝާހިދު ހުސައިން މޫސާ އެވެ.\nގުޅޭ ޓެގު މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ އެމްޓީސީސީގެ ސީއީއޯ އާދަމް އާޒިމް ގދ. މަޑަވެލި ގދ. ހޯޑެއްދޫ އެމްޓީސީސީ ތަރައްގީގެ މަޝްރޫއުތައް


Raajje ge kulhuntherin haluvi, Attack ves varugadha: India coach\nރާއްޖޭގެ ކުޅުންތެރިން ހަލުވި، އެޓޭކް ވެސް ވަރުގަދަ: އިންޑިޔާ ކޯޗު\nއިންޑިޔާގެ ކުޅުންތެރިން ލަނޑެއް ޖަހާފައި އުފާފާޅު ކުރަނީ: އެންމެ މުހިންމު ފޯވަޑަށް ވަނީ އަނިޔާވެފައި\nރާއްޖޭގެ ޓީމުގައި ވަރަށް ހަލުވި ކުޅުންތެރިން އެބަތިބި ކަމަށާއި ރާއްޖެއަކީ އެޓޭކް ވެސް ވަރުގަދަ ޓީމެއް ކަމަށް އިންޑިޔާގެ ކޯޗު ސްޓެފަން ކޮންސްޓަންޓައިން ބުނެފި އެވެ.\nސާފް ސުޒުކީ ކަޕް ފުޓްބޯޅަ މުބާރާތުގެ ސެމީ ފައިނަލުގައި މާދަމާ މެންދުރު ފަހު ތިނެއް ޖަހާއިރު ރާއްޖެއާ ދެކޮޅަށް ކުޅޭ މެޗުގެ ކުރިން ވާހަކަ ދައްކަމުން އިނގިރޭސި ކޯޗު ބުނީ އޭނާގެ ޓީމަށް މެޗަށް ތައްޔާރުވާން ދަތިތަކެއް ހުރި ކަމަށެވެ.\n"ބައެއް ކުޅުންތެރިން އިންޖަރީވެފައިވަނީ. މީގެ ސަބަބުން ދަތިތަކެއް އެބަހުރި މެޗަށް ތައްޔާރުވާން. ރާއްޖެ އަކީ ވަރަށް އޮގަނައިޒް ޓީމެއް. ބައެއް ކުޅުންތެރިން ވަރަށް ހަލުވި. އެމީހުންނަކީ މުޅިން ކައުންޓަ އެޓޭކް ކުރާ ބައެެއްނޫން. އެއީ ވަރުގަދަ ޓީމެއް،" ކޯޗު ބުންޏެވެ.\nއިންޑިޔާގެ އެންމެ މުހިންމު ފޯވަޑް ރޮބިން ސިންގްގެ ފަޔަށް ލިބުނު އަނިޔާގެ ސަބަބުން އޭނާ އަށް ދެން މި މުބާރާތުގައި ނުކުޅެވޭނެ އެވެ. ކޯޗު ބުނީ ރޮބިން ނެތުމަކީ ވަރަށް ބޮޑު ގެއްލުމެއް ކަމަށާއި ނަމަވެސް އޭނާ ނެތި ކުޅުނު ވަގުތުތަކުގައި އެހެން ކުޅުންތެރިން ރަނގަޅު ކުޅުމެއް ދައްކާފައިވާ ކަމަށެވެ.\nނަމަވެސް އިންޑިޔާގެ ޒުވާން ބައެއް ކުޅުންތެރިން މުބާރާތުގައި ރަނގަޅު ކުޅުމެއް ދައްކާފައިވާއިރު އެމީހުންނަށް ނޫސްވެރިންގެ އުނދަގޫ ވެސް ބޮޑުވެފައިވާ ކަން ފާހަގަކޮށް، ޒުވާން ކުޅުންތެރިން ކުރިއަރުވަން އެ ކުޅުންތެރިންނަށް ވަރަށް ބޮޑަށް އަޅާލުން ބޭނުންވާކަން ކޯޗު ވަނީ ފާހަގަކޮށްފަ އެވެ.\nކޯޗު ވަނީ ސާފް ޗެމްޕިއަންޝިޕުގެ ޝެޑިއުލަށް ވެސް ހިތްހަމަނުޖެހުން ފާޅުކޮށްފަ އެވެ.\nރާއްޖެ އަތުން މޮޅުވެއްޖެނަމަ ފައިނަލުގައި އިންޑިޔާ ކުޅެން ޖެހޭނީ އަފްގާނިސްތާނާއި ލަންކާ މެޗުން މޮޅުވާ ޓީމަކާ އެވެ.\nކޯޗު ބުނީ އަމިއްލަ ގައުމުގައި ކުޅެން ޖެހުނަސް އިންޑިޔާ ޓީމަށް ވެސް އަދި އޭނާ އަށް ވެސް ޕްރެޝަރެއް ނެތް ކަމަށެވެ.


Mahujanun ge list ge emme kurin Bezos vattalaifi | ThePress\nމަހުޖަނުންގެ ލިސްޓުގެ އެންމެ ކުރިން ބޭޒޯސް ވައްޓާލައިފި\nއެމޭޒަން ކުންފުނީގެ ބާނީ ޖެފް ބޭޒޯސް\nދުނިޔޭގައި މިވަގުތު ތިބި މަހުޖަނުންގެ ލިސްޓުގެ އެންމެ ކުރީގައި އޮތް އެމެޒޯން ކުންފުނީގެ ބާނީ، ޖެފް ބޭޒޯސްގެ މިލިކިއްޔާތުގެ އަގު އެއް ދުވަހުގެ ތެރޭގައި ބޮޑު ތަނުން ދަށް ދިއުމާއެކު، ދުނިޔޭގައި މިވަގުތު ހުރި އެންމެ މުއްސަނދި މީހާގެ ޝަރަފު، ފަރަންސޭސި ފެޝަން ކުންފުނި، ލުއި ވިޓޯންގެ ސީއީއޯ ބާނާޑް އާނޯލްޓް ކަށަވަރު ކޮށްފިއެވެ.\nމިއީ ދުނިޔޭގެ އެންމެ މުއްސަނދި މީހާގެ މަގާމަށް އާނޯލްޓް އެރި ފުރަތަމަ ފަހަރެއް ނޫނެވެ. ޑިސެމްބަރު 2019، ޖެނުއަރީ 2020 އަދި މެއި 2021 އާއި ޖުލައި 2021 ގައި ވެސް އާނޯލްޓް ވަނީ 1 ނަމްބަރު މަގާމު ކަށަވަރު ކޮށްފައެވެ.\nއޭނާގެ ވަރައިގެ ދަށުގައި މަޝްހޫރު އެތައް ބްރޭންޑް ހިންގަމުން އަންނަ އަނޯލްޓް، ދުނިޔޭގެ މަޝްހޫރު ލަގްޒަރީ ކުންފުނިތަކުން ހިއްސާ ގަތުމަށް، ފާއިތުވީ މަސްތަކުގައި 538 މިލިއަން ޑޮލަރު ހަރަދު ކޮށްފައި ވާ ކަމަށް ބްލޫމްބާގުން ހަބަރު ދެއެވެ.\nކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގައި މަޑުޖެހުނު އިގުތިސޯދީ ހަރަކާތްތައް އަލުން ހިނގައިގެންފައި ވާއިރު، ޗައިނާގެ ހަރަކާތްތައް އިތުރުވުމާއެކު، ލުއިވިޓޯންގެ ވިޔަފާރި އިންތިހާއަށް މެކުހަށް ޖަހާފައި ވާ ކަމަށް ހަބަރު ލިބެއެވެ.\nފޯބްޒް މަޖައްލާއިން އެންމެ ފަހުން އެކުލަވާލާފައިވާ ރިއަލް ޓައިމް ބިލިއަނަރުންގެ ލިސްޓަށް ބަލާއިރު އާނޯލްޓްގެ ފަހަތުން2ވަނާގައި އޮތީ 192.4 ބިލިއަން ޑޮލަރާއެކު ބޭޒޯސްއެވެ. އެއް ދުވަހުގެ ތެރޭގައި ބޭޒޯސްގެ މިލްކިއްޔާތުން 13.9 ބިލިއަން ޑޮލަރު އުނިވި ކަމަށް މައުލޫމާތު ލިބެއެވެ.\nބޭޒޯސްގެ ފަހަތުން 179.4 ބިލިއަން ޑޮލަރާއެކު އީލޯން މަސްކު އޮތްއިރު، 131.6 ބިލިއަން ޑޮލަރާއެކު4ވަނާގައި އޮތީ ބިލް ގޭޓްސްއެވެ. ގަދަ5ގެ5ވަނަ މަގާމުގައި އޮތީ ފޭސްބުކްގެ ބާނީ، މާކް ޒަކަބާގްއެވެ.\nމީގެ އިތުރުން، މަޝްހޫރު ލަވަކިއުންތެރިޔާ އަދި ފެޝަންގެ ވިޔަފާރިވެރިޔާ "ރިއާނާ" ފެންޓީވެސް ވަނީ ދުނިޔޭގެ ބިލިއަނަރުންގެ ލިސްޓުން ޖާގަ ހޯދާފައެވެ. ރިއާނާއަކީ އޯޕްރާ ވިންފްރީގެ ފަހަތުން، މުނިފޫހިފިލުވުމުގެ ދާއިރާގެ އަންހެން ތަރިންގެ ދުނިޔޭގެ ބިލިއަނަރުންގެ ލިސްޓުން ޖާގަ ކަށަވަރު ކުރި2ވަނަ މޫނެވެ.\nވިޔަފާރި މުނިފޫހިފިލުވުން ލައިފްސްޓައިލް


Vai gadha we kandu thah wes gadha waane kamah lafa kureveythy...\nރާއްޖޭގެ އެކިހިސާބަށް ގުގުރުމާއެކު ވިއްސާރަކުރާނެ ކަމަށް ލަފާ ކުރެވޭ\nދެކުނާއި މެދުތެރޭގެ ބައެއް ރަށްތަކަށް ބޯކޮށް ވާރޭވެހޭނެ\nދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައިގެ އަސަރު ކޮށްފާނެ\nކ. މާލެ 16 ޖުލައި 2019 | އަންގާރަ 11:57 7,703\nމޫސުން ގޯސްވެ ކަނޑުގަދަވާނެ ކަމަށް ވަނީ ލަފާކުރެވިފައި - މޯލްޑިވްސް މީޓިއޮރޮލިޖިކަލް ސަރވިސަސް\nކުރިއަށް އޮތް 24 ގަޑިއިރަށް ރާއްޖޭގެ ކަންކޮޅުތަކުގައި ވައިގަދަވެ ކަނޑުގަދަވެދާނެ ކަމަށް ލަފާ ކުރެވޭތީ މޫސުމަށް ސަމާލުވުމަށް މޫސުމާބެހޭ އިދާރާއިން އިލްތިމާސް ކޮށްފިއެވެ.\nއަންގާރަ ދުވަހު މޫސުމާބެހޭ އިދާރާއިން ބުނީ، ރާއްޖޭގެ އެކިހިސާބަށް ގުގުރުމާއެކު ވިއްސާރަކުރާނެ ކަމަށް ލަފާ ކުރެވޭ ކަމަށާއި، ދެކުނާއި މެދުތެރޭގެ ބައެއް ރަށްތަކަށް ބޯކޮށް ވާރޭވެހޭނެ ކަމަށް ވެސް ލަފާކުރެވޭ ކަމަށެވެ. އަދި ދިޔަވަރު ބޮޑުވާ ގަޑިތަކުގައި ދެކުނާއި މެދުތެރޭގެ ބައެއް ރަށްތަކަށް އުދައިގެ އަސަރު ކޮށްފާނެތީ ހުރިހާ ފަރާތްތަކުންވެސް މޫސުމަށް ސަމާލުވުމަށް އެ އިދާރާއިން ވަނީ އިލްތިމާސް ކޮށްފައެވެ.\nއޭގެ އިތުރުން، ވައިޖެހޭނީ ހުޅަނގުދެކުނާއި ހުޅަނގުން ގަޑިއަކު 15 މޭލާއި 23 މޭލާއި ދެމެދުގެ ބާރުމިނުގައި ކަމަށާއި، ވިލާގަނޑުގައި ގަޑިއަކު ގާތްގަނޑަކަށް 45 މޭލުގެ ބާރުމިނަށް ވައިގަދަވުން އެކަށީގެންވާ ކަމަށް ވެސް މެޓް އޮފީހުން ވަނީ ބުނެފައެވެ.\nމޫސުމާބެހޭ އިދާރާއިން އެހެން ބުނެފައިވާއިރު، މި ދުވަސްވަރަކީ މޫސުން ގޯސްވެ އޮއިގަދަ ދުވަސްވަރެއް ކަމުން މޫދަށް އެރި ނޫޅުމަށާއި، ރައްކާތެރި ވުމަށް ފުލުހުން ވެސް އެދިފައިވެއެވެ.\nއެގޮތުން ފުލުހުން ބުނީ، ހދ މަކުނުދޫ އިން ވެސް ރާޅާ އަޅަން ގޮސް އުޅުނު2މީހަކު މާކަނޑަށް އޮޔާ ދަނިކޮށް ފުލުހުންނާއި އާންމުން ގުޅިގެން ޑިންގީއެއްގައި ގޮސް އެ ދެމީހުން ސަލާމަތް ކޮށްފައިވާ ކަމަށެވެ.\nރާއްޖޭގެ އެކި ކަންކޮޅުތަކަށް ކުރަމުންދާ ވިއްސާރައިގައި ބައެއް ރަށްރަށަށް އުދަ އަރަމުންދާ ކަމުގެ ރިޕޯރޓްތައް ކުރެވެމުންދާއިރު، ހޯމަ ދުވަހު ވެސް ތ.ތިމަރަފުއްޓަށް އުދަ އަރައި ގެއްލުންތަކެއް ވަނީ ލިބިފައެވެ.


Israel sifainge hamalaathah mifaharu amaazu kuree Gaza ge haalathu genesdhey bainal aguvaamee media thakah!\nއިޒްރޭލު ސިފައިންގެ ހަމަލާތައް މިފަހަރު އަމާޒުކުރީ ޣައްޒާގެ ހާލަތު ގެނެސްދޭ ބައިނަލްއަޤުވާމީ މީޑިއާތަކަށް!\nމިދިޔަ ހޯމަ ދުވަހުން ފެށިގެން ފަލަސްޠީނުގެ ޣައްޒާއަށް އިޒްރޭލުގެ ސިފައިން ދެމުންގެންދާ ސިލްސިލާ ވައިގެ ހަމަލާތަކުގެ ތެރެއިން، ޣައްޒާގައި ހުންނަ މީޑިއާތަކުގެ މުހިންމު އިމާރާތަކަށް ހަމަލާދީފިއެވެ.\nއެގޮތުން އިޒްރޭލްގެ ސިފައިން އިއްޔެގެ ވަގުތެއްގައި ވަނީ، ޣައްޒާގައި ހަަރަކާތްތެރިވާ ގިނަ އަދަދެއްގެ ނޫސްވެރިންނާއި މީޑީއާތަކުން ބޭނުންކުރާ އަލްޖަލާ އިމާރާތަށް ވައިގެ މަގުން ހަމަލާދީ، އެ އިމާރާތް ބިމާއި ހަމަކޮށްލާފައެވެ. މި އިމާރާތުގައި މީހުން ދިރިއުޅުމުގެ އިތުރުން، މަޝްހޫރު ދެ މީޑިއާ އައުޓްލެޓްތަކެއް ކަމުގައިވާ އަލްޖަޒީރާ އަދި އެސޯސިއޭޓެޑް ޕްރެސްގެ އޮފީސްވެސް ހިންގައެވެ.\nމިތަނަށް ވައިގެ މަގުން ހަމަލާދިނުމުގެ ކުރިން، އިޒްރޭލުގެ ޖާސޫސީ ސިފައިން ވަނީ އިމާރާތް ހުސްކުރުމަށް ގަޑިއިރެއްގެ މުހުތަލެއް ދީފައެވެ. މި މުހުލަތުގެ ތެރޭގައި މީޑިއާތަކުން ވަނީ އެމީހުންނަށް ނެރެވުނުހާ އިކުއިޕްމެންޓްތައް އެ އިމާރާތުން ނެރެފައެވެ. ނަމަވެސް މި މުހުލަތު ކުޑަވުމުން، އިތުރު އެންމެ 15 މިނެޓަށް އެދުމުންވެސް އިޒްރޭލުގެ ފަރާތްތަކުން ވަނީ އެކަމަށް އިންކާރުކޮށްފައެވެ. މި އިކުއިޕްމެންޓްތައް ނެރުމަށްފަހު އަލްޖަޒީރާއިން އެ އިމާރާތާއި ކައިރި ސަރަޙައްދެއްގައި ތިބެގެން ލައިވް ބްރޯޑްކާސްޓް ކުރަމުން ދަނިކޮށް، އިޒްރޭލުގެ ވައިގެ ސިފައިން ވަނީ އަލްޖަލާ އިމާރާތަށް ހަމަލާދީ ބިމާއި ހަމަކޮށްލާފައެވެ.\nއިޒްރޭލުން ބުނެފައިވާ ގޮތުގައި، އެމީހުން މި އިމާރާތަށް ހަމަލާދީފައިވަނީ މިއީ ހަމާސް ޖަމާޢަތުގެ ޖާސޫސީ ބަޔާއި ގުޅުންހުރި އިމާރާތެއް ކަމުގައިވާތީވެއެވެ. ނަމަވެސް މި އިމާރާތުގެ އޮފީސްތައް ދިގު މުއްދަތެއް ވަންދެން ބޭނުންކުރި މީޑިއާތަކާއި ނޫސްވެރިންވެސް ވަނީ އެ އިމާރާތާއި ހަމާސް ޖަމާޢަތާއި އޮތް ގުޅުމެއް، އެތަނުގައި އެހާ ދިގު މުއްދަތެއް ވޭތުވިއިރުގައިވެސް ފެނިފައި ނުވާކަމަށް ބުނެފައެވެ.\nއިޒްރޭލުން ވަނީ އަލްޖަލާ އިމާރާތުގައިވާ ބައެއް މީޑިއާ އޮފީސްތަކަކީ، ހަމާސް ޖަމާޢަތުން އިންސާނީ އައްޑަނައެއްގެ ގޮތުގައި ބޭނުންކުރާ ތަންތަންކަމުގައި ސިފަކޮށްފައެވެ. މިއީ އާންމު ގޮތެއްގައި ޣައްޒާގެ ތަންތަނަށް ހަމަލާދިނުމަށްފަހު އިޒްރޭލުން ބޭނުންކުރާ ބަހަނާއެކެވެ.\nބެލެވޭ ގޮތުގައި އިޒްރޭލުން މި އިމާރާތަށް ހަމަލާދޭން ނިންމީ، ޣައްޒާގެ ކަންތައްތައް ކަވަރކުރަމުންދާ ނޫސްވެރިންނާއި މީޑީއާތަކަށް ބިރުދެއްކުމުގެ ނިޔަތުގައެވެ. އަދި އެފަރާތްތަކުން މައުލޫމާތު ހާމަކޮށްދޭން ކުރާ މަސައްކަތަށްވެސް ހުރަސް އެޅުމުގެ ގޮތުންނެވެ. އަލްޖަޒީރާ އަދި އޭޕީންވެސް ވަނީ މި ހަމަލާ ކުށްވެރިކޮށް، މިއީ ނޫސްވެރިކަމަށް ހުރަސް އެޅުން ކަމުގައިވެސް ބުނެފައެވެ. ހޯމަ ދުވަހުން ފެށިގެން މިހާތަނަށް، ޣައްޒާއިން ވަނީ 145 މީހަކު ޝަހީދުވެފައެވެ.\nނޭޕާލުން ސިނޮފާމް ވެކްސިން ގަންނަން އުޅޭކަމަށް ބުނާ އަގު ނޫހަކުން ހާމަކުރުމުން ނުތަަނަވަސްކަމެއް!015 hours ago\nމިއަހަރު ޙައްޖުގެ އަޅުކަމަށް ފުރުޞަތު ދޭނީ ސަޢުދީގައި ތިބި 60000 މީހަކަށް01 week ago\nއެލް ސަލްވަޑޯގައި ރަސްމީ މާލީ މުޢާމަލާތްތަކުގައި ބިޓްކޮއިން ބޭނުންކުރެވޭގޮތް ހަދަނީ02 weeks ago\nއަރަބި ޕާޓީއެއްގެ އެހީގައި ނެތަންހާޔޫ އިޒްރޭލުގެ ބޮޑުވަޒީރުކަމުން ދުރުކޮށްފި22 weeks ago\nޗައިނާގެ އާއިލާތަކުން ދަރިން ހޯދުމުގެ ސިޔާސަތަށް ބަދަލެއް!03 weeks ago\nއެޕަލްގެ ހާހަކަށްވުރެ ގިނަ މުވައްޒަފުން ފަލަަސްތީނާއެކު!01 month ago\nބީޖޭޕީގެ ދަގަނޑު އަތް ކުރިއަށްނެރެ ލަކްޝައްދީބުގެ ފިލްމުސްޓަރ އައިޝާއަށް ދައުވާކުރަނީ 1 1 week ago\nލަކްޝަދީބު ސަލާމަތްކުރަން ގޮވާލަމުންދާ ގޮވާލުމުގެ އަޑުތައް ގަދަވަނީ 13weeks ago\nBTS releases their new record-breaking summer anthem 'Butter' 1 1 month ago\nހަމާސް އަދި އިޒްރޭލުން ހަމަލާ ބަދަލުކުރުން ވަގުތީގޮތުން ހުއްޓާލަނީ01 month ago


ޖޮންސަންގެ ތާޢީދު ބޮޑުތަނުން ދަށަށް، ސުކޮޓުލޭންޑުން ބޭނުންވަނީ މިނިވަންކަން ޖޮންސަންގެ ތާޢީދު ބޮޑުތަނުން ދަށަށް، ސުކޮޓުލޭންޑުން ބޭނުންވަނީ މިނިވަންކަން\nއިނގިރޭސިވިލާތުގެ ބޮޑުވަޒީރު ބޮރިސް ޖޮންސަން / ފައިލް ފޮޓޯ: ރޮއިޓަރސް\nއިނގިރޭސިވިލާތުގެ ބޮޑުވަޒީރު ބޮރިސް ޖޮންސަންނަށް އޮންނަ ތާޢީދު ބޮޑުތަނުން ދަށަށް ގޮސްފައިވާ ދަނޑިވަޅެއްގައި އިނގިރޭސި ދަޢުލަތުގެ ދަށުގައި އޮންނަ ސުކޮޓުލޭންޑުގެ ގިނަ ރައްޔިތުން މިނިވަންކަން ބޭނުންވާކަން ސާވޭއަކުން ދައްކައިފިއެވެ.\nއިނގިރޭސިވިލާތުގެ ވެރިރަށް ލަންޑަނުގައި މަރުކަޒުވެފައިވާ ދިރާސާކުރައި ކުންފުންޏަކުން ކުރި ޚިޔާލު ހޯދުމުގެ ސާވޭއަކުން ދެއްކި ގޮތުގައި އިނގިރޭސި ދަޢުލަތުން މިނިވަންވުމަށް ސުކޮޓުލޭންޑުގެ %46 ރައްޔިތުން ބޭނުންވެއެވެ. އަދި އިނގިރޭސި ދަޢުލަތުގެ ދަށުގައި އޮތުމަށްވެސް ސުކޮޓުލޭންޑުގެ %46 ރައްޔިތުން ބޭނުންވެއެވެ. ނަމަވެސް %8 މީހުން ވަކި ގޮތަކަށް ތާޢީދުކޮށްފައެއް ނުވެއެވެ. ކުރީ ޢަދަދުތަކަށްވުރެ އިނގިރޭސި ދަޢުލަތުން މިނިވަންވުމަށް ބޭނުންވާ ސުކޮޓުލޭންޑުގެ ރައްޔިތުންގެ ނިޞްބަތްވަނީ %1 އިތުރުވެފައެވެ. އަދި އިނގިރޭސި ދަޢުލަތުގެ ދަށުގައި އޮތުމަށް ބޭނުންވާ ސުކޮޓުލޭންޑުގެ ރައްޔިތުންގެ ނިޞްބަތްވަނީ %2 ދަށްވެފައެވެ.\n2014ވަނަ އަހަރުގެ ތެރޭގައި އިނގިރޭސި ދަޢުލަތުގެ ދަށުގައި އޮންނަން ފެނޭތޯ ބެލުމަށް ނެގި ފެންނަ ނުފެންނަ ވޯޓުގެ ނަތީޖާއިން ދައްކާފައިވަނީ ސުކޮޓުލޭންޑުގެ %55 ރައްޔިތުން ބޭނުންވަނީ އިނގިރޭސި ދަޢުލަތުގެ ދަށުގައި އޮންނަންކަމަށެވެ. އަދި އިނގިރޭސި ދަޢުލަތުން ވަކިވުމަށް ތާޢީދުކޮށްފައިވަނީ %44 މީހުންނެވެ. ނަމަވެސް ފާއިތުވި އަހަރުތަކުގެ ތެރޭގައި އިނގިރޭސިވިލާތުގެ ސަރުކާރުގެ ނިންމުންތަކުގެ ސަބަބުން އިނގިރޭސި ދަޢުލަތުން ވަކިވުމަށް ބޭނުންވާ ސުކޮޓުލޭންޑުގެ ރައްޔިތުންގެ ނިޞްބަތްވަނީ އިތުރުވެފައެވެ.\nސުކޮޓުލޭންޑުގެ ރައްޔިތުންގެ މެދުގައި ޖޮންސަންނަށް އޮންނަ ތާޢީދުވެސްވަނީ ބޮޑުތަނުން ދަށަށް ގޮސްފައެވެ. އެ ގޮތުން މިދިޔަ އޮކްޓޯބަރު މަހުގެ ފަހުން ޖޮންސަންނަށް އޮތް ތާޢީދުވަނީ %16 ދަށަށް ގޮސްފައެވެ.


Namaste England:3dhuvahun5crore ah araifi\nނަމަސްތޭ އިންގްލެންޑް:3ދުވަހުން5ކުރޯޑަށް އަރައިފި\nތިން ދުވަހުގެ ތެރޭގައި 5.25 ކްރޯޑް އިންޑިއަން ރުޕީސް ލިބިފައި ވޭ\nކ. މާލެ 22 އޮކްޓޯބަރ 2018 | ހޯމަ 21:18 1,132\nޕަރިނީތީ ޗޯޕްޅާ އާއި އަރުޖުން ކަޕޫރު - ގޫގުލް\nއަރުޖުން ކަޕޫރާއި ޕަރިނީތީ ޗޯޕްޅާ ލީޑްރޯލުން ފެނިގެންދާ ފިލްމް "ނަމަސްތޭ އިންގްލެންޑް" ވަނީ ފިލްމް ރިލީޒް ކުރިތާ ތިން ދުވަހުގެ ތެރޭގައި 5.25 ކްރޯޑް އިންޑިއަން ރުޕީސް ލިބިފައެވެ.\nވިޕުލް އަމްރުތުލާލު ޝާހު ޑައިރެކްޓް ކޮށްފައިވާ މި ފިލްމް މިމަހުގެ 18 ގައި ރިލީޒް ކޮށްފައި ވަނީ އިންޑިއާގައި ކުރިއަށްދާ ނަވްރާތުރީ ފެސްޓިވަލްގެ ފަހު ދުވަސް ކަމަށްވާ ދަސުހްރާ ދުވަހާއި ގުޅުވައިގެން ދޭ ހަދިޔާއެއްގެ ގޮތުގައެވެ.\nމި ފިލްމްގެ މަންޒަރުތައް ނަގާފައި ވަނީ ޕަންޖާބް އަދި ލަންޑަންގައެވެ މި ފިލްމަކީ 2007 ވަނަ އަހަރު ރިލީޒް ކޮށްފައިވާ އަކްޝޭ ކުމަރާއި ކެޓްރީނާ ކައިފް ލީޑް ރޯލުން ފެނިގެން ގޮސްފައިވާ ފިލްމް "ނަމަސްތޭ ލަންޑަން" ގެ ސީކުއެލް އެކެވެ.\n"ނަމަސްތޭ އިންގްލެންޑް" އަކީ އަރުޖުން އާއި ޕަރިނީތީ އެކުގައި ކުޅޭ ދެވަނަ ފިލްމެވެ. މި ދެ ތަރިން އެންމެ ފުރަތަމަ ކުޅެފައި ވަނީ މި ދެ ތަރިން ވެސް ބޮލީވުޑަށް ތަޢާރަފް ވެގެން ދިޔަ ފިލްމް "އިޝަގް ޒާދޭ" ގަ އެވެ.


Saudi rayyithun gaumun beyrah\nސައުދީ ރައްޔިތުން ގައުމުން ބޭރަށް\nސަލްމާން ރަސްގެފާން ކޮވިޑް ވެކްސިން ޖައްސަވަނީ -- އާންމުން ގައުމުން ބޭރަށް ދެވޭ ގޮތް ހަދަނީ\nސައޫދީ ރައްޔިތުން ގައުމުން ބޭރަށް ދަތުރު ކުރަން ހުއްދަ ދޭން ތައްޔާރުވެއްޖެ އެވެ.\nއިންޓީރިއާ މިނިސްޓްރީން ބުނީ މެއި 17 އިން ފެށިގެން ތިން ކެޓަގަރީއަކަށް ފުރުސަތުދޭނެ ކަމަށެވެ. ސައޫދީ އާންމުން ގައުމުން ބޭރުވުން މަނާކޮށްފައި އޮންނަތާ އަހަރަކަށް ވުރެ ގިނަދުވަސް ވަނީ ވެފަ އެވެ.\nއިންޓީރިއާ މިނިސްޓްރީން ކަނޑައެޅި ތިން ކެޓަގަރީގައި ހިމެނެނީ ކޮވިޑް ވެކްސިންގެ ދެޑޯޒް ހަމަކޮށްފައި ތިބި މީހުންނާއި ދަތުރުކުރުމުގެ 14 ދުވަސް ކުރިން އެއްޑޯޒް ފުރިހަމަކޮށްފައި ތިބި މީހުން އަދި ފާއިތުވި ހަމަހު ތެރޭގައި ބަލިޖެހި ރަނގަޅުވެފައި ތިބި މީހުންނެވެ.\nއަށާރަ އަހަރުން ދަށް – އަދި ވެކްސިން ދޭން ނުފަށާ ގުރޫޕެއް، ނަމަވެސް އިންޓީރިއާ މިނިސްޓްރީން ބުނީ މެއި 17 އިން ފެށިގެން ގައުމުން ބޭރުވާން ހުއްދަދޭނެ ކަމަށާއި ސެންޓްރަލް ބޭންކުން ހުއްދަދީފައި އޮތް އިންޝުއަރެންސް ޕޮލިސިއެއް އޮންނަން ވާނެ ކަމަށެވެ.\nސައޫދީ ހެލްތު މިނިސްޓްރީން ބުނީ ނުވަ މިލިއަން މީހުންނަށް ވެކްސިން ދެވިއްޖެ ކަމަށާއި ގައުމު ހުޅުވާލުމުން ވެކްސިން ޖަހަން ބޭނުންވާ މީހުން ގިނަވާނެ ކަމަށެވެ. ސައޫދީގެ އާބާދީ އުޅެނީ 34 މިލިއަނުން މަތީގަ އެވެ.\nސައޫދީގައި 419،000 މީހުންނަށް ކޮވިޑްޖެހި ގުޅުންހުރި ބަލިތަކުގައި 7،000 މީހުން މަރުވެފައި ވެއެވެ. ގައުމުގައި ކޮވިޑް ތައްކަތުވަމުން އަންނަ ވަރަކުން އަންނަނީ އާންމުންނަށް ލުއިދެމުންނެވެ. ވެކްސިން ފުރިހަމަކުރުމުން އުމްރާގެ އަޅުކަމުގައި ބައިވެރިވެވޭ ގޮތަށް ވެސް މިހާރު ވަނީ ހަމަޖައްސާފަ އެވެ.\nސައުދީ އަަރަބިއްޔާ ސަލްމާން ރަސްގެފާނު މިސްކިތް ކޮވިޑް-19 + ކޮވިޑް ވެކްސިން\nސަލްމާން ރަސްގެފާނު ވެކްސިން ޖައްސަވައިފި\nޕްރިންސް މުހައްމަދު ކޮވިޑް ވެކްސިން ޖައްސަވައިފި\nއަހަންނަށް ބިރުދައްކާ ބަޔަކު އެބައުޅޭ


Bridge'ah 1 aharu: Dhivehi adhives bunanee Bridge okay kamah,...\nރިޕޯޓު - ސިނަމާލެ ބްރިޖު\nބްރިޖަށް 1 އަހަރު: ދިވެހިން އަދިވެސް ބުނަނީ ބްރިޖް އޯކޭ ކަމަށް، ވައްކަން އޯކޭ ނޫން ކަމަށް!\n10،000 އަށްވުރެ ގިނަ މީހުން ބްރިޖު ހުރަސްކުރޭ\nބްރިޖު ހުޅުވީ އޯގަސްޓް 30 ގައި\nބްރިޖަކީ ދިވެހިންނަށް ތަރައްޤީގެ ރޮނގުން ކޮށުނު އާ މަގެއް\nކ. މާލެ 30 އޯގަސްޓު 2019 | ހުކުރު 17:27 8,853\nސިނަމާލެ ބްރިޖު މަތީގައި މީހަކު ދުވަނީ - ޝުއައިބް މުހައްމަދު އިގްބާލް\nރާއްޖޭގެ ތާރީޚު ބަދަލުކޮށްލި "ސިނަމާލެ ބްރިޖް" ހުޅުވުމުގެ ހަރަކާތްތައް ބަލާލަންގޮސް ހުރިއިރު، ހިތުގައި އުފެދެމުންދިޔައީ ތަފާތު އެކި ޖަޒުބާތުތަކެކެވެ. އުފަވެރިކަމާއި ހައިރާންކަމުން ފުރިގެން ހުރެ ހިތަށް އަރަމުންދިޔައީ މިއީ ހަމަ ހަޤީޤަތެއްބާއެވެ؟ ރާއްޖެ ހާދަބޮޑަށް ތަރައްޤީވެ ކުރިއަރައިފިތާއޭ ހިތަށް އަރައި ހުރެވުނީ ބްރިޖުގެ ރީތިކަމާއި ފުރިހަމަކަންފެނި އާޝޯހުވެފައެވެ. ދަތްދޮޅީގައި އަތް ވިއްދާލައިގެން ބްރިޖު ބަލަން ހުރިއިރު އެ ހިޔާލުތަކާ އެއްވަރަށް ސިކުނޑީގައި އެނބުރެމުންދިޔަ އެހެން ހިޔާލުތަކެއްގެ ވާހަކަވެސް ފާހަގަކޮށްލާނަމެވެ.\nބްރިޖު ހުޅުވާ ވާހަކަ ދެކެވުމާ ހަމައިން ބްރިޖާގުޅޭ އެހެން ވާހަކަަތަކެއްވެސް ފެންމަތިވިއެވެ. ތާރީޚު ބަދަލުކޮށްލި ބްރިޖަކީ ތާރީޚު ނުދެކޭވަރުގެ ވައްކަންތަކާއި, ހިޔާނަތްތަކެއްގެ މަތީގައި އެޅުނު ކޮންކްރީޓްގަނޑެއް ކަމުގައި ގިނަ ބަޔަކު ބުނަމުންދިޔައެވެ. ބްރިޖުގެ މަޝްރޫއަށް އެކަނި ބަލާލި ނަމަވެސް "ފޮރުވިފައިވާ" ކިތަންމެ ވައްކަންތަކެއް އެބަ ހުރިކަމަށް މީހުން ދިޔައީ ބުނަމުންނެވެ. ނަމަވެސް އޭރުވެސް އެންމެން ބުނަމުން ދިޔަ އެއް ވާހަކައެއް މިހާރުވެސް ހަނދާނުގައި އެބަ ހުއްޓެވެ.\nބްރިޖު ކިތަންމެހާވެސް އޯކޭ ކަމަށާއި ނަމަވެސް ވައްކަން އެއްވެސް ވަރަކަށް އޯކޭ ނޫން ވާހަކައެވެ. އެހެންވެ އެ ދުވަހު ބްރިޖު ހުޅުވުމުގެ ހަރަކާތްތައް ބަލަމުން ދިޔައިރުވެސް ހިތަށް އަރަމުންދިޔައީ އެ ވާހަކަތަކެވެ. ބްރިޖެއްގެ ބޭނުންކޮށްގެން ވައްކަންތަކެއް ފޮރުވިދާނެބާއެވެ؟ ބްރިޖަކުން ދިވެހިންގެ ލޮލޮގައި އަނދުން އެޅުވިދާނެބާއެވެ؟\nތެދެކެވެ. ބްރިޖު ހުޅުވުމާއެކު ވަރަށް ގިނަ ފަސޭހަތަކެއް ދިވެހިންނަށް ލިބިގެން ދިޔައެވެ.\nދުވާލަކު ގާތްގަނޑަކަށް 10،000 އަށްވުރެ ގިނަ މީހުން ބްރިޖު ހުރަސްކުރާއިރު، ހަމަ ގައިމުވެސް ބްރިޖުގެ ފަސޭހަތަކުގެ ވާހަކަ ނުދައްކާ ދޫކޮށްލެވޭކަށް ނެތެވެ. މާލެއާއި ހުޅުލެ އަދި ހުޅުމާލޭގައި ދަތުރުފަތުރުކުރާ މީހުންނަށް ބްރިޖުގެ ސަބަބުން ލިބުނު ލުއިފަސޭހަތައް ހަމަ ޤައިމުވެސް ނުހަނު ބޮޑުވާނެކަން ޔަޤީނެވެ. މާލޭގެ ތޮށްޖެހިފައިވާ މާހައުލުން ނިކުމެލޭ ކޮފީއަކަށް ހުޅުމާލެއަށް އަރާލުމުގެ ފުރުސަތުވެސް ލިބުނީ ސިނަމާލެ ބްރިޖާއެކު އެވެ. ހަފްތާ ބަންދުގައި ވިލިނގިލިއަށް ކުރި ދަތުރުތައް އެއްގަމު މަގުން ބަދަލުކޮށްލަދިނީ ހުޅުމާލޭ ގޮނޑުދަށްތޮތަކަށެވެ. ހުޅުމާލޭގެ އެތަށް ވިޔަފާރިތަކަކަށް އާރޯކަން ލިބި، ވިޔަފަރީގެ ހަބެއްގެ ގޮތުގައި ހުޅުމާލެ ދައްކާލަންފެށީވެސް ބްރިޖުން ދިވެހިންނަށް ލިބުނު ލުއިފަސޭހަތަކާއެކު އެވެ.\nސިނަމާލެ ބްރިޖު -- ފޮޓޯ: ރާއްޖެ.އެމްވީ\nބްރީޖަށް އަހަރުވާއިރުވެސް ސާފުނުވާ ވާހަކަތަކެއްވެސް އެބަހުރި އެވެ. ބްރިޖްގެ ފުރަތަމަ ކުރެހުން ދައްކާލިއިރު، ކޮންމެ ކޮޅަކުން ފެނުނު ހަތަރު ލޭނެއް ބްރިޖް ހުޅުވިއިރު ނެތުމާއި، ދުވާ މީހުންނާއި، ބައިސްކަލް ދުއްވާ މީހުންނަށް ހާއްސަ ލޭނުތަކެއް ހުންނާނެކަމަށް ބުނެ ހުވަފެން ދެއްކިނަމަވެސް އެފަދަ ލޭނެއް ނެތި، ކުއްލިއަކަށް ގެއްލުނު ސަބަބެއްވެސް ސާފެއް ނުވެ އެވެ. އެނގެން އޮތްކަމަކީ ކުރެހުން ދިވެހިންނަށް ދައްކާލިއިރު ހަރަދުވާނެކަމަށް ބުނި އަދަދުތަކަށްވުރެ ބޮޑެތި އަދަދުތަކުން އެ ބްރިޖަށްޓަކައި ދިވެހި މާލިއްޔާއިން ހަރަދުކުރަންޖެހުނު ކަމެވެ.\nބްރިޖަށް 1 އަހަރުވިއިރުވެސް ސާފުނުވާ ކަންކަމުގެ ތެރޭގައި ބްރިޖުން ކުރާ ދަތުރުތަކަށް ފީއެއް ނަގާކަމެއް ނުވަތަ ނޫންކަމެއް އަދިވެސް ސާފެއް ނުވެ އެވެ. ފުރަތަމަ ބްރިޖް ހުޅުވުމާއެކުވެސް އޭރުގެ ސަރުކާރުން ބުނަމުންގެންދިޔައީ ބްރިޖުން ފީއެއް ނަގައިގެން ނޫންގޮތަކަށް ކޮޅެއްގަިއ ނުޖެއްސޭނެކަމަށެވެ. ނަމަވެސް އޭރުގައި ބޯމަތިވެފައިއޮތް އިންތިހާބާއެކު އެ ސަރުކާރުން އެ ވާހަކަތައް އޮތީ އޮއްބާލާފަ އެވެ.\nއައު ސަރުކާރާއެކުވެސް ބްރިޖުން ފީތަކެއް ނަގަންޖެހޭނެކަމަށް ބުނިނަމަވެސް ބޯމަތިވި އިންިތހާބުތަކާއެކު، އެކި ވާހަކަތައް ފާހަގަކުރުމަށްފަހުން އެކަން އޮތީ އެއްބާލާފަ އެވެ. ބްރިޖުން ކުރާ ދަތުރުތަކަށް ފީ ނެގުމަށް ބޭނުންވާ ވަސީލަތްތައް ޤާއިމްކުރުމަށް ބަޖެޓްވެސްކުރި އެވެ. ނަމަވެސް ނަގާނެ ފީއަކާއި، ނަގާނެ ދުވަހެއް އަދިވެސް އޮތީ ސާފުނުވެ އެވެ.\nބްރިޖާއެކު ދިވެހިން މިކުރި އެއް އަހަރުގެ ދަތުރާއެކު ޔަޤީންވެގެންދިޔަ އެއް ކަމަކީ ދިވެހިން އަދި މިފަދަ އިތުރު ލުއި ފަސޭހަތަކަށް ފެންބޮވައިގަނެފައިވާކަމެވެ. ތަރައްޤީގެ މަގުގުގައި ދނުނިޔެ ކުރިއަރާ މިންވަރާ ފައިހަމަކޮށް އެ ލުއި ފަސޭހަތަށް ދިވެހިންވެސް ބޭނުންވާ މިންވަރު އެވެ. މިއަދުގެ ސަރުކާރުގެ ޕްލޭނަކީ މުޅި މާލެ ސަރަހައްދު މިފަދަ ބައިވަރު ފާލަންތަކަކުން ގުޅާލުމެވެ. ގއ. ވިލިނގިލިން، ކޫއްޑޫވެސް ބްރިޖަކުން ގުޅާލުމެވެ. އަދިވެސް ކައިރި އާބާތީތައް ގުޅުވާލުމެވެ. ދިވެހިން މިއަދުތިބީ އެ މަސައްކަތްތަކުގެ އަމަލީ މަސައްކަތް ފަށޭނެ ވަގުތެއްގެ އިންތިޒާރުގަ އެވެ.\nއެންމެ ފަހުން އަޕްޑޭޓް ކުރީ: 1 ހަފްތާކުރިން | ރިވިއު ކުރީ: އަބުދުﷲ ނަސީރު އިބްރާހިމް


އުފަލުގަ ދިރިއުޅެން ބޭނުންނަމަ މައްސަލަތަކަކީ ދިރިއުޅުމުގެ ބައެއްކަމަށް ޤަބޫލުކޮށްގެން ދިރިއުޅެން މަސައްކަތްކުރާށެވެ!\nކަންބޮޑުވާ، ހިތްދަތިވާޙާލު، ވިސްނައި ނުލާ ބުނެވޭ ޝަކުވާގެ ބަސްތަކުގެ ސަބަބުން ހަލާކުވެގެންދާ މީހުން މަދެއްނޫނެވެ. ކޮންމެ ޙާލަތެއް ކުރިމަތިވި ނަމަވެސް އެއީ ތިބާގެ ވެރި ރައްބު މިންވަރުކުރެއްވެވި ނިޢްމަތެއްކަމަށް ޤަބޫލުކޮށް ޝުކުރުގެ ބަހެއް ނޫނީ ނުބުނާށެވެ!\nބުނެވޭ ބަހެއްގެ ސަބަބުން މުޅިން އެހެން ދުނިޔެއަކަށްވެސް ދެވިދާނެއެވެ. މީހާގެ ޙާލަތުވެސް ބަދަލުވެގެންހިނގައިދާނެއެވެ. އަދި އެބަހަކީ ތައުބާވާންޖެހޭ ކުފުރުގެ ބަހަކަށްވެސް ވިދާނެއެވެ. ވީމާ ކޮންމެ ބަހެއްވެސް ބުނަންވާނީ ވަރަށް ވިސްނުންތެރިކަމާއިއެކުގައެވެ.\nހަމައެކަނި މައްސަލަތަކާއިމެދު ވިސްނާ ކޮންމެ މީހަކަށްވެސް އަބަދުވެސް އުޅެން ޖެހޭނީ އެކަންކަމުން ސަލާމަތްނުވެވިގެންނެވެ. އުފަލުގައި ދިރިއުޅެވޭނީ މައްސަލަތަކަކީ ދިރިއުޅުމުގެ ބައެއް ކަމަށް ޤަބޫލުކޮށްގެން ދިރިއުޅެން މަސައްކަތްކުރާ މީހަކަށެވެ.\nޔަޤީންކުރަންވީ ﷲ ތަޢާލާގެ ވަޙީބަސްފުޅެވެ. "ތިއަބައިމީހުން އިމްތިޙާން ނުކުރައްވަވައި ދޫކޮށްލައްވަވާނެކަމަށް ހީކުރަނީހެއްޔެވެ؟" އޮތް ބަސްފުޅަށެވެ. ޤަބޫލުކޮށްގެން ހުންނަންވީ ކޮންމެ ވަގުތަކު ކޮންމެ ސިފައެއްގައި ވެސް އިމްތިޙާން ކުރައްވަވައިފާނެ ކަމެވެ. އަދި އެ އިމްތީޙާނަކީ ލުއިފަސޭހަކަމާއި ހިތްހަމަޖެހުންކަމަށް ނުދާނެކަމެވެ.\nއެންމެ ގިނަބައަކަށް ނިޢްމަތްތައް ގެއްލިގެންދަނީ ޝުކުރުވެރިނުވެވުމުންނެވެ. އެއިގެ ތެރޭގައި އުފާވެރިކަމާއި ތަނަވަސްކަން މިންވަރުކުރެއްވެވުމުން ﷲ ތަޢާލާ އަންގަވާފައިވާ ގޮތަށް ނިޢްމަތްތަކުގެ ބޭނުން ނުހިފުންވެސް ހިމެނެއެވެ. ނިކަމެތިކަން ލިބި ކެތްތެރިވާންޖެހޭ ޙާލަތުގައި ކެތްތެރި ނުވެވުންވެސް ހިމެނެއެވެ.\nމިދެ ކަމަކީވެސް ހަމަ ޝުކުރުވެރިނުވެވުމެވެ. ޝުކުރުވެރިވާ އަޅުންނަށް ނިޢްމަތްތައް އިތުރުކުރައްވަވައިދެއްވަވާނެކަން އެއީ ވަޙީ ބަސްފުޅުން އެނގި ޔަޤީންވާން އޮތް ކަމެކެވެ.


ސާފް ޗެމްޕިއަންޝިޕްގައި ރާއްޖެ އާއި ނޭޕާލް ބައްދަލުކުރި މެޗުގެ ތެރެއިން -- ފޮޓޯ: އުރީދޫ\nމިފަހަރުގެ ސާފް ޗެމްޕިއަންޝިޕަށް ފަރުމާ ކޮށްފައިވާ ޖާޒީ ވިއްކުމުގެ ހުއްދަ ނެތް ފަރާތް ތަކުން އެ ޖާޒީ ނުވިއްކުމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން އިލްތިމާސް ކޮށްފި އެވެ.\nރޭ ދަންވަރު އެފްއޭއެމް އިން ނެރުނު ބަޔާނެއްގައި ބުނެފައިވާ ގޮތުން މިފަހަރުގެ ސާފް ޗެމްޕިއަންޝިޕަށް ފަރުމާ ކޮށްފައިވާ ޖާޒީ ހުއްދަ ނެތް ފަރާތް ތަކަކުން ދަނީ ވިއްކަމުންނެވެ. އަދި މިއީ އެއްބަސްވުމެއްގެ ދަށުން ވަކި ބަޔަކަށް އެކްސްކްލޫސިވް ރައިޓްސް ދީގެން ވިއްކަން ހުއްދަ ދީފައިވާ ޖާޒީއެއްކަން ފާހަގަ ކުރަމުން، ހުއްދަ ނެތް ފަރާތް ތަކުން ޖާޒީ ވިއްކުން ހުއްޓާލަން އަންގާފައިވެ އެވެ.\nމިއީ ކޮޕީރައިޓާއި، އެއާއި ގުޅޭ އެހެނިހެން ހައްގު ތަކުގެ ގާނޫނުގެ 10 ވަނަ މާއްދާގެ (ހ) ގައި ބަޔާންކުރާ ހަމަތަކާއި ހިލާފު ކަމެއްކަން ފާހަގަ ކުރަމުން، ހުއްދަ ނެތި ޖާޒީ ވިއްކާ ފަރާތް ތަކަށް ގާނޫނީ ގޮތުން ފިޔަވަޅު އަޅާނެ ކަމަށް ވެސް މި ބަޔާނުގައިވެ އެވެ.\nމިފަހަރުގެ ސާފް ޗެމްޕިއަންޝިޕް ޖާޒީ ފަރުމާ ކޮށްފައި ވަނީ ގައުމީ ޓީމުގެ ކިޓް ޕާޓްނަރު އައިލެންޑް އެޕެރެލްސް އިންނެވެ. މިއީ ގައުމީ ޓީމުގެ ޖާޒީ ފަރުމާ ކުރަން ރާއްޖޭގެ ބަޔަކާއި ހަވާލުކުރި ފުރަތަމަ ފަހަރެވެ.\nފަހުގެ ތާރީހެއްގައި ގައުމީ ޓީމުގެ ރަސްމީ ޖާޒީގެ ކުލަ ރަތް ނޫން އެހެން ކުލައަކުން ހަދާފައި ވަނީ މިފަހަރު އެވެ. މިފަހަރުގެ މުބާރާތުގައި ރާއްޖޭގެ ހޯމް ކުލައަކީ ހުދެވެ. ރަތް އަދި ފެހި ކުލައިގެ ޖާޒީ ބޭނުން ކޮށްފައި ވަނީ އަވޭ ކިޓަކަށެވެ.


SunOnline: Bahrain ge ''Makaruveri'' mahaasinthaa: Palestine ge haggu thah vihkaalanee\nބަހްރައިންގެ "މަކަރުވެރި" މަހާސިންތާ: ފަލަސްތީނުގެ ހައްގުތައް ވިއްކާލަނީ\nމުހައްމަދު ޖަވާދު ޔޫސުފު 24 Jun 2019, 15:01\nކުޝްނާ ޓްރަމްޕައި ނަތަންޔާހޫ އާއެކު\nފަލަސްތިނުގެ މައްސަލަ ހައްލުކުރުމުގެ ނަމުގައި އެމެރިކާގެ ރައީސް ޑޮނަލްޑް ޓްރަމްޕް އެކުލަވާލައްވާފައިވާ "ޑީލް އޮފް ދަ ސެންޗަރީ" ގައި ހިމެނޭ އިގްތިސާދީ ޕްލޭނާ ބެހޭގޮތުން ބަހްރައިންގައި ބާއްވާ މަހާސިންތާ ކާމިޔާބު ނުވާނެ ކަމާއި އެއީ ޚިޔާނާތުގެ މަހާސިންތާއެއް ކަމަށް ފަލަސްތީނުން މި ވަނީ ބުނަން ފަށައިފަ އެވެ. "ޑީލް އޮފް ދަ ސެންޗަރީ" ގައި ހިމެނޭ އިގްތިސާދީ ޕްލޭން އެމެރިކާއިން އިއްޔެވަނީ އިއުލާންކޮށްފަ އެވެ.\nފަލަސްތީނުގެ ރައީސް މަހްމޫދު އައްބާސް ވިދާޅުވީ ބަހްރައިންގެ މަހާސިންތާގެ ބޭނުމަކީ ފައިސާގެ ދަޅަ ދައްކައިގެން ފަލަސްތީނުގެ ހައްގުތައް ދޫކޮށްލަން ފަލަސްތީނުގެ ރައްޔިތުންނަށް މަޖްބޫރުކުރުން ކަމަށާ އެކަން އެގޮތަށް ނުވާނެކަމުގަ އެވެ. ރާމަﷲ ގައި ބޭރުގެ ނޫސްވެރިންނާ ބައްދަލުކުރެއްވައި ވާހަކަ ދައްކަވަމުން އައްބާސް ވިދާޅުވީ ބަހްރައިންގެ މަހާސިންތާއަކީ ފެށުމުގައިވެސް ބާތިލް އެއްޗެއްކަމަށާ އެ މަހާސިންތާއިން ފާސްކުރާ އެއްވެސް ކަމެއްގައި ފަލަސްތީނުގެ އެއްބާރުލުން ނުލިބޭނެކަމަށް މަހުމޫދު އައްބާސް ވިދާޅުވެ އެވެ. ދި ބަހްރައިންގެ މަހާސިންތާގެ ނިންމުންތައް ތަންފީޒު ކުރުމުގެ ފުރްސަތު ފަލަސްތީނުގެ ބިންތަކުގައި ނުދިނުމަށް ފަލަސްތީނުގެ ރައްޔިތުން ތިބީ އެއްބައިވަންތަ ބައެއްގެ ގޮތުގައި ކަމަށްވެސް އައްބާސް ވިދާޅުވި އެވެ.\nފަލަސްތީނުގެ ޕާލަމެންޓް މެންބަރެއްކަމަށްވާ ޑރ. ހަނާން ޢަޝްރާވީ ވިދާޅުވީ ފަލަސްތީނަށް އެހީތެރިވުމުގެ ނަމުގައި މަހާސިންތާތައް ބޭއްވުމުގެ ކުރިން އިސްރާއީލުން ޣައްޒާގެ ހިސާރު ދޫކޮށްލައި ފަލަސްޠީނުގެ ބިމުގައި ޔަހޫދީން ވަޒަންވެރިކޮށް ފަލަސްތީނުގެ ވަސީލަތްތަކާއި ފައިސާ ވަގަށް ނެގުމަށް އިސްރާއީލުން ހިންގާ ޣައިރުގާނޫނީ އަމަލުތައް އެމެރިކާއިން ހުއްޓުވަންޖެހޭނެކަމުގަ އެވެ. އަދި ފަލަސްތީނު ރައްޔިތުން އެއް ތަނުން އަނެއް ތަނަށް ދަތުރުފަތުރުކޮށް އުޅުމުގެ މިނިވަންކަންދީ ފަލަސްތީނުގެ ސަރަހައްދީ ރޮނގުތަކާއި، ވައިގެ ސަރަހައްދާއި ޣައްޒާގެ ކަނޑުގެ ކޮންޓްރޯލް ފަލަސްތީނަށްދީ މިނިވަން ގައުމެއްގެ ގޮތުގައި ހަރަކާތްތެރިވުމުގެ ފުރްސަތު ދިނުންފަދަ ފަލަސްތީނުގެ ސިޔާސީ ހައްގުތައް ދިނުން މިފަދަ މަހާސިންތާތަކަށްވުރެ ފަލަސްތީނަށް މާ މުހިއްމު ކަމަށް އަޝްރާވީ ވިދާޅުވިއެވެ.\nފަލަސްތިނުގެ މައްސަލަ ހައްލުކުރުމުގެ ނަމުގައި އެމެރިކާގެ ރައީސް ޑޮނަލްޑް ޓްރަމްޕް އެކުލަވާލައްވާފައިވާ "ޑީލް އޮފް ދަ ސެންޗަރީ" މަޝްރޫއު ގައި ހިމެނޭ އިގްތިސާދީ ޕްލޭން ވައިޓް ހައުސް އިން އިއްޔެވަނީ ހާމަކޮށްފައެވެ. މި ޕްލޭންގައި ހިމެނެނީ ފަލަސްތީނާއި ފަލަސްތީނުގެ އަވަށްޓެރި އަރަބި ގައުމުތަކަށް އިގްތިސާދި ގޮތުން އެހީވުމަށް ޓަކައި 50 ބިލިޔަން އެމެރިކާ ޑޮލަރުގެ ގްލޯބަލް އިންވެސްޓްމެންޓް ފަންޑެއް ގާއިމް ކުރުމާއި އިސްރާއީލު ވެރިވެގެންފައިވާ ފަލަސްތީނުގެ ބިންތަކުގައި ދިރިއުޅޭ ފަލަސްތީނު ރައްޔިތުންގެ ދިރިއުޅުމުގެ ފެންވަރު ރަނގަނޅު ކުރުމެވެ. އެމެރިކާ އިން މި ޕްލޭން ހާމަކޮށްފައި މިވަނީ މިކަމަށް ޚާއްސަކޮށް ބަހްރައިންގައި ބޭއްވުމަށް އެމެރިކާ ރާވާފައިވާ އިގްތިސާދީ މަހާސިންތާ ފެށުމުގެ ދެ ދުވަސްކުރިންނެވެ. ދެދުވަހުގެ މި މަހާސިންތާ ފެށުމަށް ހަމަޖެހިފައިވަނީ މާދަމާއެވެ.\nވައިޓްހައުސްގެ ރަސްމީ ވެބްސައިޓްގައި ޝާއިޢުކޮށްފައިވާ "ޑީލް އޮފް ދަ ސެންޗަރީ" ގެ އިގްތިސާދީ ޕްލޭން ބުނާގޮތުން އެ ޕްލޭންގެ ދަށުން ގާއިމް ކުރާ ގްލޯބަލް އިންވެސްޓްމެންޓް ފަންޑަށް ބޭނުންވާ 50 ބިލިޔަން އެމެރިކާ ޑޮލަރުގެ ތިންބައިކުޅަ ދެބައި ޚަރަދުކުރާނީ ތެލުގެ މުއްސަނދިކަން ލިބިފައިވާ ގަލްފުގެ އަރަބި ގައުމުތަކުންނެވެ.\nމި 50 ބިލިޔަން ޑޮލަރުގެ ތެރެއިން 28 ބިލިއަން ޑޮލަރު ޚަރަދުކުރާނީ އިސްރާއީލު ވެރިވެގެންފައިވާ ފަލަސްތީނުގެ ހުޅަނގު އައްސޭރިއާއި ޣައްޒާގައި އިންފްރާސްޓްރަކްޗާ ބިނާކުރުމަށާއި އެދެ ސަރަހައްދު އެއްގަމު މަގުން ގުޅުވާލުމަށާ އަދި އެދެ ސަރަހައްދުގައި ދިރިއުޅޭ ފަލަސްތީނުގެ ރައްޔިތުންނަށް ވަޒީފާގެ ފުރްސަތުތައް އިތުރުކުރުމަށެވެ. އަނެއް 22 ބިލިޔަން ޑޮލަރުގެ ތެރެއިން އުރުދުންއަށް7ބިލިޔަން ޑޮލަރު، ލުބްނާނަށް6ބިލިޔަން ޑޮލަރު އަދި މިސްރަށް9ބިލިޔަން ޑޮލަރު އެހީގެ ގޮތުގައި ދިނުމަށް އެމެރިކާ ރާވާފައިވާއިރު މިއީ އެތިންގައުމަށް ފައިސާގެ އެހީދީގެން ފަލަސްތީނުގެ ހައްގުތަކުގެ މައްސަލާގައި އެތިންގައުމުގެ އަޑުކަނޑުވާލުމަށް އެމެރިކާ ޖެހި މަޅިއެއްކަމަށް ފަލަސްތީނުން ދެކެއެވެ.\nއެމެރިކާގެ މި ޕްލޭނާ ބެހޭގޮތުން ވާހަކަދައްކަވަމުން ރައީސް ޑޮނަލްޑް ޓްރަމްޕްގެ އިސް މުސްތަޝާރު އަދި ޓްރަމްޕްގެ ދަނބި ދަރިފުޅު ޖެރަޑް ކުޝްނާ އިއްޔެ ވިދާޅުވީ މި ޕްލޭން ތަންފީޒު ކުރެވިއްޖެނަމަ ހުޅަނގު އައްސޭރިއާއި ޣައްޒާ ގުޅުވާލައި އެދެސަރަހައްދުގައި އެއް މިލިއަން ވަޒީފާ އުފެދިގެން ދާނެކަމުގައެވެ. މިއާއެކު ވަޒީފާނެތް މީހުންގެ ނިސްބަތް ފަލަސްތީނުގައި 30 އިން ސައްތައިން އެކެއް އިންސައްތައަށް ދަށަށްގޮސް ފަލަސްތީނު މީހުންގެ ދިރިއުޅުމުގެ ހާލަތު ރަނގަނޅުވެ ތަނަވަސްކަން އާންމުވެ ފަގީރުކަން ވަރަށް ބޮޑަށް ކުޑަވެގެންދާނެކަމަށް އޭނާ ވިދާޅުވިއެވެ.\nނަމަވެސް ފަލަސްތީނުން ދެކެނީ މިއީ ފަލަސްތީނުގެ ބިންތަކުން އިސްރާއީލު ނުފާބައި އަދި ފަލަސްތީނަށް ދޭންޖެހޭ ސިޔާސީ ހައްގުތައް ނުދީ ފައިސާގެ ދަޅަ ދައްކައިގެން ފަލަސްތީނުގެ ރައްޔިތުން ހައްލާލުމަށާ އަދި އަރަބި ގައުމުތަކާ ގުޅުންތައް ގާއިމް ކުރުމުގެ ފުރްސަތު އިސްރާއީލަށް ހޯދައިދިނުމަށް އެމެރިކާ ރާވާފައިވާ މަކަރުވެރި ރޭވުމެއް ކަމުގައެވެ. "ޑީލް އޮފް ދަ ސެންޗަރީ" މަޝްރޫއުގައި ސިޔާސީ ޕްލޭންގައިވެސް ފަލަސްތީނުގެ ބިންތަކުން އިސްރާއީލު ފޭބުމާއި ފަލަސްތީނުގެ މިނިވަން ދައުލަތް އުފެއްދުމާއި ފަލަސްތީނުގެ ރެފިއުޖީންނަށް އެނބުރި އެމީހުންގެ ވަޒަނަށް ރުޖޫއަވުމުގެ ހައްގު ލިބިދީފައިނުވާ ކަމަށް ރިޕޯޓްތައް ބުނެއެވެ.\nކުޝްނާ ވަނީ "ޑީލް އޮފް ދަ ސެންޗަރީ" މަޝްރޫއުގައި ސިޔާސީ ޕްލޭން އިއްލާންކުރާނީ ތަންކޮޅެއް ފަހުންކަން ހާމަކުރައްވާފައެވެ. އެ ޕްލޭންގައި ފަލަސްތީނުގެ ސިޔާސީ ހައްގުތައް ނިގުޅައިގެންފައިވާ ކަމަށް ބުނެވޭ މައްސަލައަށް ކުޝްނާ އަލި އަޅުއްވާލައްވާފައެއް ނުވެއެވެ.\nފަލަސްތިނުގެ ސަރުކާރުންވަނީ ބަހްރައިންގައި ބާއްވާ އިގްތިސާދީ މަހާސިންތާ ބޮއިކަޓް ކުރަން ނިންމައި އެ މަހާސިންތާއިން ނިންމާކަންކަން ތަންފީޒު ކުރުމުގެ ފުރްސަތު ނުދޭނެކަމަށް ބުނެފައެވެ. ފަލަސްތީނަށް ހަމްދަރްދީވާ އިރާގާއި ލުބްނާނުން ވަނީ އެ މަހާސިންތާ ބޮއިކަޓް ކުރަން ނިންމާފައެވެ.\nއަރަބި ގައުމުތަކުގެ ތެރެއިން ބަހްރައިންގެ މަހާސިންތާގައި ބައިވެރިވަނީ އެމެރިކާއަށް ވާގިވެރިވާ މައިގަނޑު ތިންގައުމު ކަމަށްވާ ސައޫދީ އަރަބިޔާ، ޔޫއޭއީ އަދި މިސްރުންނެވެ. އުރުދުން އިން ބައިވެރިވަނީ ހަމައެކަނި މަހާސިންތާގެ އަޑު އަހާލުމުގެ ބޭނުމުގައި ވަރަށް ދަށް ލެވެލްއެއްގައި ކަމަށް އުރުދުންގެ ސަރުކާރުން ބުނެއެވެ. ބަހްރައިންގެ މަހާސިންތާގައި އިސްރާއީލު ބައިވެރިވެއެވެ. މިއީ އަރަބި ގައުމެއްގައި ބާއްވާ މަހާސިންތާއެއްގައި އިސްރާއީލުން ސައޫދީ ފަދަ އަރަބި ގައުމުތަކާއެކު ފާޅުކަންބޮޑު ގޮތެއްގައި ބައިވެރިވާ ފުރަތަމަ ފަހަރެވެ. މި މަހާސިންތާ ކަވަރު ކުރުމުގައި އިސްރާއީލުގެ މީޑިޔާ ގްރޫޕްތައް ބަހްރައިންގައި ހަރަކާތްތެރިވާ ގޮތަށްވަނީ ހަމަޖެހިފައެވެ.\nއަރަމްކޯގެ އައިޕީއޯ ލޯންޗު ކުރުން މިމަހުގެ 17އިގައި\nސައޫދީން ޔަމަންގެ ހޫޘީންނާ ސުލްހައިގެ ވާހަކަތައް ފަށައިިފި


Rock Americage raees kamah shauguverikan ebahuri | Mihaaru\nރޮކް އެމެރިކާގެ ރައީސްގެ މަގާމަށް ޝައުގުވެރިކަން އެބަހުރި\nރޮކް: އޭނާ ބުނީ އެމެރިކާގެ ރައީސް ކަމަށް ޝައުގުވެރިކަން އެބަ ހުރި ކަމަށް.\n24 ޖޫން 2016 - 07:59\nޑްވޭން ޖޯންސަން ނުވަތަ މަޝްހޫރު ނަމުން ނަމަ ރޮކް އަކީ ރެސްލިން ސްޓޭޖްގައި އެންމެ ވަރުގަދަ އެކެކެވެ. އެކަމަކު އެ ދާއިރާ އިން ރިޓަޔާވުމަށް ފަހު، ރޮކްގެ ހުރިހާ ފޯކަސްއެއް މި ވަގުތު އޮތީ ބޮޑު ސްކްރީނަށެވެ. ކެމެރާގެ ކުރިމަތީގަ އެވެ.\nއެހެން ނަމަވެސް އެވަރުން އަދި އޭނާއަކަށް ނުފުދެ އެެވެ. ވައިޓް ހައުސް އަށް ވަނުމުގެ ޝައުގުވެރިކަން ރޮކްގެ ވަރަށް ބޮޑަށް އެބަ ހުއްޓެވެ. އޭނާ ބުނީ ކޮންމެވެސް ދުވަހަކުން އެމެރިކާގެ ރައީސްގެ މަގާމަށް އައުމަކީ ކުރެވޭ ހިޔާލެއް ކަމަށެވެ.\nމީގެ ކުރިން ވެސް މަޝްހޫރޫ އެކްޓަރުން ސިޔާސީ ގޮތުން ނުފޫޒު ގަދަ މަގާމުތަކެއް ފުރާފައި އެބަ ހުއްޓެވެ. އެމެރިކާގެ 40 ވަނަ ރައީސް އަދި ކެލިފޯނިއާގެ 33 ވަނަ ގަވަރުނަރު ރޮނަލް ރޭގަންކީ ވެސް އެކްޓަރެކެވެ. މަޝްހޫރު އެކްޝަން އެކްޓަރު އާނޮލްޑް ޝްވެޒްނިގާ ވެސް ކެލިފޯނިއާގެ ގަވަރުނަރުކަން ކުރި އެވެ. އެހެންވެ ރޮކް ސިޔާސީ ދާއިރާ އަށް އައުމަށް ޝައުވެރިކަން އޮތުމަކީ ޖޯޖަކަށް ނުވާނެ އެވެ.\nރައީސްގެ މަގާމަށް އާދެވުމަކީ ސަޅި ކަމަކަށް ވާނެ ކަމަށް ކުރިން ޓީވީ ޝޯތައް ވެސް ކުޅެ، 2001 ގައި "ދަ މަމީ ރިޓާންސް" އިން ފިލްމް ކުޅެން ފެށި ރޮކް ބުންޏެވެ.\nރޮކް: ރެސްލިން ސްޓޭޖްގައި ވަރުގަދަ ފަހުލަވާނެއް.\nރޮކް ބުނީ އެމެރިކާގެ ރައީސްގެ މަގާމަށް އަންނަން ބޭނުން ވަނީ ހުވަފެންތަކެއް ހުރެގެން ކަމަށެވެ. އޭނާ ބޭނުން ވަނީ އެމެރިކާ ވަރުގަދަ ގައުމަކަށް ހަދާށެވެ. ހަމަ އެ އާ އެކު އޭނާގެ ވެރިކަމެއްގައި ދުނިޔެއަކީ އެންމެން ވެސް އެދޭ ކަހަލަ "ޕޮޒިޓިވް" ތަނަކަށް ހަދަން ރޮކް ބޭނުންވެ އެވެ.\n"އެންމެ ބޮޑު ހުވަފެނަކީ ދުނިޔެ އަށް ހެޔޮ ބަދަލުތަކެއް ގެނައުން،" ދެ ކުދިންގެ ބައްޕަ ބުންޏެވެ.\nރޮކް ބުނީ އޭނާއަކީ ގައުމާ ދޭތެރޭ އަބަދު ވެސް ފުންކޮށް ވިސްނާ މީހެއް ކަމަށެވެ. އެހެންވެ ބޭނުންވާ ކަހަލަ ހެޔޮ ބަދަލުތަކެއް އެމެރިކާގެ ރައްޔިތުންނަށް ގެނެސް ދެވޭނީ ރައީސްކަން ވެސް ކުރެވިގެން ކަމަށް ވިސްނޭ ކަމަށް ބުންޏެވެ.\n"އަހަންނަކީ ގައުމާ ދޭތެރޭ ފުންކޮށް ވިސްނާ މީހެއް. ވަރަށް ބޮޑަށް ގަބޫލް ކުރެވޭ ކުރިމަތިލައިފި ނަމަ ހޮވޭނެ ކަމަށް،" ރޮކް، 44، ބުންޏެވެ.\nރޮކް: އާންމުންގެ މެދުގައި މަގުބޫލް ތަރިއެއް.\nރޮކް ބުނީ އެމެރިކާ އަށް މި ވަގުތު ވަރަށް އިހުލާސްތެރި، ތެދުވެރި ސިޔާސީ ލީޑަރުން ވެސް ބޭނުންވާ ކަމަށެވެ.\nއޭނާ ވަނީ އެމެރިކާގެ ރައީސްކަމަށް މިހާރު އަންހެނަކު ވާދަ ކުރާތީ އެއީ ވެސް ހެޔޮހިތުން ބަލައި ގަންނަން ޖެހޭ ކަމެއް ކަމަށް ބުނެފަ އެވެ. އަދި އެމެރިކާ ދުށް އެންމެ ކާމިޔާބު ރައީސުންފެ ތެރޭގައި ހިމެނޭ ބިލް ކްލިންޓަންގެ އަނބިކަނބަލުން ހިލަރީ ކްލިންޓަންއަކީ އިންތިހާބު ކާމިޔާބު ކުރެވިދާނެ ވަރުގެ ޝަހުސިއްޔަތެއް ކަމަށް ދެކޭ ކަމަށް ރޮކް ބުންޏެވެ.


Mudhahrisun binaakurahvamun gendhavanee maadhamaage jeel: Education – Iru\nމުދައްރިސުން ބިނާކުރައްވަމުން ގެންދަވަނީ މާދަމާގެ ޖީލް ކަމަށާއި އަދި ގައުމުގެ މުސްތަޤްބަލު ކަމަށްވާއިރު އެއީ މިޕެންޑެމިކްގެ ބަތަލުން އެޑިޔުކޭޝަން މިނިސްޓްރީން ބުނެފި އެވެ.\nބައިނަލްއަޤްވާމީ ގޮތުން ފާހަގަކުރާ މުދައްރިސުންގެ ދުވަހުގެ މުނާސަބަތުގައި، މުދައްރިސުންގެ ދުވަހުގެ ތަހުނިޔާ އާއި ހެޔޮއެދުންތައް އެންމެހާ ލޮބުވެތި މުދައްރިސުންނަށް އެޑިޔުކޭޝަން މިނިސްޓްރީން ވަނީ އަރިސްކޮށްފަ އެވެ.\nމުދައްރިސުންގެ ހިތްވަރު، ކުރިމަގުގެ ތަސައްވަރު، ކަމަށްވާއިރު މިފަދަ ޕެންޑޭމިކް އެެއްގެ ތެރެއިން ޓީޗަރުން ދައްކަވަމުން ގެންދަވާ ހިތްވަރު މިނިސްޓްރީން ވަނީ ފާހަގަކޮށްފަ އެވެ.\nއަދި މި ޕެންޑެމިކް ފެށުނު އިރު ފުރަތަމަ، ދުރުން ދޭ ތައުލީމްގެ ވާހަކަ މުދައްރިސުންނަށް ކިޔައިދެވުނީ ވަރަށް ކުޑަކޮށް ކަމަށާއި ގޭގައި ތިބެގެން ކުދިންނަށް ކިޔަވައިދިނުން އައު ކަމަކަށް ވެގެންދިޔައިރު ޓީޗަރުން މިކަމުގެ ތެރެއިން ވަރަށް ގިނަ އައު ޓެކްނޮލޮޖީތައް ދަސްކޮށްފައިވާ ކަމަށް މިނިސްޓްރީން ފާހަގަކުރެ އެވެ.\nTeachers' day greeting from our top management team! 🥰#teacherDay2020 pic.twitter.com/OzPqVcmmio\n— Ministry of Education (@MoEdumv) October 5, 2020\nއަދި ވާރޗުއަލްކޮށް ކިޔަވައިދޭން ފެށުމުން މިކަމުގެ ތެރެއިން ދިމާވާ މައްސަލަތައް ހައްލުކޮށް، ކުދިން މިކަމުގެ ތެރެއަށް ވެއްދޭނެ ގޮތް އައު ކަންކަންތައް ކުދިންނަށް ކިޔައިދިނުމަށް މުދައްރިސުން ކުރަމުންދާ މަސައްކަތް ވެސް އެޑިޔުކޭޝަނުން ވަނީ ފާހަގަކޮށްފަ އެވެ.


Maafushިi jalu furigen 58 gaidheen Dhoonidhoo gai, halhuthaalu kuranee!\nމާފުށީ ޖަލު ފުރިގެން 58 ގައިދީން ދޫނިދޫގައި، އަށް މީހަކު ބަނޑުހައިހޫނު ކަމުގެ ހަޅުތާލު ކުރަނީ!\nމޯލްޑިވްސް ކަރެކްޝަނަލް ސާވިސް އިން ބަލަހައްޓަމުން ގެންދާ މާފުށީ ޖަލުގައި ޖާގައެއް ނެތިގެން ފުލުހުންގެ ބެލުމުގެ ދަށުގައި ދޫނިދޫގައި ތިބި ގައިދީންތައް ހައްގުތަކުން މަހުރޫމްވެފައިވާ ކަމަށް ބުނެ ބަނޑުހައި ހޫނުކަމުގެ ހަޅުތާލުކޮށްފި އެވެ.\nފުލުހުން ބުނީ ކަރެކްޝަންސްއާ ހަވާލު ނުކުރާތީ ހިތްހަމަ ނުޖެހިގެން އަށް ގައިދީއަކު އިއްޔެ ކެއުމަށް އިންކާރުކޮށްފައިވާ ކަމަށާއި އެ މީހުން ކާން އިންކާރު ކުރީ ދެ ނަމްބަރު ޖަލުގައި ތިބެގެން ކަމަށެވެ. އޭގެ ތެރެއިން ހަތް މީހުން މިއަދު ހެނދުނު ކާން ފަށާފައިވާ ކަމަށް ފުލުހުން ބުންޏެވެ.\nކަރެކްޝަންސްއާ ހަވާލު ކުރަން ޖެހޭ 58 ގައިދީއެއް ހުރި މިވަގުތު ދޫނިދޫ ޖަލުގައި ހުރި ކަމަށް ފުލުހުން ބުންޏެވެ. އޭގެ ތެރެއިން 50 ގައިދީއަކީ ހުކުމް ތަންފީޒު ކުރަން ހަވާލު ކުރަން ޖެހޭ މީހުން ކަމަށާއި ބާކީ ތިބީ ރިމާންޑްއަށް ހަވާލު ކުރަން ޖެހޭ މީހުން ކަމަށެވެ. ނަމަވެސް ކަރެކްޝަންސްގެ ޖަލުތައް ފުރި ޖާގަ ނެތިގެން އެ މީހުންނާ ހަވާލުވުމަށް އުޒުރުވެރިވެފައިވާ ކަމަށް ފުލުހުން ބުންޏެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް މާފުށީ ޖަލު + ދޫނިދޫ\nގިނަ އަދަދަކަށް ޖަލަށް ފޯނާއި ސިމް ވައްދަން އުޅެފި\nޓޭޒާ ބޭނުމެއް ނުކުރޭ، ޖެހީ ޕެޕާސްޕްރޭ


ދިމާވި އާދަޔާ ޚިލާފް ޒުވާނާ (ތޭވީސް ވަނަ ބައި) – Esfiya\nބިރުވެރި ލޯބި 1 day ago\nދިމާވި އާދަޔާ ޚިލާފް ޒުވާނާ (ތޭވީސް ވަނަ ބައި)\n“ސައިފް ބޭރަށްތަ އަނެއްކާވެސް ތިދަނީ” ބޭރުން އައިސް ފެންވަރައިގެން އަނެއްކާ ވެސް ބޭރަށްދާން އުޅެން ފެށުމުން ނައިޝާ ސައިފަށް އަހާލިއެވެ. “އާނ… ކިހިނެއްވީ؟” ރުޅިވެރިކަމާއި އެކު ސައިފް އެހިއެވެ. “އެކަމް ދެންމެއެއްނު ބޭރަށް ގޮއްސަ ތިއައީ…ނައީ ހީކުރީ ސައިފް ނައި ގޮވައިގެން ސައިފްގެ ރަށް ދައްކާލަން ސައިކަލުގަ ގެންދާނެކަމަށް” ނުކެރި ހުރެފައި ވެސް ނައިޝާ ބުނެލި އެވެ.\n“ދެން އަބަދު ގޭގަ މިކޮޓަރިތެރޭގަ ތި ނައިޝާއާ އެކުތަ އޮންނަންވީ؟….ދުއްވާލަން ގެންދާށޭ ބުނާއިރު މީހާ ހުރިވަރެއް ނުފެނޭތަ؟….ސައިކަލު ވެސް ބިންދާގެން ކަންނޭނގެ ދާނީ” ނަފުރަތު ކަމާއެކު ސައިފް ބުންޏެވެ.\n“ސައިފް ކީއްވެތަ ކުއްލި ކުއްލިއަށް ރުޅިއަންނަނީ…މާލޭގަ ހުރި މިތިންދުވަހު ވަރަށް ރީތިކޮށް ވާހަކަ ދައްކާފަ ކުއްލިއަކަށް ރަށަށް އައިއްސަ ރުޅިތިއައީ…ނައި މިއަދު ސައިފް ކައިރިއަށް ދާން އުޅުމުން ވެސް ނައިއާ ދުރަށްދާން އުޅޭހެން ހީވި” މޮޅިވެރިކަމާއެކު ނައިޝާ އޭނާގެ ހިތުގައި އުފެދުނު ސުވާލުތައް ސައިފާ ކޮށްލިއެވެ.\n“އަހަރެން ލަދުގަންނަނީ…ހަނދާން ކޮށްދިނީމަ ބުނެލާނަން….މީހުން ތިބޭ ތަންތަނުގަ މަށާ ކައިރި ނުވާތި…މީ މާލެ އެއްނޫން…މިރަށު އެއްކޮޅުން އަނެއް ކޮޅަށް ދިރިއުޅެނީ ހުސް ދަންނަ މީހުން….ރަށު މީހެއް ފެނިއްޖެއްޔާ އެންމެނަށް ވެސް އެނގޭނެ އެއީ ކޮންގެއެއްގެ ކާކުކަން….އަހަރެން ލަދުގަންނަނީ މިހާރު އެނގިއްޖެއެއްނު” ސައިފް އެހެން ބުނުމުން ނައިޝާ ރޯންފެށިއެވެ.\n“ކީއްވެ ދެން ނައި ގެނައީ ރަށަށް؟…ފަލަވީމަ ލަދުގަންނަންޏާ ކީއްވެ ނައި އާ މެރީ ކުރީ؟” ނައިޝާ ރޮމުން ސައިފަށް ސުވާލު ކޮށްލިއެވެ. “އަހަރެން އެއްވެސް ވަރަކަށް ބޭނުމެއްނޫން ނައިޝާ ގެންނާކަށް…ނައިޝާ އަންނަން އެއްބަސްވީމަ ގެނައީ…ރަށްޓެހިން ކިހާ މަލާމާތެއް ކުރާކަން އިނގޭތަ؟…އެމީހުން ބުނަނީ ނައިޝާ ހީވަނީ އެމީހުން މަންމަމެން އުމުރުގެ މީހެއްހެނޯ….އަހަންނަކީ ފަލަމީހުންދެކެ ހެސްކިޔާފަ ރުޅި އަންނަ މީހެއް…. ކުއްލިއަކަށް ބެރެއް ގޮވައިގެން އައީމަ އެމީހުން ވަރަށް މަލާމާތް ކުރި… ނައިޝާއާ ކައިވެނި ކުރި ސަބަބުވެސް،ނައިޝާ މަށަށް ކުރި ސުވާލުތަކުގެ ޖަވާބުވެސް ވަރަށް އަވަހަށް އެނގިދާނެ….އަދި ބުނަން އަހަރެން މިދަނީ ބޭރަށް މިރޭ ނާންނާާނަން ނިދާކަށް…އަހަރެން މިރޭ ނިދާނީ ރައްޓެއްސެއް ކައިރީގަ… ބައްޕަ އެހިއަސް ނުބުނާތީ މަ މިތާ ނުނިދަޔޭ….އަހަންނަށް ވަރަށް އުދަނގޫ ނައިޝާއާ އެކު އެއްތަނެއްގަ ނިދަން…މާލެ ހުރިއިރު ވެސް ނުނިދަމެއްނު ފަހުން ނައިޝާ ކައިރިއަކު” ކޮޓަރިން ނިކުންނަމުން ސައިފް ބުންޏެވެ.\nނައިޝާ ހުރީ ބަސްހުސްވެ ހުރިތަނަަށް ހުއްޓުން އަރާފައެވެ.ހިނދުކޮޅަކަށް އޭނާގެ ލޮލުން ކަރުނަވެސް ހުއްޓުނެވެ.ސައިފް ނިކުންނަމުން ބުނި އެއްޗިހި ނައިޝާގެ ކަންފަތުގައި ގުގުމަމުން ދިޔައެވެ.\nނައިޝާއަށް އެއްލިކަޅިއަކުން ޑުރެސިން ޓޭބަލް މަތީގައި އޮތް ސައިފްގެ އެންގޭޖުމަންޓު އަނގޮޓި ފެނުނެވެ.އެއަނގޮޓި ނައިޝާ ނެގުމަށް ފަހު މޭގައި ޖައްސާލިއެވެ. އަދި ނައިޝާ އަތުގައި އަޅާފައިވާ ބޮޑު ހުދު އެސް ޖެހި އަނގޮޓީގައި ފިރުމާލިއެވެ.\nއެވަގުތު ބޭރުން ބަޔަކު ވާހަކަ ދައްކާ އަޑަށް ނައިޝާ ކޮޓަރި ކުޑަދޮރު ކައިރިއަށް މަޑުކޮށްލުމަށްފަހު ދޮރުފޮތިގަނޑު ކަހާލައި، ބޭރު ބަލައިލި އެވެ. އެވަގުތު ސައިފާއި މިއަދު ނައިޝާއަަށް މަލާމާތް ކުރި ހިމަތޮޅި އަންހެންކުއްޖާއާ ދެމީހުން އެކުގައި ވާހަކަ ދައްކަމުން ދާތަން ނައިޝާއަށް ފެނުނެވެ.އެ އަންހެން ކުއްޖާއަކީ ސައިފްގެ އެކުވެރިއެއް ނަމަވެސް ދެމީހުން އެކުގައި ފެނުމުން ނައިޝާގެ ހިތް ނުތަނަވަސް ވެ މާޔޫސްވިއެވެ.\nފަތިހު ހާލުގެ އަޑަށް ސިއްސައިގެން ގޮސް ނައިޝާ ތެދުވިއެވެ.ފާހަނައަަށް ވަދެ ފެންވަރައިގެން ނިކުމެ ނައިޝާ ރީތިވެލިއެވެ.ކޮޓަރިން ނިކުމެ ގޯތިތެރެއަށް ނައިޝާ ނުކުތްއިރު އޭނާގެ މައިދައިތަ އިލޮށިފަތި ހިފައިގެން ކުނި ކަހަން ގުދުވެގެން އޮތެވެ. “ދީ ނައިޝާ އަތަށް ކުނި ކަހާލަން” ނައިޝާ އޭނާގެ މައިދައިތައަށް ބުނެލި އެވެ.\nނައިޝާ އަށް މައިދައިތަ ކުނިކަހާ ގޮތް ކިޔައިދީ އިލޮށިފަތި ދިނުމަށް ފަހު ބަދިގެއާ ދިމާއަށް މިސްރާބު ޖެހިއެވެ.ނައިޝާ މުޅި ގޯތިތެރެ ކުނިކަހާ ފޮޅާލިއެވެ.ކުނިކަހާ ނިމުމަށް ފަހު ނައިޝާ ބަދިގެ ތެރެއަށް ވަދެ މައިދައިތައަށް އެހީވެދިނެވެ.\nމޭޒުމައްޗަށް ކާންހެދުމަށްފަހު ނައިޝާ ކާތަށިތައް ދޮވެލަން ޒިންކު ކައިރި ހުއްޓާ ސައިފް ގެއަށް އައެވެ. “ހާދަ ވަސްގަނޑު ރަނގަޅޭ!”ސައިފް ބުންޏެވެ. “ކާން މިހެދުނީ އާދޭ ދަރިފުޅާ ސައިބޯން” މައިދައިތަ ސައިފަށް ބުންޏެވެ.\nސައިފް މޭޒުދޮށުގައި އިށީނުމުން ސަނާ އާއި ބަފާބެވެސް އައިސް މޭޒުދޮށުގައި އިށީނެވެ. “ކަނބުލޮއަށް ނިދުނުތަ ރަނގަޅަށް؟” ބަފައިބެ ނައިޝާ ގާތުު އޯގާތެރި ކަމާއެކު އަހާލިއެވެ. “އާނ ނިދުން” ހިނިތުންވެލަމުން ނައިޝާ ޖަވާބުގައި ބުންޏެވެ. “ސައިފް ދަރިފުޅާ އެމަންޖެ ގޮވާގެން ރަށުތެރެ ދައްކާލަން ދައްޗޭ…..ބައްޕަމެނަށް ވުރެ ދަރިފުޅު ސައިކަލުގަ އުޅޭ ކުއްޖަކަށް މާ ފަސޭހަވާނެނު” ބަފައިބެ ސައިފަށް ބުންޏެވެ.\n“މިދުވަސްކޮޅު ވަރަށް ބުރަކޮށް މިއުޅެނީ އިދުރީސްބެ ގޭގެ ފާހަނަ މަރާމާތު ކުރާތީވެ….މަންމަ ނައިޝާ ގޮވައިގެން ދޭ ރަށުތެރެ ދައްކަން” ފޫހި ރާގަކަށް ސައިފް ބުންޏެވެ.\n“މަރިޔަނބު ގޮސްލައްޗެ އެމަންޖެ ގޮވައިގެން ރަށުތެރެ ދައްކާލަން” ނައިޝާގެ ބަފައިބެ މައިދައިތައަށް ބުނެލި އެވެ. “އަހަރެންވެސް ވަރަށް ބުރަކޮށް މިއުޅެނީ…ދެން ނައިޝާ ވެސް އެހެން ހުންނަ އިރު ރަށުތެރެ ފެންނާނެނު” ނައިޝާ ބޭރަށް ގެންދަން ބޭނުންނުވާ ގޮތަކަށް މައިދައިތަ ބުނެލި އެވެ. “ރަނގަޅުވާނެ..ރަށުތެރެ ފެންނާނެނު ހަމަ”ނައިޝާ މައިދައިތަ އާ އެއްބައި ވެލުމަށް ބުނެލި އެވެ.\nއެންމެން ސައިބޮއެ ނިމުމުން ނައިޝާ ތަށިތައް ދޮވެ މޭޒުމަތިވެސް ސާފުކޮށްލިއެވެ.މެންދުރަށް ކައްކަން ނައިޝާ ގޭދޮށުގައި ހުރި ފިހާރައަކަށް ދާން ނިކުތެވެ. “ނައިޝާ ދޯ ކިޔަނީ؟”ފިހާރައިގެ ސޭޓަކަށް އިން މުސްކުޅި ފުރާގެ ދައްތަ ނައިޝާއަށް އަހާލިއެވެ. “އާނ…ސައިފްގެ އަންހެނުން” ނައިޝާ ބުންޏެވެ.\n“އެހެންދޯ…ސައިފްމެން ރަނގަޅުތަ؟” ނެގި އެއްޗިއްސަށް ރުފިޔާ ދައްކަން ކައުންޓަރު ކައިރިއަށް ދިއުމުން ދައްތަ އެހިއެވެ. “އާނ ރަނގަޅު..ދައްތައަށް ކިޔަނީ ކޮންނަމެއް؟” ނައިޝާ އަހާލިއެވެ. “ދައްތައަށް ކިޔަނީ ހަނީފާ” ހަނީފާއްތަ ބުންޏެވެ. މިރަށުގަ އޭޓީއެމް އެއް އިނދޭތަ؟” ކާޑުން ރުފިޔާ ނުކެނޑޭނެ ވާހަކަ ހަނީފާއްތަ ބުނުމުން ނައިޝާ ބުންޏެވެ.\nWow.one of my favourite story.vvv reethi ☺\nI really like this story <3\nގާތުގައި ނުވިޔަސް ލޯބިން 5\nހިތާމަ ބިރުވެރި November 16, 2019\nލޯބީގެ ނަޒަރުން ކަލާއޭ ދެކޭނީ\nހިތާމަ އެހެނިހެން ލޯބި June 12, 2016\nތާޝާ (24ވަނަ ބައި)\nލޯބި December 13, 2016\nކަރުނަ އޭގެ އިންތިހާ…..13 ވަނަބައި\nބިރުވެރި ލޯބި March 8, 2014\nނޭނގި ޔާރު ވަކިވީހޭ….ފަހުބައި…\nލޯބި April 12, 2019


Sihhee Kulli Haalathu Iulaan Kurumu Ge Baaru Raees Ah Nudheyn Hushahalhaifi - Vaguthu\nސިއްހީ ކުއްލި ހާލަތު އިއުލާން ކުރުމުގެ ބާރު ރައީސަށް ނުދޭން ހުށަހަޅައިފި\nފުނަދޫ ދާއިރާގެ މެންބަރު މުހައްމަދު ޝާހިދު - ފޮޓޯ: މަޖިލިސް\nއާންމު ސިއްހަތު ރައްކާތެރި ކުރުމުގެ ގާނޫނުގެ ދަށުން އާންމު ސިއްހަތުގެ ކުއްލި ނުރައްކަލުގެ ހާލަތުގެ ގަރާރު އިއުލާން ކުރުމުގެ ބާރު ރައީސުލްޖުމްހޫރިއްޔާ އަށް ދެވޭ ގޮތަށް ރައްޔިތުންގެ މަޖިލީހުގެ ޖުޑިޝަރީ ކޮމިޓީއިން ބިލަށް ގެނެސްފައިވާ މާއްދާ އުވާލަން ރައްޔިތުންގެ މަޖިލީހުގެ ފުނަދޫ ދާއިރާގެ މެންބަރު މުހައްމަދު ޝާހިދު ހުށަހަޅުއްވައިފިއެވެ.\nރައްޔިތުންގެ މަޖިލީހުގެ ފުވައްމުލަކު އުތުރު ދާއިރާގެ މެންބަރު މުޙައްމަދު ރަޝީދު ހުށަހަޅުއްވާފައިވާ ބިލުގައި އަދި ގާނޫނުގައި ވެސް އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާން ކުރުމުގެ ބާރު ދީފައި އޮންނަނީ ހެލްތު މިނިސްޓަރަށެވެ.\nއެކަމަކު ބިލު ދިރާސާކުރި ޖުޑިޝަރީ ކޮމިޓީއިން ވަނީ ރައީސަށް އެ ބާރު ދެވޭ ގޮތަށް ބިލު ބަދަލުކޮށްފައެވެ.\nމަޖިލީހުގެ މިއަދުގެ ޖަލްސާގައި ޖުޑިޝަރީ ކޮމިޓީގެ ރިޕޯޓަށް އިސްލާހު ހުށަހަޅުއްވަމުން މެންބަރު ޝާހިދު ވިދާޅުވީ، ކޮވިޑް-19 ގެ ބަލިމަޑުކަމުގެ ހާލަތު ކުރިމަތިވުމުން ކައުންސިލަރުންގެ ދައުރު ދިގު ކުރަން ވެގެން ސުޕްރީމް ކޯޓުގެ އިޝްތިޝާރީ ލަފައަކަށް އެދުމުން މަޖިލީހަށް ދީފައިވާ ލަފާގައިވާ ގޮތުން ގާނޫނުއަސާސީގައި ހިމެނޭ ކުއްލި ހާލަތާއި ގާނޫނުގައި ހިމެނޭ ކުއްލި ހާލަތަކީ ދެ ހާލަތު ކަން ފާހަގަކޮށްފައިވާ ކަމަށެވެ.\nއެހެންކަމުން ރައީސަށް އެ ބާރު ދެވޭ ގޮތަށް ޖުޑިޝަރީ ކޮމިޓީއިން ގެނެސްފައިވާ އިސްލާހް ނެގުމަށް ޝާހިދު ހުށަހެޅުއްވިއެވެ.\nއެމްޑީޕީގެ ޕާލިމެންޓްރީ ގްރޫޕްގައި ބިލުގައި ހިމެނޭ މައިގަނޑު ދެ ކަމާ ގުޅޭ ގޮތުން ވެސް ޚިޔާލު ތަފާތު ވުން އެބަ އޮތެވެ. މި ގޮތުން ރައްޔިތުންގެ މަޖިލީހަށް އާންމު ސިއްހަތުގެ ކުއްލި ނުރައްކަލުގެ ހާލަތުގެ ގަރާރަށް ރައްޔިތުންގެ މަޖިލީހަށް ރުހުން ދޭން އޮތް މާއްދާ ފާސްކުރުމާ މެދު ވެސް އެމްޑީޕީގެ ޕާލިމެންޓްރީ ގްރޫޕްގައި ޚިޔާލު ތަފާތުވުން އެބަ އޮތެވެ.\nރައްޔިތުންގެ މަޖިލީހުގެ އެމްޑީޕީގެ ބައެއް މެންބަރުން ބޭނުން ވަނީ އާންމު ސިއްހަތުގެ ގާނޫނު މިހާރު އޮތް ގޮތަށް ބޭއްވުމަށެވެ. އެއީ މަޖިލީހަށް ގަރާރުގެ ރުހުން ހޯދާ ގޮތަށް ބިލު ބަދަލު ނުކުރުމަށެވެ. އަދި ރައީސަށް އެ ބާރު ދިނުމުގެ ބަދަލުގައި ހެލްތު މިިނިސްޓަރަށް މިހާރު ވެސް ދީފައިވާ ގޮތަށް ބާއްވަން އެމްޑީޕީގެ ބައެއް މެންބަރުން ބޭނުންވެއެވެ.\nބިލު ދިރާސާ ކުރި ޖުޑިޝަރީ ކޮމިޓީއިން ބިލުގައި މި ދެބައި ވެސް ހިމަނައިގެން ބިލު ތަޅުމަށް ގެނެސްފައި މި ވަނީ އެ ކޮމިޓީގެ މެންބަރުންގެ އިއްތިފާގުންނެވެ.\nގާނޫނުއަސާސީގައި ރައީސުލްޖުމްހޫރިއްޔާއަށް ދީފައިވާ ކުއްލި ނުރައްކަލުގެ ހާލަތު އިއުލާން ކުރުމުގެ ބާރުގެ ބޭނުންކޮށް އިއުލާން ކުރައްވާ ކުއްލި ހާލަތުގެ ގަރާރަށްވެސް ރައްޔިތުންގެ މަޖިލީހުގެ ރުހުން ހޯދަން ޖެހެއެވެ. މި ބިލު މަޖިލީހަށް ހުށަހެޅުއްވީ ކުއްލި ހާލަތެއް ވަޒީރަކަށް އިއުލާން ކުރުމުގެ ބާރާއި، މަޖިލީހުގެ ރުހުން ހޯދަން ޖެހޭ ގޮތަށް ގާނޫނުގައި ވަނީ ގާނޫނު އަސާސީއާ ފުށު އަރާ ގޮތަށް ކަމަށް ބުނެއެވެ.\nއޭޕްރީލް 29, 2021 14:21\nއަންނި އަށް ތިބާރުދޭންވީ. މާރުކޭަޓް ގޮޅިތައްވެސް


Aasaaree than thanah gehlun dheynama bodethi adhabu thakeh dhenee\nއާސާރީ ތަންތަނަށް ގެއްލުން ދޭ ނަމަ ބޮޑެތި އަދަބު ލިބޭނެ ބިލެއް އެކުލަވާލައިފި\nރާއްޖޭގެ ސަގާފީ ތަރިކައިގެ ލިސްޓުގައި ހިމެނޭ މާލޭ ހުކުރު މިސްކިތް--\nރާއްޖޭގެ ސަގާފީ ތަރިކަތަކުގެ ތެރޭގައި ހިމެނޭ ތަންތަނަށް ގެއްލުންދޭނަމަ ބޮޑު އަދަބެއް ލިބޭގޮތަށް "ސަގާފީ ތަރިކައިގެ ބިލް"ގެ ޑްރާފްޓް ބިލެއް ހެރިޓޭޖް މިނިސްޓްރީން އެކުލަވާލައި އާއްމުންގެ ހިޔާލު ހޯދުމަށް ހުޅުވާލައިފި އެވެ.\nހެރިޓޭޖް މިނިސްޓްރީން އެކުލަވާލި ޑްރާފްޓް ބިލްގައި ވާގޮތުން ރާއްޖޭގެ ސަގާފި ތަރިކައަށް ގެއްލުމެއް ދީ ފިނަމަ، އެގެއްްލުން ދިން ތަރިކައެއްގެ ސިފަ އާއި އަގަށް ބަލައި 100،000 ރުފިޔާ އާއި އެއް މިލިއަން ރުފިޔާއާ ދެމެދުގެ އަދަދަކުން ޖޫރިމަނާ އެއް ކުރެވޭނެ އެވެ. ނުވަތަ ފަސް އަހަރާއި 20 އަހަރުގެ ޖަލު ހުކުމެއް އެމީހެއްގެ މައްޗަށް އަންނާނެ އެވެ.\nމިއަދު ހެރިޓޭޖް އިން އާއްމުކުރި ޑްރާފްޓް ބިލްގައި ވާގޮތުން ތަރިކައަށް ގެއްލުމެއް ދީފިނަމަ އެމައްސަލަ ބަލާނީ ކަލްޗްރަލް ހެރިޓޭޖު ޕްރޮޓެކްޝަން އެޖެންސީ އިންނެވެ. މިއެޖެންސީ އަކީ ރައީސް އައްޔަން ކުރާ ހަތް މެމްބަރެއްގެ މައްޗަށް އެކުލެވިގެންވާ ބޯޑެއް ކަމަށް ވެސް ޑްރާފްޓްގައިވެ އެވެ. ޑްރާފްޓް ބިލަށް އަމަލުކުރަން ފަށާތާ އެއް މަސް ތެރޭ އެޖެންސީ އުފައްދާ މެމްބަރުން އައްޔަން ކުރަން ޖެހޭނެ ކަމަށް އެޑްރާފްޓް ބިލްގައި ވަނީ ބުނެފަ އެވެ.\nމިއެޖެންސީގެ ޒިންމާތަށް ކަމަށް ޑްރާފްޓް ބިލްގައި ބުނެފައިވަނީ، ތަރިކައަށް ގެއްލުން ދޭ މީހުންގެ ނަންތަށް އެކުލަވާލުމާއި، ގައުމީ ތަރިކައިގެ ހާލަތު ބަލައި މިނިސްޓަރަށް ލަފާ އެރުވުމެވެ. އެޖެންސީގެ ފަރާތުން ރައްޔިތުންގެ މަޖިލިސް އަށް ޖަވާބުދާރި ވާން ޖެހޭނީ މިނިސްޓަރު ކަމަށްވެސް އެ ޑްރާފްޓް ބިލުގައި ވަނީ ބުނެފަ އެވެ. މީގެ އިތުރުން އެޖެންސީން ވަކިވަކި މައްސަލަތަށް ނިންމުމުގެ ގޮތުން ކޮމިޓީ އެއް އުފެއްދުމުގެ ބާރުވެސް އެޖެންސީއަށް ލިބިފައިވާ ކަމަށް ޑްރާފްޓް ބިލުގައި ވަނީ ބުނެފަ އެވެ،\nސަގާފީތަރިކަށް ހިމާޔަތްކޮށް ރައްކާތެރިކޮށް ބެލެހެއްޓުމަށް "ހެރިޓޭޖް ޓްރަސްޓް ފަންޑް" ގާއިމްކުރަން ނިންމާފައިވާ ކަމަށް ޑްރާފްޓް ބިލްގައި ވަނީ ބުނެފަ އެވެ. އެބިލްގައި ވާގޮތުން، ޑްރާފްޓް ބިލަށް އަމަލުކުރަން ފެށުމުން 60 ދުވަހުގެ ތެރޭގައި ދައުލަތުގެ މާލިއްޔަތު ގާނޫނުގައިވާ ގޮތުގެ މަތިން އެ ފަންޑަށް ފައިސާ ޖަމާ ކުރަންވާނެ އެވެ.\nދައުލަތުގެ ފައިސާގެ އިތުރުން ބޭރު ގައުމުތަކުން ތަރިކަ ހިމާޔަތް ކުރުމަށް ދޭ އެހީތަށް ވެސް ޖަމާކުރަން ޖެހޭނީ އެފަންޑަށް ކަމަށް ޑްރާފްޓް ބިލުގައި ވަނީ ބުނެފަ އެވެ.\nރާއްޖޭގައި ހުރި އާސާރީ ތަންތަން ހިމާޔާތް ކުރުމުގެ ގޮތުން ބިލެއް އެކުލަވާލައި އެކަމާ ގުޅުން ހުރި ފަރާތްތަކުގެ މަޝްވަރާ ހޯދަމުންދާ ކަމަށް ހެރިޓޭޖް މިނިސްޓަރު ޔުމްނާ މައުމޫން އެންމެ ފުރަތަމަ ވިދާޅުވެފައިވަނި ދާރުލް އާސާރުގައި ބޭއްވި ނޫސްވެރިންގެ ބައްދަލުވުމެއްގަ އެވެ.\nއާސާރީ ތަންތަން ހިމާޔަތް ކުރަން ގާނޫނީ އޮނިގަނޑެއް އެކުލަވާލުމަކީ ހެރިޓޭޖް މިނިސްޓްރީގެ ފުރަތަމަ 100 ދުވަހުގެ ވައުދެކެވެ.


26 baiverinnaa weku noosverikamuge koaheh Addu gai fashaifi\n26 ބައިވެރިންނާއެކު ނޫސްވެރިކަމުގެ ކޯހެއް އައްޑޫގައި ފަށަިއފި\nނޫސްވެރިކަމުގެ ދާއިރާއަށް ޝައުގުހުރި ދެޖިންސުގެ ޒުވާނުންނަށް ހުޅުވާލައިގެން އޭއޯނިއުސް އިން އައްޑޫގައި ކުރިއަށް ގެންދާ ބޭސިކް ޖާނަލިޒްމ ކޯހުގައި 26 ފަރާތަކުން ބައިވެރިވެއްޖެއެވެ.\nގަމުގައި ހުންނަ އީކުއޭޓަރ ވިލެޖްގައި އިއްޔެ ފެށި މި ކޯހަކީ ނޫސްވެރިކަމުގެ ދާއިރާއިން ކުރއަށް ދާން ބޭނުންވާ ފަރާތްތަކަށް ޚާއްޞަކޮށްގެން ކުރިއަށް ގެންދާ ބޭސިކް ލެވެލްގެ ކޯހެކެވެ.\nމާޗް 12 އިން 21 މާރޗް ގެ ނިޔަލަށް ކުރިއަށް ގެންދާ މި ކޯހުގައި ކިޔަވައި ދެއްވާނީ ދާއިރާގެ ތަޖުރިބާކާރު ބޭފުޅުންނެވެ. މިއީ މުޅިން ހިލޭ، ކިޔަވައިދޭ ކޯހެކެވެ.\nއެގޮތުން މި ކޯހުގައި ބައިވެރިވާ ފަރާތްތަކުގެ ތެރެއިން އެންމެ ރަނގަޅަށް ޕާފޯމް ކުރެވޭ ބައިވެރިއަކަށް ނޫސްވެރިކަމުގެ ދާއިރާއިން ރާއްޖެއިން ބޭރުން މަތީ ތައުލީމު ހޯދުމުގެ ފުރުސަތު ލިބިގެންދާނެއެވެ. މީގެ އިތުރުން މި ދާއިރާގައި އަމަލީ މަސައްކަތް ކޮށް ތަމްރީނު ވާން ބޭނުންވާ ފަރާތްތަކަށް އޭއޯ ނޫހުގައި ޓްރެއިނީއެއްގެ ގޮތުގައި މަސައްކަތް ކުރާނެ ފުރުސަތު ލިބިގެންދާނެއެވެ.\nއޭއޯ ނިއުސް އިން ވަނީ މީގެ ކުރިންވެސް ތަފާތު ގިނަ ފަހަަރުތަކެއްގެ މަތިން އައްޑޫގައި މިފަދަ ކޯސްތައް ހިންގައި ޒުވާނުން ތަމްރީންކޮށް މި ދާއިރާއަށް ނެރެދީފައެވެ. ހަމަ އެއާއެކު އޭއޯ ނިއުސްގެ އެހީ އާއެކު ރާއްޖެއިން ބޭރުގައި މިހާރުވެސް2ކުއްޖަކު ޖާނަލިޒަމް ޑިޕޮލޮމާ ކޯސް ފުރިހަމަ ކުރަމުންދާކަން ފާހަގަކޮށްލެވެއެވެ.\nމީގެ އިތުރުން އައްޑޫގެ ސްކޫލްތަކުގެ ދަރިވަރުންގެ ތެރެއިން ނޫސްވެރިކަމުގެ މަސައްކަތް ކުރުމަށް ބޭނުންވާ ދަރިވަރުންނަށް ސްކޫލްގައި އެފުރުސަތު ހޯދައިދިނުމަށް އޭއޯ ނިއުސް އިން ކުރިއަށް ގެންދާ ސްކޫލް މީޑިއާ ހަކަރާތަކީ ކާމިޔާބު ހަރަކާތެކެވެ. އޭއޯ ނިއުސް އިން ވަނީ ސްކޫލުގެ ސެމިސްޓަރ ބަންދާ ދިމާކޮށް2ދުވަހުގެ ސްކޫލް މީޑިއާ ކޭމްޕެއްވެސް ހިންގާފައެވެ. މި ކޭމްޕްގައި އައްޑޫގެ 8 ސްކޫލަކުން ދަރިވަރުންނާއި މުދައްރިސުން ހިމެނޭގޮތަށް 60 ފަރާތަކުން ވަނީ ބައިވެރިވެފައެވެ.\nނޫސްވެރިން ތަމްރީން ކުރުން\n1 thought on “26 ބައިވެރިންނާއެކު ނޫސްވެރިކަމުގެ ކޯހެއް އައްޑޫގައި ފަށަިއފި”\nLatheef 13 މާޗް 2019 - 09:26\nKithahmehaaves rangalhu masala akee laadheenee fikurah maabodah thaaeedh kuraa thee.\nއައްޑޫގެ 22 ޒުވާނަކު ނޫސްވެރިކަމުގެ ދާއިރާއިން ތަމްރީނުކޮށްފި


MNCI ge AGM baahvai aa board eh\nއެމްއެންއޭސީއައި އިން ބޭއްވި އަހަރީ އާއްމު ޖަލްސާގައި އަލަަށް ހޮވުނު ޑިރެކްޓަރުންގެ ބޯޑް -- ފޮޓޯ: އެމްއެންއޭސީއައި\nމޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) ގެ އަހަރީ އާއްމު ޖަލްސާ ބާއްވައި، އެ ޖަމިއްޔާ ހިންގަން އާ ހިންގާ ކޮމެޓީއެއް ނަގައިފި އެވެ.\nއިމާރާތް ކުރުމުގެ ދާއިރާ ތަމްސީލް ކުރާ އެންމެ ބޮޑު ޖަމިއްޔާ ކަމަށްވާ ކުރީގެ މަސީ އަދި މިހާރު ގައުމީ ކޮންޓްރެކްޓަރުންގެ ޖަމިއްޔާ ކަމަށްވާ އެމްއެންއޭސީއައިގެ އަހަރީ އާއްމު ޖަލްސާ ބާއްވާފައިވަނި އިއްޔެ މާގިރި ހޮޓެލްގަ އެވެ. މި ބައްދަލުވުމުގައި އިމާރާތް ކުރުމުގެ ދާއިރާ ތަމްސީލް ކުރާ ގިނަ ކުންފުނިތަކުން ބައިވެރިވެފައިވެ އެވެ. މި ބައްދަލުވުމުގައި މުޅިން އަލަށް އެ ޖަމިއްޔާ ހިންގަން އެގްޒެކެޓިވް ބޯޑެއް ހޮވާފަ އެވެ.\nއެމްއެންއޭސީއައިގެ ރައީސްގެ މަގާމަށް ދެ ދައުރަށް ހޮވިފައި ވަނީ، އެޗްއާރުސީގެ ވެރިޔާ، މުހައްމަދު އަލީ ޖަނާހެވެ. ނައިބު ރައީސްއަކީ އެލިޔާ ކޮންސްޓްރަކްޝަންގެ، އަލާއު އަލީ އާއި ދަމާސްގެ އަބްދުﷲ ސޯލިހެވެ. ޖެނެރަލް ސެކްރެޓަރީއަކީ އަދުނާން ހަލީމެވެ. އަދި ހަޒާންދާރްއަކީ ޓެޕްކޮންގެ ހަސަން ހަބީބެވެ. އަދި ހަޒާންދާރުގެ ނައިބްގެ މަގާމަށް އަފާމީ މޯލްޑިވްސްގެ އަމީން މުހައްމަދު އެވެ.\nއަލަށް ހޮވި އެކްޒެކެޓިވް ބޯޑް\nއަބްދުﷲ މުހައްމަދު : އަމީން ކޮންސްޓްރަކްޝަން\nމުހައްމަދު ނާޒިމް : އާރުސީއެންސީ\nއިބްރާހިމް މިހާދު : އަމީން ބިލްޑްވެއާ\nހުޝާމް އަލީ : ރެޕިޑް ކޮންސްޓްރަކްޝަން\nއަމްޖަދު މުސްތަފާ : ކޯލައިން މޯލްޑިވްސް\nސައުދުﷲ ހިލްމީ : ސްވިފްޓް އިންޖިއަރިން\nމާޒިމް ރަފީގު : ރެއިންބޯ ކޮންސްޓްރަކްޝަން\nއައިމިނަތު ސޫޒަން : އަމްސުން ހޯލްޑިން\nމުހައްމަދު ސާލިހު ބިން ހުސެއިން : ސްޓާ މޯލްޑިވްސް\nއިބްރާހިމް ޝިއުރީ : ޔުނައިޓެޑް ޑިވްލޮޕްމަންޓް\nމުހައްމަދު ހަލާލު ވަހީދު : ނަލަހިޔާ\nމުހައްމަދު މިއުޒަމް : އެކްސްޓިކް ހޯމް\nމި ބައްދަލުވުމުގައި ވާހަކަ ދައްކަވަމުން އެމްއެންއޭސީއައިގެ ރައީސް މުހައްމަދު އަލީ ޖަނާހު ވިދާޅުވީ މިދިޔަ އަހަރަކީ ކޮވިޑް0-19 ގެ ސަބަބުން އެ ޖަމިއްޔާގެ ގިނަ މެންބަރުންނާއި އިންޑަސްޓްރީއަށް ގިނަ ގޮންޖެހުންތަކެއް ކުރިމަތިވެގެންދިޔަ އަހަރުތަކެއް ކަމަށާ، މި ގޮންޖެހުމުން އަރައި ގަންނަން އެ ޖަމިއްޔާގެ ހިންގާ ކޮމެޓީއާދެމެދު މަޝްވަރާ ކުރެވި ރައީސް އިބްރާހިމް މުހައްމަދު ސޯލިހު އާއި ސަރުކާރުގެ އެކި ވުޒާރާތަކާ ދެމެދު ގިނަ މަޝްވަރާ ތަކެއް ކުރެވުނު ކަމަށެވެ.\n"އަޅުގަނޑުމެން ވާނީ ކިތަންމެ ކުޑަ ވިޔަފާރިއެއް ނަމަވެސް އަދި ކިތަންމެ ބޮޑު ވިޔަފާރިއެއް ނަމަވެސް އެފަރާތަކަށް ދިމާވާ މައްސަލައެއް ހުށަހެޅިއްޖެނަމަ އެކަމަކަށް އެޅޭނެ އެންމެ އެކަށީގެންވާ ފިޔަވަޅަކީ ކޮބައިތޯ ބަލާ އޭގެ އެންމެ ފުން މިނަށްގޮސް އެ ކަމަކަށް އޮތް އެންމެ ރަނގަޅު ޙައްލެއް ހޯދައި ދެވޭ ތޯ މަސައްކަތް ކޮށްފަ،" ޖަނާހު ވިދާޅުވި އެވެ.\nއެމަނިކުފާނު ވިދާޅުވީ ކޮވިޑް-19 ގެ ތެރޭގައި ޖަމިއްޔާގެ މެންބަރުން އިސް ނަގައިގެން ގިނަ މަސައްކަތްތަކެއް ކުރެވުނު ކަމަށާ އެގޮތުން ކޮވިޑް ފެސިލިޓީތައް މަރާމާތުކުރުމުގައި ސަރުކާރާއި ގުޅިގެން މަސީ އާއި ކޮންސްޓްރަކްޝަން އިންޑަސްޓްރީގެ އިން ޑެލިވަ ކޮށްދެއްވި 'ޕްރޯ އެކްޓިވް' އެޕްރޯޗް ފާހަގަ ކޮށްލެވޭ ކަމަށެވެ. މީގެ އިތުރުން މި އަހަރު ފާހަގަވެގެންދަނީ މި މައިދާނުގައި ރާއްޖެއަށް އަދި މި އެސޯސިއޭޝަން ތަމްސީލު ކުރުމަށް ކުރާ މަސައްކަތުގައި ތާރީހީ އަހަރެއް ކަމަށާ އެއީ ފެޑަރޭޝަން އޮފް ކޮންސެލްޓިން އިންޖިނިއަރިން (ފިޑިކް) އާއި އެ ޖަމިއްޔާއިން ސޮއިކުރެވިގެންދިޔަ އެމްއޯޔޫގެ ސަބަބުން ކަމަށެވެ. މި އެމްއޯޔޫ ތާރިހަށް ވަދެގެން ދަނީ މި އެއްބަސްވުމަކީ ރާއްޖޭގެ ތާރިހުގައި ކޮންސްޓަރަކްޝަން ސިނާއަތުގައި އިންޓަނޭޝަލް އެޖެންސީ އަކާއިއެކު ވެވުނު ފުރަތަމަ އެއްބަސްވުމަށްވާތީ ކަމަށް އެ މަނިކުފާނު ވިދާޅުވި އެވެ.\nކޮންޓްރަކްޝަންގެ ދަތިތަކަށް މަޝްވަރާކޮށްފި


Cargo Flight thakunves Malé in meehun furumuge hudhdha eh adhi neh - AO News\nކާގޯ ފްލައިޓްތަކުން ވެސް މާލެއިން މީހުން ފުރުމުގެ ހުއްދައެއް އަދި ނެތް\nކޮވިޑް-19 އާއި ގުޅިގެން ރާއްޖޭގެ ހުރިހާ ރަށްތަކެއް ލޮކްޑައުން ކޮށްފައިވާއިރު މާލޭގައި ދިރިއުޅޭ ރަށްރަށުގެ ރައްޔިތުން ރަށަށް މިވަގުތު ދިޔުމުގެ ހުއްދަ އެޗްޕީއޭއިން އަދި ނުދޭކަމަށް އެންއީއޯސީގެ ތަރުޖަމާނު، މަބްރޫކް އަޒީޒް ވިދާޅުވެއްޖެ އެވެ.\nރޭ އޮތް ނޫސްވެރިންގެ ބައްދަލުވުމުގައި “އޭއޯ ނިއުސް” އިން ކުރި ސުވާލަކަށް ޖަވާބުދެއްވަމުން މަބްރޫކް ވިދާޅުވީ، މާލެއިން ރަށް ރަށަށްދާ ކާގޯ ފްލައިޓްތަކުގައި ކަރަންޓީނުގައި ތިބި މީހުން ރަށްރަށަށް ފުރުމުގެ ހުއްދަ ދީފައިވާނެ ކަމަށާއި ނަމަވެސް މާލޭގައި ދިރިއުޅޭ ރަށްތަކުގެ އެއްވެސް ބަޔަކަށް މާލެއިން ފުރައިގެން ދިޔުމުގެ ހުއްދަ ދީފައި ނުވާނެ ކަމަށެވެ.\n“މާލެ މިއޮތްހާލަތަށްބަލާފައި. މާލޭގައި ތިބި އެއްވެސް ބަޔަކު ރަށަށް ފޮނުވުމަކީ އެހާ ރައްކާތެރި ގޮތެއް ނޫން. މާލޭގައި ތިބި ރައްޔިތުން ރަށްރަށަށް ފޮނުވަން ހުއްދަ ދިނުމަކީ ޔޫކޭއިން މީހުން މާލެ އަންނަން ހުއްދަ ދިނުންފަދަ ކަމެއް”, މަބްރޫކް ވިދާޅުވިއެވެ.\nމާލޭގައި ހަލުވިކަމާއެކު ކޮވިޑް-19 ފެތުރެމުން މިދާ ދަނޑިވަޅުގައި މާލޭގައި ދިރިއުޅެމުން އަންނަ ރަށްރަށުގެ މީހުންނަށް ވަނީ ދިރިއުޅުމުގައި ދަތިތަކެއް ދިމާވެފައެވެ. އެގޮތުން ވަޒީފާ ގެއްލުމާއި ގުޅިގެން މާލޭގައި ކުއްޔަށް އުޅޭގެތަކަށް ކުލިދެއް ކުމަށް ދަތިވެފަިއވާއިރު މިހާރު މާލޭގައި ކާބޯތަކެތި އަގުބޮޑުކޮށް ވިއްކާ ކަމުގެޝަކުވާވެސް ބައެއް ރައްޔަތުން ދަނީ ކުރަމުންނެވެ.\n“އަހަރެމެން ބޭނުންވަނީ ވީހާ އަވަހަކަށް ރަށަށް ދާން. މާލޭގައި މިހާރު 5ރުފިޔާ އަށް ދިން ނޫޑުލްސް ޕެކެޓްވެސް ލިބެނީ 7ރުފިޔާ އަށް. ނަން ކިޔާނެ ކަމެއް ނެތް ގިނަ އެއްޗިހީގައި ވަނީ އަގުބޮޑުކޮށްފައި” ނަން ހާމަކުރަން ނޭދޭ މާލޭގައި ދިރިއުޅޭ ފަރާތަކުން ބުންޏެވެ.\nމާލޭގައި ދިރިއުޅޭ ގިނަ ރަށްރަށުގެ ރައްޔިތުންނަކީ ޓެކްސީ ކޮށްގެން ފައިސާ ހޯދާ ބަޔަކަށްވެފައިވާއިރު އެމީހުންގެ ވަޒީފާވެސް މިހަރު ވަނީ ގެއްލިފައެވެ. އެހެން ނަމަވެސް މާލޭގައި އަދިވެސް ހަލުވި ކަމާއެކު މިބަލި ފެތުރެމުން އަންނާތީ ރަށްރަށުގެ ރައްޔިތުންނަށް އެމީހުންގެ އުފަންރަށަށް ދިޔުމުގެ ހުއްދަނުލިބެނީ އެހެންމީހުންގެ ވެސް ރަށްކަލަކަށް ކަމަށް އެޗްޕީއޭއިން ހާމަކުރެއެވެ.\nމިހާތަނަށް 129 މީހަކު ވަނީ ރާއްޖެ އިން ކޮވިޑް-19 އަށް ޕޮޒިޓިވް ވެފައެވެ. އޭގެ ތެރެއިން 16 މީހަކު ވަނީ ބަލިން ރަނގަޅު ވެފައެވެ. އަދި ބަލި ޖެހިފައި ތިބި ދެމީހަކު ވަނީ ރާއްޖެ އިން ފުރައިގެން ގޮސްފައެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭހެލްތު ޕްރޮޓެކްޝަން އެޖެންސީކޮރޯނާ ވައިރަސްކޮވިޑް-19އައްޑޫއެޗްޕީއޭމާލެމާލެ ސިޓީ


ޕީޕީއެމް ޓީމާއި ބައްދަލުކުރި ފެނަކައިގެ މުއައްޒަފުންތަކެއް ގޭގައި މަޑުކުރުމަށް އަންގައިފި | Sandhaanu\nޕީޕީއެމް ޓީމާއި ބައްދަލުކުރި ފެނަކައިގެ މުއައްޒަފުންތަކެއް ގޭގައި މަޑުކުރުމަށް އަންގައިފި\nޕީޕީއެމުން މިހާރު ގދ. ރަށްތަކަށް ކުރަމުންދާ ދަތުރުގައި އެ އަތޮޅު ފަރެސްމާތޮޑާއަށް ކުރި ދަތުރުގައި އެޕާޓީގެ ޓީމާއި ބައްދަލުކުރި ފެނަކައިގެ މުއައްޒަފުންތަކެއް ގޭގައި ތިބުމަށް ފެނަކައިން އަންގައިފިއެވެ.\nމައުލޫމާތު ލިބިފައިވާ ގޮތުގައި އެ މުއައްޒަފުންނަކީ ފަރެސްމާތޮޑާ އެއާޕޯޓް ސަރަހައްދުގައި ހަދަމުންދާ އެރަށު އާ އިންޖީނުގޭ އިމާރަތްކުރާ ސައިޓްގައި މަސައްކަތަށްކުރަމުން ދިޔަ ޕީޕީއެމަށް ނިސްބަތްވާ މީހުންނެވެ. އެގޮތުން ނުވަ ވަރަކަށް މުވައްޒަފުން ފުރަތަމަ ގޭގައި މަޑުކުރަން އެންގި ކަމަށް ވެއެވެ. ނަމަވެސް ފަހުން ތިން މީހަކު ފިޔަވައި ދެންތިބި މީހުން ވަޒީފާ އަށް ނުކުންނަން އެންގިކަމަށް ވެއެވެ.\nމިކަމާ ގުޅިގެން ނައިފަރު ދާއިރާގެ މެމްބަރު އަހުމަދު ޝިޔާމް މިއަދު ކުރެއްވި ޓްވީޓެއްގައި ވިދާޅުވީ ޕީޕީއެމުން ފަރެސްމާތޮޑާއަށް ކުރި ޒިޔާރަތުގައި އެރަށު ބަނދަރުމަތިން ސަލާން ކޮށްލި ކަމަށްޓަކާ ފެނަކައިގެ މުއައްޒަފުންތަކެއް ވަޒީފާއިން ވަކިކޮށްފައިވާ ކަމަށެވެ.\n” ގދ. އަށް ކުރަމުންދާ ދަތުރުގައި ފަރެސްމާތޮޑާއަށް ޒިޔާރަތްކުރި ދުވަހު ބަނދަރުން ސަލާން ކޮށްލި ކަމަށްޓަކާ އަޅުގަނޑުގެ އަޚް ނަދީމުއާއެކު އެތަށް ޒުވާނުންނެއްވަނީ ފެނަކައިގެ ވަޒިފާއިން ވަކިކޮށްފަ” ޝިޔާމް ކުރެއްވި ޓްވީޓްގައި ވިދާޅުވެފައި ވެއެވެ.\nGDh ah kuramundha dhathurugai Faresmathoda ah ziyazraiy kuri dhuvahu bandharun salaankolli kamahtakai alhuganduge akhu Nadheem aa eku ethah zuvaanunneh vanee @TeamFenaka ge vazeefaa in vakikoffai. In Sha Allah mi aniyaaverikan varah avahah nimeyne. #FreePresidentYameenNow pic.twitter.com/BKqtLOKhGJ\n— Ahmed Shiyam (@Shiyamaldives) August 24, 2021\nޕީޕީއެމުން ފަރެސް މާތޮޑާއަށް ކުރި ޒިޔާރަތުގައި އެރަށު އެއާޕޯޓް އަޅާ ސަރަހައްދަށް ވެސް ވަނީ ޒިޔާރަތްކޮށްފައެވެ.\nމި މައްސަލާގައި ފެނަކައާ ގުޅިގެން ފެނަކައިން ބުނީ މީޑީއާތަކަށް މި ކަމާ ބެހޭ މައުލޫމާތު އަދި ފަހުން ހާމަކުރާނެ ކަމަށެވެ.\nAnonymous އޯގަސްޓް 24, 2021 At 8:11 ޕމ


Thunfai Kurakive Falhaigen Dhaanama Mikan Kohllevidhaane\nތުންފަތް ކުރަކިވެ ފަޅައިގެންދާނަމަ މިކަން ކޮށްލެވިދާނެ--\n12 އޮކްޓޯބަރ 20180ކޮމެންޓް\nތުންފަތް ކުރަކިވެ ފަޅައިގެންދާނަމަ މިކަން ކޮށްލެވިދާނެ\nހަންގަނޑު ރީތިކޮށް ބެހެއްޓުމަކީ އެންމެވެސް ބެނުންވާނެ ކަމެކެވެ. އެގޮތުން ހަންގަނޑު ރީތިކޮށް ބެހެއްޓުމަށް ކޮންމެ މީހަކު ވެސް އެކަމަށް ހާއްސަ ސަމާލުކަމެއްދީގެން ގިނަ މަސައްކަތްތައް ކުރެއެވެ. ނަމަވެސް ތުންފަތުގެ ހަންގަނޑު ރީތިކޮށް ބެހެއްޓުމަށް މަސައްކަތް ކުރާ މަންޒަރު ނުފެނެއެވެ.\nތަފާތު ވައްތަރުގެ ލިޕްސްޓިކް ތުންފަތުގައި އުނގުޅައި ކަންނެތް ކަމުން ލިޕްސްޓިކް ނުފިލުވާ ނިދާ މީހުންވެސް މަދެއް ނޫނެވެ. އޭގެ ސަބަބުން ތުންފަތުގެ ހަންގަނޑު ކުރަކިވެ، ފަޅައިގެންދެއެވެ. އަދި ރަނގަޅަށް ފެން ނުބޮއެ ރަނގަޅު ކާނާ ނުކާ ނަމަ ވެސް ތުންފަތުގެ ހަންގަނޑު ކުރަކިވެ، ފަޅައިގެންދެއެވެ. އެކަމަށް ހައްލެއް އެބައޮތެވެ. ތުންފަތް ކުރަކިވެ، ފަޅައިގެންދާނަމަ ގޭގައި ބޭނުން ކުރެވެ އެއްޗަކުން އެކަމަށް ހައްލެއް ގެނެވިދާނެއެވެ.\nތުންފަތް ކުރަކިވެ ފަޅައިގެންދާނަމަ ބޭނުން ކުރެވިދާނެ ބައެއް ތަކެތި:\nބޭނުން ކުރާނެ ގޮތް: ކިއުކަންބާގެ ތުނި ފޮއްޗެއް ނެގުމަށް ފަހު ފަސް މިނެޓު ވަންދެން ތުންފަތް މަތީގައި ބާއްވާލާނީއެވެ. މިގޮތަށް ކަންތައް ކުރުމުން ތުންފަތް ތާޒާވެ، އޮމާންވެގެން ދާނެއެވެ.\nބޭނުން ކުރާނެ ގޮތް: ތުންފަތް ކުރަކިވާނަަމަ ކޮންމެ ރެއަކު ނިދުމުގެ ކުރިން ކުރަކިވާ ސަރަހައްދުގައި ކާށިތެޔޮ އުނގުޅާށެވެ. އަދި ހެނދުނު ހޭލުމަށްފަހު ރަނގަޅަށް ތުންފަތް ދޮވެލާށެވެ. ކާށި ތެލަ އަކީ ހަންގަނޑަށް ވަރަށް ރަނގަޅު އެއްޗެކެވެ.\nބޭނުން ކުރާނެ ގޮތް: ހަކުރާއި މާމުއީގެ ޕޭސްޓެއް ހެދުމަށްފަހު ތުންފަތުގައި ހާކާލާނީއެވެ. އަދި އިރުކޮޅަކު ބަހައްޓާލުމަށްފަހު ތުންފަތުގައި މަޑުމަޑުން އުނގުޅާނީއެވެ. އަދި އެއަށްފަހު ތާފަނާ ފެނުން ތުންފަތް ސާފުކޮށްލާނީއެވެ. މިހެން ކަންތައް ކުރުމުން ތުންފަތުގައި މަރުވެފައި ހުރި ސެލްތައް ދާނެއެވެ.\nމިކަންތައްތަކުގެ އިތުރުންވެސް ރަނގަޅަށް ފެން ބޮއެ ރަނގަޅު ކާނާ ކެއުމުން ވެސް އެކަމަށް ހައްލެއް ލިބިގެންދާނެއެވެ.


Enzi in "varah fakkaa" promotion eh fashaifi\nވިޔަފާރި - އެންޒީ\nޕްރޮމޯޝަން ކުރިއަށްދާނީ 15 ފެބްރުއަރީ އިން ފެށިގެން 31 ޖުލައިގެ ނިޔަލަށް\nކ. މާލެ 15 ފެބުރުއަރީ 2020 | ހޮނިހިރު 21:22 3,535\nއެންޒީ - އެންޒީ\nމަހުގެ އެކި އުފެއްދުންތައް ބާޒާރަށް ނެރެމުން އަންނަ އެންޒީ އިން "ވަރަށް ފައްކާ"ގެ ނަމުގައި ޕްރޮމޯޝަނެއް ފަށައިފިއެވެ.\nއެންޒީ އިން ބުނީ މި ޕްރޮމޯޝަންއަކީ އެންމެ މަސްދަޅެއް ގަނެގެން އަގުހުރި އިނާމުތަކެއް ހޯދުމުގެ ރަނުގެ ފުރުސަތެއް ކަމަށެވެ. އަދި އެންޒީ "ވަރަށް ފައްކާ ޕްރޮމޯޝަން 2020" 15 ފެބްރުއަރީ އިން ފެށިގެން 31 ޖުލައިގެ ނިޔަލަށްކުރިއަށް ދާނެ ކަން ފާހަގަކޮށް އެންޒީއިން ބުނީ މި ޕްރޮމޯޝަން ކުރިއަށްދާނީ ތަފާތު އެތަކެއް އިނާމުތަކާއި އެކުކަމަށެވެ.\nއެގޮތުން އެންޒީ މަސްދަޅެއް ބަލައިގަތުމަށްފަހު، ދަޅުގެ ލޭބަލް ދަށުގައިވާ ޔުނީކް ސީރިއަލް ނަމްބަރު ދިރާގު އަދި އުރީދޫގެ ކަސްޓަމަރުން 56040 އަށް އެސް.އެމް.އެސް ކޮށްގެން މި ޕްރޮމޯޝަންގައި ބައިވެރިވެވެވޭނެ ކަމަށެވެ.\nއެންޒީ އަކީ އަބަދުވެސް ދިވެހި އުފެއްދުންތެރިކަމަށް ބޮޑު އަހަންމިއްޔަތު ކަމެއްދީގެން މަސައްކަތް ކުރަމުން އަންނަ ކުންފުންޏެއްކަން ފާހަގަކޮށް ބުނީ މި ޕްރޮމޯޝަންގެ މައިގަނޑު މަގްސަދަކީ އެންސިސް ފިޝަރީސްގެ ރާއްޖެ ފެކްޓްރީގައި ތައްޔާރުކޮށް، ބަންދުކުރެވިފައިވާ މަސްދަޅުތަކުގެ އަޖުމަ ބަލާލުމުގެ ފުރުޞަތު ރާއްޖޭގެ ހުރިހާ ކަންކޮޅުތަކަކަށް ފޯރުކޮށްދިނުން ކަމަށެވެ. އެންޒީން ބުނީ މިއީ އެންޒީގެ ފެންވަރު ރަނގަޅު އުފެއްދުއްތަކެއް ހެޔޮއަގުގައި ބަލައިގަނެ، އަގުހުރި އިނާމުތަކެއް ލިބުމުގެ ފުރުސަތެއް ކަމަށެވެ.\nއެގޮތުން ކޮންމެ މަހަކު ޤުރުއަތުން ހޮވޭ ފަރާތްތަކަށް އެއްވަނަ އިނާމަކަށް 10000 ރުފިޔާ، ދެވަނައަށް ހޮވޭ ފަރާތަކަށް 5000 ރުފިޔާގެ އިނާމު ލިބިގެން ދެއެވެ. އަދި ތިންވަނައަށް ހޮވޭ ފަރާތަކަށް 18000 ރުފިޔާ ލިބޭނެއެވެ.\nގްރޭންޑް ލަކީޑްރޯ ނެގުމަށް ހަމަޖެހިފައިވަނީ އޮގަސްޓު މަހުގެ ތެރޭގައިކަން ފާހަގަކޮށް އެންޒީން ބުނީ ސީރިޔަލް ނަންބަރު އެސްއެމް އެސް ކުރައްވާފައިވާ ފަރާތްތަކެއްގެ މެދުގައި ޤުރުއަތުން ހޮވޭ ތިން ބޭފުޅަކަށް އިނާމު ލިބޭނެ ކަމަށެވެ. އެގޮތުން އެއްވަނައަށް ހޮވޭ ފަރާތަކަށް 100000 ރުފިޔާ، ދެވަނަ އިނާމަކަށް 50،000 ރުފިޔާ، އަދި ތިން ވަނަ އިނާމަކަށް 30000 ރުފިޔާ ލިބޭނެ ކަމަށް އެންޒީން ބުނެއެވެ.\nމީގެ އިތުރުން ލޭބަލްގެ ފަހަތުގައި2މަސްދަޅު އައިކޮން ދިމާވެއްޖެނަމަ، އެންޒީގެ ކޮންމެ ފިހާރައަކަށް އެ ލޭބަލް ހިފައިގެން ދިއުމުން އިންސްޓަންޓް ޕްރައިސާގެ ގޮތުގައި ހިލޭ ދެ މަސްދަޅު ލިބޭނެ ކަމަށް އެންޒީން ބުންޏެވެ.


އިންތިހާޔަށް (5ވަނަ ބައި) | Esfiya - Dhivehi Vaahaka Site\nލޯބި January 5, 2017\nއިންތިހާޔަށް (5ވަނަ ބައި)\nމިއަދު އެހާ ބުރަކޮށް އުޅުމުން އައުސްހުރީ ވަރަށް ވަރުބަލިވެފައެވެ. ގެޔަށް އައިސް ފެންވަރާލައިގެން ނިކުމެ އައުސް އަވަސްވެގަތީ ޒީޝާއަށް މެސެޖެއް ކޮށްލާށެވެ. އޮފީހުގައި ހިނގި ބަޔެއް ކަންތައްތައް ކިޔާދިނުމަށްފަހު އައުސް އެނދުގައި ހަމަޖެހިލިއެވެ. އަދި ފޯނުނަގައި މީގެ ހައަހަރު ކުރިން ނަގާފައި ހުރި ފޮޓޯއަކަށް ބަލަމުންދިޔައެވެ. ފޮޓޯގައި ހުރީ އައުސްއާއި ހުދު ހެދުމެއް ލައިގެންހުރި އަންހެން ކުއްޖެކެވެ. އަންހެން ކުއްޖާގެ މޫނަށް ބަލަން އޮވެފައި އައުސް ފޯނު ތުންފަތުގައި ޖައްސައިލިއެވެ.\n“ހެޕީ ބާތްޑޭ ލައި!” ވައި އަޑުން އައުސް ބުނެލިއެވެ. އެވަގުތު އައުސްގެ ދެލޯ ފެންކަޅިވެގެން ދިޔައެވެ. ރޭގައި އައުސްއަށް ނުނިދުނީ އަލަށް ވަޒީފާއަށް ދެވެން އުޅޭތީއެއް ނޫނެވެ. ރެޔަކީ އައުސްގެ ހިތުގެ މަލަކާގެ 23ވަނަ އުފަންދުވަސް ކަމުގައި ވާތީއެވެ. މިއަދު އެހާ ބުރަކޮށް އުޅެފައި ޒީޝާ އާއިވެސް ބައްދަލުނުކޮށް އެކަނިވެލީ ލައިޝާގެ ހަނދާންތައް އާ ކޮށްލާށެވެ.\n“އައުސް” އައުސް ހިޔާލަކަށް ގެއްލިފައި ފަންކާއަށް ބަލަން އޮއްވައި އާލިމް އައިސް ގޮވައިލިއެވެ.\n“ކީއްވެފަ؟” އައުސް ކައިރީ އޮށޯވެލަމުން އާލިމް އަހައިލިއެވެ. އެވަގުތު އާލިމްގެ ލޮލުގައި އަޅައިގަތީ އައުސްގެ ފޯނުގެ ސްކްރީންއެވެ. ފޯނަށް ނަޒަރު ހިންގައިގެން ކުޑައިރުކޮޅަކު އާލިމް އޮތެވެ. އަދި ކުއްލިއަކަށް އައުސްގެ އަތުން ފޯނު ދަމައިގަތެވެ.\n“ނެތް މީހެއްގެ މަތިން ހަނދުމަ ކުރުމުގެ އެއްވެސް ބޭނުމެއް ނެތް!” ފޮޓޯއަށް ބަލާލަމުން އާލިމް ބުނެލިއެވެ. އާލިމް އެހެން ބުނެލުމުން އައުސް އާލިމްއަށް ބަލާލުމަށްފަހު އަނެއްކާވެސް ފަންކާއަށް ނަޒަރު ހިންގާލިއެވެ.\n“އަދިވެސް ޒީޝާއަަކަށް އެއްވެސް ވާހަކައެއް ނޭންގޭ ދޯ؟” އާލިމް އަނެއްކާވެސް އަހައިލިއެވެ.\n“ކިހިނެއް ބުނާނީ؟ އޭރު ޒީޝާ އެންމެ ރުޅިއަންނަ އެކަކު އެއީ! އޭނަ އަަހަރެންނަށް ބަލާލިޔަސް ހުންނާނީ ރުޅިއައިސްފަ….” ކުޑަކޮށް ހީލަމުން އައުސް ބުނެލިއެވެ. ނަމަވެސް ހިނިތުންވުން ފަނޑުވެގެން ދިޔައީ ލޮލުން ފައިބަމުންދިޔަ ކަރުނަތަކުގެ ސަބަބުންނެވެ. ރޮވެން ފެށުމުން އައުސް އާލިމްގެ ގައިގައި ކުޑަކުއްޖަކު ފަދައިން ބައްދައިލިއެވެ. އާލިމް އައުސްގެ ބުރަކަށީގައި ފިރުމާލިއެވެ. އަދި ހިތްވަރު ދެމުން ދިޔައެވެ.\nރޭގަނޑުގެ ވަގުތެވެ. މުޅިގޭތެރޭގައި ވަނީ އަނދިރިކަމެވެ. ގޭގެ ކާކޮޓަރިތެރޭގައި އައިޝާ އިނީ އުއްބައްތިއެއް ދިއްލައިގެންނެވެ. އައިޝާ އިށީންދެއިނީ ގޮނޑިޔަށް ދެފައި އަރުވައިގެން ކަކުލުގައި ދެއަތް އަޅުވައިގެންނެވެ. ހެލެމުންދިޔަ ހުޅުކޮޅަށް ބަލަމުންދިޔަ ދެލޮލުން ފައިބަމުން ދިޔައީ ހޫނު ކަރުނައެވެ. ކާކޮޓަރީގެ ދޮރުމަތީ މަންޒަރު ބަލަންހުރި ފަރީޝާ އަށްވެސް ހުރީ ރޮވިފައެވެ. އައިޝާ އުޅެމުންދިޔަ ގޮތް ފެނިފައި ފަރީޝާހުރީ ކަންބޮޑުވެފައެވެ. މިވީ ހައަހަރު ދުވަހުގެ ތެރޭގައި ކޮންމެ އަހަރެއްގެ މިދުވަހަކީ އައިޝާ މިގޮތުގައި ހޭދަކުރާ ދުވަހެކެވެ. އައިޝާގެ ހަޔާތުގައި ވަކިވެގެންދިޔަ އެންމެ މުހިންމު އެއް ހިއްސާއަކީ ލައިޝާއެވެ. ލައިޝާގެ ހަނދާނުގައި އައިޝާގެ ލޮލުން ފައިބާ ކޮންމެ ކަރުނައަކީ، ލައިޝާއަށްޓަކައި އައިޝާގެ ހިތުގައިވާ މަތިވެރި ލޯތްބެއްގެ ސަބަބުން ފައިބާ ކަރުނައެވެ. ލައިޝާ ވަކިވެގެން ދިޔައީ ކާފަގެ މަރަށްފަހު އައިޝާ ހީތަމަކުރުމުގައި ރޭދުވާ ހޭދަކުރަނިކޮށެވެ. ކާފަގެ މަރަށްފަހު ލައިޝާ ވަކިވުމުން އައިޝާ މުޅިން އެކަނިވީއެވެ. ހީ ސަމާސާ ކޮށްލާނެ މީހަކު ނެތެވެ. ހިތުގެ އުދާސްތައް ހިއްސާކުރާނެ އެކުވެރިޔެއް ނެތެވެ. ޒުވާބު ކުރާނެ ދުޝްމަނެއް ނެތެވެ. އައިޝާ މުޅިން އެކަނީވީއެވެ. އެކަނިވެރިކަމުގެ ސަބަބުން މިހާރު އައިޝާގެ ހިތުގައި ލޯތްބަކަށް އެއްވެސް ޖާގައެއް ނެތެވެ.\n“ލައި ދެން އާދެބަލަ! މިހާރު ލައިގެ އައުސް ހޯދައިގެން އިޝީ ގެނެސްފީމޭ…. އައުސް ވަރަށް މަޖާ! ލައި ކިޔާދޭ ވާހަކަތަކަށްވުރެ އަސްލު އައުސް މާ މަޖާ…. ލައި ދެން އާދެބަލަ…. މިހާރު ލައި އެންމެ ބޭނުންވި ކަންތައް އިޝީއަށް ކޮށްދެވޭނެ.. ލައި އެއްދުވަހު ބުނީމެއްނު އެންމެ ބޭނުމީ އައުސް އޭ….” ކުއްލިއަކަށް އައިޝާ ވާހަކަ ދައްކަން ފެށުމުން ފަރީޝާ ސިހުނެވެ. އަދި އައިޝާ ދައްކަމުންދިޔަ ވާހަކައަކުން ފަރީޝާ މާބޮޑަށް ހައިރާންވިއެވެ.\n“އަދި ކޮންމެވެސް ދުވަހަކުން އެ ޒީޝާއާ ވެސް އައުސް ދުރުކުރާނަން…. ލައި އާދޭ އިޝީ ވަރަށް އެކަނިވެރިއޭ!” އައިޝާ އަޑުން އަޑުނަގާ ރޯންފެށިއެވެ. މިވީހާ ދުވަހު އައިޝާ ނުދައްކާ ވާހަކައެއް ދެއްކުމުން ފަރީޝާހުރީ ނުހަނު ހައިރާންވެފައެވެ. އައިޝާ ރޯންފެށުމުން ހިތުގައި އުފެދުނު އިހުސާސްތައް އެއްފަރާތްކޮށްފައި ފަރީޝާ ދުއްވައިގަތީ އައިޝާގެ ކައިރިއަށެވެ. ފަރީޝާ ފެނުމުން އައިޝާ ދުވެލާފައި ގޮސް މަންމަގެ ގައިގައި އޮޅުލައިގަތެވެ.\n“މަންމާ ލައި ކީއްވެ ދިޔައީ؟ މަންމާ ލައި ކީއްވެ އެހެން ހެދީ؟ އަހަރެން އެކަނިވާނެ ކަމެއް ލައި އަކަށް ނޭންގޭތަ؟ މަންމާ….” ފަރީޝާގެ ގައިގައި ބައްދައިގަނެގެން އޮވެ އައިޝާ ރޮމުންދިޔައެވެ. އައިޝާ މާބޮޑަށް ހިތްދަތިވެގެން ރޯން ފެށުމުން ފަރީޝާ އައިޝާ ގޮވައިގެން ކޮޓަރިޔަށް ދިޔައެވެ. އައިޝާ އެނދުމަތީ ބޭއްވުމަށްފަހު ފަރީޝާ ދިޔައީ ފަރީޝާގެ ކޮޓަރިއަށެވެ.\nކޮޓަރިޔަށް ވަދެވުމާއި އެކު ފަރީޝާ އަލަމާރި ހާވަންފެށިއެވެ. އަލަމާރިން އެހޯދަމުންދިޔަ އެއްޗެއް ނުފެނުމުން ކަބެޑުތަކާއި ފޮތް ހަރުގަނޑު ހާވަމުންދިޔައެވެ. އެހެެން އުޅުމުގެ ތެރޭގައި ސިޓީ އުރައެއްގެ ތެރެއިން އެއްޗެއް ވެއްޓުމުން ފަރީޝާ މަޑުޖެހެލިއެވެ. އަތުގައި އޮތް ސިޓީއުރަ އެއްލާލުމަށްފަހު ފަރީޝާ ތަޅަންމަތީ ވެއްޓިފައި އޮތް ފޮޓޯގަނޑު ނެގިއެވެ. އަދި އެޔަށް ބަލައިލިއެވެ. އެފޮޓޯގަނޑުން ފެންނަނީ އަންހެން ކުއްޖަކާއި ފިރިހެން ކުއްޖެއް މަގުމަތީ ލޮލީ ބޮމުން ދިޔަ މަންޒަރެވެ. ފަރީޝާ ފޮޓޯގައި ހުރި ހުދު ހެދުން ލައިގެން ހުރި އަންހެން ކުއްޖާ ގައިގައި ފިރުމައިލިއެވެ. އަދި ކައިރީ ހުރި ފިރިހެން ކުއްޖާއަށް ބަލައިލިއެވެ. ފަރީޝާގެ ހިޔާލަށް އައީ މީގެ ހައަހަރު ކުރީގައި ހިނގި ހާދިސާއެކެވެ.\n“ފަރީ މިބުނީނު މިކުއްޖާ އުޅޭގޮތް… ގަބޫލުކޮށްބަލަ…. މީ މިހެން ހުއްޓަސް ތިހީކުރާ ކަހަލަ ކުއްޖެއް ނޫނޭ! މީ ފިރިހެނުން ފަހަތުން ނުދުވިގެން އުޅޭ އަންހެނެއް!” ރިޔާޒު ވާހަކަ ދެއްކިއެވެ. އޭރު ލައިޝާހުރީ އައިޝާގެ ގައިގައި ހިފަހައްޓައިގެން ރޯށެވެ.\n“ނޫން ފަރީއްތަ… އެއީ ރައްޓެހި ކުއްޖެކޭ! ލައި އެކަހަލަ ކަމެއް ނުކުރަމޭ ފަރީއްތަ ގަބޫލުކޮށްބަލަ…” ލައިޝާ ރޮއެގަނެފައި ފަރީޝާ ކައިރިޔަށް ޖެހިލިއެވެ. ފަރީޝާހުރީ ގަބޫލުކުރާނީ ކާކުގެ ވާހަކައެއްކަން ނޭންގިފައެވެ. ނަމަވެސް ރިޔާޒް މިވަނީ ލައިޝާ ފިރިހެން ކުއްޖަކާއި އެކީ މަގުމަތީ ލޮލީ ބޮމުންދިޔަ މަންޒަރު ފޮޓޯ ނަގައިފައެވެ.\n“ދޮގު ހަދާނެ ކަމެއް ނެތް… ހެއްކާ އެކީ އެއޮތީ ދައްކާފަ….” ރިޔާޒް ހަޅޭތްލަވައިގަތެވެ.\n“ފަރީއްތަ އެއީ ދޮގެއް….” ހިޔާލަކަށް ގެއްލިފައި އިން ފަރީޝާ ސިއްސައިގެން ދިޔައީ ދާދި ކައިރިން ރޮއެގަނެފައި ލައިޝާ އެހެން ބުނާއަޑު އިވުންހެން ހީވުމުންނެވެ. ސިހިފައި ފަރީޝާ ކޮޅުކޮޅު ބަލަމުން ދިޔައެވެ. ނަމަވެސް އެކޮޓަރި ތެރެއަކު އެކަކުވެސް ނެތެވެ. ދެން ފަރީޝާ ބަލައިލީ އަތުގައި އޮތް ފޮޓޯގަނޑަށެވެ.\n“އައުސް” ފަރީޝާ ބުނެލިއެވެ. އަދި އެނަން ދެތިން ފަހަރު ތަކުރާރު ކޮށްލިއެވެ. އިރުކޮޅަކު ވިސްނަން އިނދެފައި ފަރީޝާ އެފޮޓޯގަނޑު ހިފައިގެން ދިޔައީ އައިޝާގެ ކޮޓަރިއަށެވެ. އޭރު އައިޝާ އޮތީ ސޯފާގައި އޮށޯވެލައިގެން މައްޗައް ބަލާށެވެ.\n“ދަރިފުޅާ…” ފަރީޝާ ގޮވައިލުމުން އައިޝާ ދިޔައީ ސިއްސައިގެންނެވެ. ނަމަވެސް އަޅައިވެސްނުލާ އެއޮތްގޮތައް އޮތީއެވެ.\n“އައުސް އެއީ ދޯ އެކުއްޖަކީ؟ ކުރީދުވަކު ފިހާރައިން ފެނުން ކުއްޖާތަ އެއީ؟” ފަރީޝާ އަހައިލިއެވެ. އެއޮތްގޮތައް އޮވެ އައިޝާ ބޯޖަހައިލިއެވެ. އޭރުވެސް އައިޝާގެ ލޮލުން ކަރުނަ ފައިބަމުން ދިޔައެވެ. ހޭވިފައިވި އައިޝާގެ ބޮލުގައި ފަރީޝާ ފިރުމައިލިއެވެ.\n“ތިހެން އުޅުމުގެ ތެރޭގަ ގޯހެއް ނަހަދާތި! އައުސްއަށް އިނގޭތަ އިޝީއަކީ ކާކުކަން؟” އަނެއްކާވެސް ފަރީޝާ އަހައިލިއެވެ. އައިޝާ ހަމަ އެއޮތްގޮތައް އޮވެ ބޯހޫރައިލިއެވެ.\n“ކިހިނެއް ދަރިފުޅު އައުސް ހޯދީ؟” ފަރީޝާ އަނެއްކާވެސް އަހައިލިއެވެ. ފަރީޝާ އެސުވާލު ކޮށްލުމުން އައިޝާ ތެދުވެލާ ހަމަޖެހިލިއެވެ. އަދި ލޮލުން ފައިބަމުންދިޔަ ކަރުނަތައް ފުހެލުމަށްފަހު ހިނިތުންވެލިއެވެ.\n“ފުރަތަމަ ފެނުނީ ޕާޓީއަކުން ފޮޓޯ ނަގަން އުޅެނިކޮށް… އޭރު ނޭންގެ އެއީ އައުސް ކަމެއް… ފުރަތަމަ ފެނުންރޭވެސް ދަންނަ މީހަކާ ވައްތަރުވި… ކުރީގަ ދިމާނުވިޔަސް ފޮޓޯވެސް ފެނޭ އެހެންވެ ޝައްކުވެގެން އެހެން ބަލަން ހުއްޓަ ކޮންމެވެސް މީހަކު އައުސްއޭ ކިޔާފަ ގޮވާލީ… ދެން ވަރަށް ފާރަލިން އެރޭ! އުޅޭއުޅުމުން ހީވަނީ ކުރީގަ ލައި ކިޔާދޭ ވާހަކަތައް ސިފަވާހެން…. ލައި ކިޔާދޭނެ އައުސް ކުރާ މަޖާ ކަންތައްތަކުގެ ވާހަކަ ވަރަށް ގިނައިން…. ދެން ފަހުން އިޝީ ބެލީ އެއީ ކާކުކަން…. ބެލިއިރު އެއީ ހަމަ އެ އައުސް…” އައިޝާ ކިޔައިދިނެވެ.\n“ދެން އިޝީ ފޭސްބުކްއިން ބެލިއިރު އެއްދުވަހު މިއިންނަނީ ޖަހާފަ އައި ލަވް ޗެލެންޖެސްއޭ… ސްޕެޝިއަލީ އިން ފޮޓޯގްރަފީއޭ! އިޝީ ހިތައްއެރީ އެކަހަލަ ކަމެއް ކޮށްގެންވިޔަސް އައުސް އޮފީހަށް ގެނެވޭތޯ ބަލާނަމޭ… ނަސީބަކުން އޭނަ އޭގަ ބައިވެރިވި… އެޗެލެންޖްގަ އަސްލު އައުސްއަށް ވުރެ މާ މޮޅެތި ފޮޓޯވެސް ފެނުން އެކަމަކު މަގްސަދު ހާސިލްކުރަން އައުސް ހޮވީ…” އައިޝާގެ ވާހަކަތައް ކަނުލާ އަޑުއަހަން ފަރީޝާ އިނެވެ.\n“ދެން މިހާރު ކީއްކުރަން އައުސް ތި ހޯދީ އެވަރަކުން؟ މިހާރު ލައި އެއްވެސް ނެތެއްނު؟” ފަރީޝާ ބުނެލިއެވެ.\n“މަންމާ ލައިއަށް މިދުވަސް ފެނިއްޖެނަމަ އުފާވާނެ އެއްނު؟ ލައި ކޮންމެތާކު ވީކަމުގަ ވިޔަސް ލައިއަށް އުފާ ލިބޭ ކޮންމެ ކަމެއް އިޝީ ކުރާނަން…. އެހެންވެދޯ ލައި ހެދުންއަޅާ ގޮތައް ހުސް ހުދު ކުލައިން ހެދުން ލަނީވެސް؟” މަންމަގެ ކޮނޑުގައި ބޯ އަޅައިލަމުން އައިޝާ ބުނެލިއެވެ. ފަރީޝާވެސް ހިނިތުންވުމަކުން ފުއްދައިލިއެވެ.\nއެރޭގެ ވަގުތެވެ. ނިދަން އޮވެ އޮވެ އެއްގޮތަަކަށް ލޮލަށް ނިދި ނައުމުން ޒީޝާ ތެދުވިއެވެ. އަދި ފޯނު ނަގައި އައުސްއަށް ގުޅައިލިއެވެ. އޮފީހުން އައިއްސުރެ އައުސް އުޅެނީ ފާޑަކަށެވެ. އޮފީހަށްދިޔަ ފުރަތަމަ ދުވަހު ގެޔަށް އައިސް ގުޅާވެސްނުލާ ކޮށްލީ މެސެޖެކެވެ. ގުޅާ ގުޅާ އައުސް ފޯނެއް ނުނެގިއެވެ. އައުސްގެ މޫނު ނުފެނި ޒީޝާގެ ލޮލަށް ނިދިވެސް ނާދެއެެވެ. އެންމެފަހުން ކެތްނުވެގެން ޒީޝާ އައުސް އުޅޭ ބަޔަށް ދިޔައެވެ. އޭރު އާލިމް ސިޓިން ރޫމުގައި ޓީވީ ބަލަން އިނެވެ. މިހާ ލަސްވެފައި ހުއްޓައި ޒީޝާ ފެނުމުން އާލިމް ކުޑަކޮށް ހައިރާންވިއެވެ.\n“އައުޓީ ކޮބާ؟” ޒީޝާ ފުރަތަމަވެސް އަހައިލީ އެހެންނެވެ.\n“ނިދާފަ…” ފޫހިގޮތަކަށް އާލިމް އެހެން ބުނެލުމަށްފަހު ޓީވީއަށް ނަޒަރު ހިންގައިލިއެވެ. އާލިމް ދެން ބަލައިލިއިރު ޒީޝާ އައުސްގެ ކޮޓަރިއާއި ދިމާއަށް ދަނީއެވެ.\n“ޒީ އައުސް ނިދާފައޭ އުނދަގޫ ނުކުރޭ! ވަރަށް ވަރުބަލިވެފަ ހުރީ މިއަދު…” ޒީޝާ ހުއްޓުވުމުގެ ގޮތުން އާލިމް ބުނެލިއެވެ. އައުސް މިރޭ ހުރި ހާލު ފެނިފައި އެއްގޮތަކަށްވެސް މީހަކަށް އައުސް ފެނުމަކީ އާލިމް އެދޭ ކަމެއްނޫނެވެ. އައުސްގެ މޫނު ހަމަ ފެންނައިރަށް ޒީޝާ އެތައް ސުވާލެއް ކުރާނެކަން ޔަގީނެވެ.\n“އޯކޭ ވާނެ…” މިހެން ބުނުމަށްފަހު ޒީޝާ އައުސްގެ ކޮޓަރީގެ ދޮރު ހުޅުވައިލިއެވެ. އާލިމްވެސް ޒީޝާގެ ފަހަތުން ދިޔައެވެ. އާލިމްއަށް ހަމަޖެހުމެއް ލިބުނީ އައުސް އެވަގުތު ފާހާނައިގައި އުޅޭތީއެވެ.\n“އައުޓީ…..” ޒީޝާ ވަރަށް ބާރަށް ފާހާނަ ދޮރުމަތީ ހުރެގެން ގޮވައިލިއެވެ. އައުސްގެ އަޑެއް ނީވުމުން އަނެއްކާވެސް ޒީޝާ ގޮވައިލިއެވެ. އެވަގުތު އާލިމް ވަރަށް ގިނަ އެއްޗެހި ކިއުމުން މާދަން އާންނާނީ ކަަމަށްބުނެ ޒީޝާ ގެޔަށް ދިޔައެވެ. ޒީޝާ ހަަމަ ދިއުމާއިއެކު އައުސް ފާހާނާއިން ނިކުތެވެ.\n“ނެއްޓެން ނޭންގިގެންތަ އެއުޅެނީ؟” އާލިމް ބުނެލިއެވެ. އައުސް އާލިމްގެ ނިތްކުރީގައި އަތް ޖައްސައިލިއެވެ.\n“ކިހިނެއްވީ؟” އާލިމް ފާޑަކަށް މޫނު ހަދައިލަމުން އަހައިލިއެވެ.\n“ބައެއްފަހަރު ހީވޭ ތިއްތި އަހަރެންނަށްވުރެ ބޮޑަށް ޒިޕީދެކެ ލޯބިވާހެން… އަނެއްބައި ފަހަރު ބުނެލާ އެއްޗެހިން ހީވަނީ ކޮންމެވެސް ކަމަކާ އޭނަޔަށް ނަފްރަތު ކުރާހެން.. އެހެންވެ ތިއްތި ރަގަޅަށްތޯ ހުރީ މި ބަލައިލީ!” އައުސްގެ ވާހަކަ އަހައިފައި އާލިމް ހިންދިރުވައިލިއެވެ. އާލިމްގެ ހިތުގެ ހިނގުން އަވަސްވިއެވެ. ނޭންގި ނަމަވެސް އައުސްއަށް މިބުނެވުނީ ހަމަ ރަގަޅު އެއްޗެކެވެ.\n“ތިއްތީ…” އާލިމް އެއްެޗެއް ނުބުނެ ހުންނަން ފެށުމުން އައުސް ބާރަށް ގޮވައިލިއެވެ.\n“އެއީ ދެން އެވަރަށް ކީމަ ގެޔަށް ނުދިޔައީމަ އެހެން ބުނެވުނީ!” މިހެން ބުނެލުމަށްފަހު އާލިމް އެތަނުން ނިކުމެގެން ދިޔައެވެ. އާލިމް ދިއުމުން އައުސް އަވަހަށް އެނދަށް އަރާ ނިދަން އޮށޯވެލިއެވެ. (ނުނިމޭ)\nDear readers! I’ve told you before also the story will be different!! The series and this one is totally different… Thank you for reading. I love all the readers no matter how harshly they comment!??\nV reethi. Concept eh copy kurun eyee massala eh noon. Beynun varakah kuran vy. Meehaku liyefa oi echeh cut paste nukuranyaa ok vaane. Give credit to the actual concept writer.\nV reethi hama balalaa indhaa thi up kolee aslu v dheravey baeh kiuntherinnahnuvisney thee alhaanulaa ifaau ifaage mashkathigen kuriyah dhey\nCopy cat.. copy nukuraa kamakah nuvaane\nStory kithanme bodakah thafaathu viyas bayeh kiyuntherin beynumeh nuvaane dhen writerge kolhah araakah. Massalaeh noon eiy zaathy kameh. Mibai ekani kiyaaliyas eba ingey dhen huri baithah v bodah series aa thafaathu vaanekan. Kurinves writer buni dhw mulhin thafaathu vaaneyey ekam hama v hadikoh bayeh kudhin comment kuree. Mi story aa against vaane ehves kameh akoo akah faahagaeh nuvey. Story v furihama.\nSaandy and Ifaau mee esfiya ah ingilaabu genai dhe bathalun. Brave work both?\nMasha allah story v reethi. Wish you all the best Iph??\nAlhugan’dah comment thakuga hadikoh comment kurevifa oiy nama hurihaa kudhinge kibain maafah edhen….\nLiyuntheriyaage masakkathah appreciate nukuraa kudhin kiyaa ehchehin nihaayathah dheravey. Ekamakuves kuraane kameh neiy nuvisney kudin ginaee dhee.\nWaau my baby ❤ varah salhi.. Kobaa eba fene ehnu mihaaru thafaathu dhow dhen lalalaaa ??\nStory is nice. Good luck ?\nSalhi. Suvaalakee laisha akee kaakuhey? Laisha mivanee aisha and aus aa ves gulhifa dhoa. Heevanee eiy kureega aus ge biteh hen. Eyna maruvefatha v? V keiy madhuvey eba mihaaru…..\nYes ammu. Raz ah vs heevany laisha maruvefahen v. Ehnve kanneynge aisha maa dheravegn miulhenee plus aus vs. Interesting. Next part ah waiting boakoh\nAharen mee ifauu dhanna dhuvahu photo akun vx laloh dhuh meeheh nun.. ekam ifauu r zaathy hasadhaveri kameh vaane ehvx faidhaa eh neh.. ifauu knme ehchekey mihaaru keeyas copy nukuraa kamah nuvaane.. kuri copy varah boduthah copy kohfa hury.. hama ekani vaahaka ge namah balaa liyas ekan dheyhavey.. characters thah beliyas ngey.. mihaaru kiyuntheri faadu kiyaathi agaiin dhera nuvan vegen thafaathu thi kurany… hama gaimuvx copy nukuraa kamakah nuvaane..\nHeekuri gothaai hilaafah story change vamun annaathee hajam nuvegen mihaaru thiulhenee??\nShutup everyone..copy ehh viyyaa keeh tha v?so just stop reading?reethi meehunn kiyaane..dhn abadhu koachehh saabithu kurann tha copy ekey thi kiyany..respect kurabala ifaau ge feelingx ahh vx..pls guys..comment kurumuge hahhgu vx eba oyy..bwt thigothahh comment nukohba pls i beg u guys?ifaau dont stop writingemeehun vxekiyany reethi v ma einnu..beyyhadh ehh olhaayabeya…varahh foohi?ifaau mi vahak liyun huhhtaa nulaathi..aharemenn kiyaameehun kiyaanan..e meehun j vaan baithihhba dhn?\nAwwwwwwwwwwwn magey bad girl ah haadha visneyey dhooo. Aharemen kiyaanan dhoa mikudhin kithanme varakah ehchehi kiyas??\nDhww..love haadha gina dhuvahei kohhfa thi fenunyy.konnthaku thr ukhuny mu hurihaa dhuvahu???\nMithaa miulhenee. Baby mivaahakaige writer inspire vaa gothah comment kureema loabi uthuri araifi hama. Love you baby?\nCopy akas ehen ehchakas vaahaka v reethi. Mihaaru in hisaabun thi laisha akee kaakuthoa balaahiy vejje. Avas kohllabala. Konme dhuvahaku2part gennan fennanee!!\nLava kiyaa laisha junaidh kanneyne dhoa Avy\ndrama eh copy kurias ekee masssalaehnoon ehennun meehaku liyafa in vaahakaeh copy kurinama massalahe eheveemaa kureveyne maa bodhu kameneh vaahaka dheee ves thafathukoh thi thanun kujjaku liyefa oi vaahakaeh nama massalajassanvee dho Amy\nThis story is awesome. I request to continue this story. Haters gonna hate. Let them blast and do your work. All the best\naslu v reethi hy ves nukuran mi hey reethi vaane kama kah\nAwesome. Next part avas kollabala\nMeege main character akee Aisha tha nooney zeeshaa tha…\nStory is amazing ingey..\nEkaku nukiyas ma mi story kiyaanah mi story genesdheyhaa dhuvahaku..\nVrh salhi!! 😀\nބިރުވެރި ލޯބި May 24, 2017\nޖުލައި މަހުގެ ތެރޭގައި\nFeatured ހަޤީޤީ ހިތާމަ ބިރުވެރި ޅެން ކުރުވާހަކަ އިއުލާން އުފެއްދުންތެރި ލިޔުން އެހެނިހެން މަޒުމޫނު މަޖާ މުބާރާތް ދީނީ ލޯބި July 13, 2020\nދެކޭ ހިތްވޭ ނިކަން…. ޓުރެއިލާ\nހިތާމަ ލޯބި February 3, 2019


Jalu Thakugai Baaru Ge Beynun Kurumuge Gavaidhah Amal Kuran Fashaifi - Vaguthu\nޖަލުތަކުގައި ބާރުގެ ބޭނުން ކުރުމުގެ ޤަވައިދަށް އަމަލު ކުރަން ފަށައިފި\nޖަލު ބަލަހައްޓާ ފަރާތްތަކުން ބާރުގެ ބޭނުން ކުރުމާއި ހަތިޔާރު ގެންގުޅުމާބެހޭ ގަވާއިދު ގެޒެޓްކޮށް އެޤަވައިދަށް އަމަލު ކުރަން ފަށައިފިއެވެ.\nކަރެކްޝަނަލް ސާވިސް އިން އާންމު ކުރި ގަވާއިދުގެ މަޤްޞަދަކީ މޯލްޑިވްސް ކަރެކްޝަނަލް ސަރވިސްގެ ދަށުން ހިންގާ ޖަލުތައް އެކަށީގެންވާ ރަނގަޅު ފެންވަރެއްގައި ބެލެހެއްޓުމަށާއި، ޖަލުތަކުގެ ސަލާމަތާއި ރައްކާތެރިކަން ދެމެހެއްޓުމަށާއި، ޤައިދީންނާއި ޖަލުތަކުގައި މަސައްކަތް ކުރާ ޖަލު އޮފިސަރުންނާއި އަދި ޖަލުތަކަށް އެކިއެކި ބޭނުންތަކުގައި ޒިޔާރަތްކުރާ ފަރާތްތަކުގެ ސަލާމަތާއި ރައްކާތެރިކަމަށްޓަކައި ބާރުގެ ބޭނުންކުރުމަށް ޖަލުތަކާއި ޕެރޯލްގެ ޤާނޫނުގެ 28 ވަނަ މާއްދާގެ ދަށުން ޖަލު އޮފިސަރުންނަށް ލިބިދޭ އިޚުތިޔާރުގެ ބޭނުންކުރާނެ ހާލަތްތައް އަންގައިދީ، އެފަދަ ހާލަތްތަކުގައި އިޚުތިޔާރާއި ބާރުގެ ބޭނުންކުރާނެ މިންވަރު އަންގައިދީ އަދި ޖަލު އޮފިސަރުން ހަތިޔާރު ގެންގުޅުމުގައާއި ބޭނުންކުރުމުގައި ޢަމަލުކުރާނެ އުސޫލުތައް ކަނޑައެޅުން ކަމަށް ޤަވައިދުގައި ބުނެފައި ވެއެވެ.\nދިވެހިރާއްޖޭގެ ޖަލުތަކާއި ޕެރޯލްގެ ޤާނޫނުގެ 28 ވަނަ މާއްދާގެ ދަށުން މޯލްޑިވްސް ކަރެކްޝަނަލް ސަރވިސްގެ އޮފިސަރުންނަށް ލިބިދޭ ބާރުތައް މިޤަވައިދުގައި ވެސް ހިމަނާފައި ވެއެވެ. އެއީ ޙުުކުމް ތަންފީޛު ކުރަންޖެހޭ މީހުން ގަވާއިދާ އެއްގޮތަށް ހިފައި ހައްޔަރު ކުރުމާއި، އޮފިސަރަކު އޭނާގެ މަސްއޫލިއްޔަތު އަދާ ކުރުމުގެ ގޮތުން، ޤާނޫނާ އެއްގޮތްވާގޮތުގެ މަތިން ކުރާ ޞައްޙަ އަމުރަކަށް ނުކިޔަމަންތެރިވާ ޤައިދީން ނުވަތަ ބަންދުމީހުން ކިޔަމަންތެރި ކުރުމުގެ ގޮތުން ޤާނޫނާއި ގަވާއިދު ހުއްދަ ކުރާގޮތެއްގެ މަތިން އަދި ޤާނޫނާއި ގަވާއިދު ހުއްދަ ކުރާ މިންވަރަށް ބާރުގެ ބޭނުން ކުރުމެވެ.\nއަދި ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނާއި މި ގަވާއިދާއި ޖަލު އަމުރުތަކާ ޚިލާފު ނުވާނެ ގޮތެއްގެ މަތިން ބިޑިއާއި، މުގުރާއި، ޕެޕަރ ސްޕްރޭ، ކަރުނަ ގޭސް، ސްޓަން ގްރެނޭޑް، ރަޔަޓް ގިޔަރ، ޓޭޒަރ ގަން، ސްޓަން ގަން، ރަބަރ ބުލެޓް ގަން، ބާރު ސްޕީޑްގައި ނުވަތަ ޕްރެޝަރުގައި ފެން ޖެހުމާއި، މީހުންގެ ފުރާނައަށް ނުރައްކާ ނުވާ ފަދަ ހަތިޔާރު ބޭނުން ކުރުމާއި ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނޫގެ ދަށުން ހަދާ ގަވާއިދާއި ޖަލު އަމުރުތަކާ ޚިލާފު ނުވާގޮތަށް ޤައިދީން ނުވަތަ ބަންދުމީހުންގެ ހަށިގަނޑާއި އެމީހުންގެ އެއްޗެހި ބަލައި ފާސްކުރުމާއި ޖަލުގެ ސަލާމަތާއި ރައްކާތެރިކަމާއި ޖަލުގެ ކަންތައްތައް ބެލެހެއްޓުމުގެ ގޮތުން ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނާއި އެ ޤާނޫނުގެ ދަށުން ހަދާ ގަވާއިދާއި ޖަލު އަމުރުތަކާ އެއްގޮތްވާ ގޮތުގެ މަތިން ޤައިދީންނަށް ނުވަތަ ބަންދުމީހުންނަށް އަމުރު ކުރުމެވެ.\nބާރުގެ ބޭނުން ކުރުމުގެ ކުރިން ޤަވައިދުގައިވާ ގޮތަށް ނަސޭހަތާއި އިންޒާރު ދޭންވާނެ ކަމަށް ޤަވައިދުގައި ބުނެފައި ވެއެވެ.\nކޮންމެ ހާލަތެއްގައިވެސް ބާރުގެ ބޭނުން ކުރަންވާނީ، މީހުންނާއި ތަކެއްޗަށް ގެއްލުން އެންމެ ކުޑަވާނެ ގޮތަކަށް ބަލައި، އެ ހާލަތަކާ އެންމެ އެކަށީގެންވާ އަދި އެ ހާލަތެއް ކޮންޓްރޯލް ކުރުމަށްޓަކައި ބޭނުންވާނެ އެންމެ ކުޑަ މިންވަރަކަށް ކަމަށް ވެސް ޤަވައިދުގައި ބުނެފައިވެއެވެ.


TfG run: insurance partnerakah Allied ,co-sponsor mtcc\nކޮކާކޯލާ ޓީއެފްޖީ ދިގު ދުވުމުގެ އިންޝިއުރެންސް ޕާޓާނަރަކަށް އެލައިޑް އިންޝުއަރެންސް އަދި ކޯ-ސްޕޮންސަރަކަށް އެމްޓީސީސީ ހަމަޖައްސައިފި އެވެ.\nޓީއެފްޖީން ކޮންމެ އަހަރަކު ބާއްވާ ދިގު ދުވުމުގެ އެއްބަސްވުމުގައި އެމްޓީސީސީ އާއި އެލައިޑާއެކު މިއަދު ވަނީ ވަކިވަކިން ވަނީ ސޮއިކޮށްފަ އެވެ. އެމްޓީސީސީގެ ފަރާތުން ސޮއިކުރެއްވީ އަބްދުﷲ ފާއިދު އެވެ.\nއެލައިޑްގައި ބޭއްވި ރަސްމިއްޔާތެއްގައި ވާހަކަ ދައްކަވަމުން ޖެނަރަލް މެނޭޖާ އަހްމަދު ރިޔާޒީ މުހައްމަދު ވިދާޅުވީ، މިއަންނަ ހުކުރު ދުވަހު ބޭއްވުމަށް ހަމަޖެހިފައިވާ ދުވުމުގައި ބައިވެރިވާ 804 ބައިވެރިނަށްވެސް، އެލައިޑްގެ އިންޝިއުރެންސް ފޯރޫކޮށްދޭނެ އިންތިޒާމު ހަމަޖައްސާފައިވާ ކަމަށެވެ.\nއެލައިޑްގެ ޕާސަނަލް އިންޝިއުރެންސް ނުވަތަ ޖީޕީއޭ ޕޮލިސީގެ ދަށުން، މިދުވުމަށް އެލައިޑުން ވަނީ އެއް މިލިއަން ރުފިޔާގެ ޕެކޭޖެއް ކަނޑައަޅާފަ އެވެ.\nމި ޕެކޭޖް މެދުވެރިކޮށް ދުވުންތެރިންނަށް އިވެންޓް ހިނގަމުންދާ ވަގުތު މެދުވެރިވާ ކަމެއްގެ ސަބަބުން ފޯރުކޮށްދޭ ސިއްހީ ހިދުމަތް އެލައިޑުން އިންޝުއާ ކޮށް ދިނުމަށް ހަމެޖެހިފައިވާ ކަމަށް އެލައިޑުން ބުނެ އެވެ.\nއެއް މިލިއަން ރުފިޔާ އަކީ ދުވުމުގައި ބައިވެރިވާ ކޮންމެ ދުވުންތެރިޔަކަށް 10000 ރުފިޔާގެ މަގުން ކަނޑައެލިފައިވާ ޖުމުލަ އަގެވެ.\nޓީއެފްޖީގެ މެނޭޖިން ޑައިރެކްޓާ އަދި މަޝްހުރޫ ފިޒިކަލް އިންސްޓްރަކްޓާ ޒިނާން ވިދަޅުވީ 2013 ވަނަ އަހަރުން ފެށިގެން ބާއްވަމުން އަންނަ ޓީއެފްގީ ލޯންގް ރަންގައި ދެ ވަނަ އެޑިޝަނުން ފެށިގެން އެލައިޑުން ބައިވެރިވަމުން އަންނަ ކަމަށެވެ.\nއެމްޓީސީސީ ގެ އެގްޒެކެޓިވް އަބްދުﷲ ފާއިދު ނޫސްވެރިންނަށް މައުލޫމާތު ދެނީ. ޓީއެފްޖީ ލޯންގް ރަންގެ ކޯ ސްޕޮންސާ އަކީ އެމްޓީސީސީ -- ފޮޓޯ: އަފްޝީން ނަސީރު | އަވަސް\nއެމްޓީސީސީގައި ބޭއްވި ރަސްމިއްޔާތުގައި ވާހަކަ ދައްކަމުން އެ ކުންފުނީގެ އެގްޒެކެޓިވް އަބްދުﷲ ފާއިދު ވިދާޅުވީ ޓީއެފްޖީ ލޯންގް ރަން ގައި އެމްޓީސީސީ އިން ބާއިވެރިވި މަގްސަދަކީ މި މެރަތަން އަކީ ކޮންމެ އަހަރަކުވެސް ޓީއެފްޖީ އިން ބާއްވަމުން އަންނަ މެރަތަން އެއް ކަމުން ކޮންމެ މި މެރަތަންގެ ސަބަބުން އެމްޓީސީސީ ގެ ސްޓާފުން ކޮންމެ އަހަރަކު ވެސް މޯޓިވޭޓް ކުރެވިގެން ދާނެތީ އެވެ.\nފާއިދު އިތުރަށް ވިދާޅުވީ ޓީއެފްޖީގެ ރަން ގައި ބައިވެރިވާ ހުރިހާ ދުވުންތެރިންނަށް އެމްޓީސީސީގެ ފަރާތުން ހުޅުމާލެ ދިއުމަށާއި އައުމަށް ހަތަރު ފެރީގެ ހިދުމަތް ފޯރުކޮށް ދެވިގެން ދާނެކަމަށާއި އަދި ހުޅުމާލޭގެ ފެރީ ޓާމިނަލް އިން ފެށިގެން ދުވާ ސަރަހައްދާއި ހަމައަށް ބަހުގެ ހިދުމަތްވެސް ފޯރުކޮށް ދެވިގެންދާނެ ކަމަށެވެ.\n"ޓީއެފްޖީ އާ އެއްކޮން މަސައްކަތް ކުރާތާ ވަރަށް ގިނަ ދުވަސް ވެއްޖެ. މި ޕްރޮގްރާމަކީ މިއަހަރު ތެރޭގައި ބައިވެރިވާ ތިން ވަނަ ޕްރޮގްރާމް. މިކަހަލަ އިވެންޓެއްގައި ބައިވެރިވުމުގެ އެންމެ ބޮޑު އެއް މަގުސަދަކީ ސްޓާފުން ދުޅަހެޔޮ ސިއްހަތެއްގައި ބޭތިއްބުމަށް ބައިވެރި ވެވޭނެ ފިޒިކަލް އެކްޓިވީޓީތަށް އިތުރު ކުރުމަށް" ފާއިދު ވިދާޅުވި އެވެ.\nޓީއެފްޖީ އިން ކޮންމެ އަހަރަކު ވެސް ކުރިއަށް ގެންދާ ލޯންގް ރަން މިއަހަރު ފެށުމަށް ހަޖަހިފައިވަނީ މިމަހު 14 ވަނަ ދުވަހު ހުޅުމާލޭގަ އެވެ.\nއެމްޓީސީސީ އެލައިޑް އިންޝުއަރެންސް\n700 މިލިއަން ރުފިޔާގެ ލޯނެއް އޮތަސް ހާސްކަމެއް ނެތް\nމާފިނޮޅުގައި އަޅަން ނިންމި އެއާޕޯޓް ހޯރަފުއްޓަށް


Ah vana thattaa eku Federer ah wimbledon gai recordeh | Mihaaru\nއަށް ވަނަ ތަށްޓާ އެކު ފެޑެރާ އަށް ވިމްބަލްޑަންގައި ރެކޯޑެއް\n17 ޖުލައި 2017 - 09:42 1 comment\nލަންޑަން (ޖުލައި 17) - ކްރޮއޭޝިއާގެ މަރިން ސިލިޗްގެ މައްޗަށް ކުރި ހޯދައި އަށް ވަނަ ފަހަރަށް ވިމްބަލްޑަން ޓެނިސް މުބާރާތް ކާމިޔާބުކޮށް ސްވިޒަލެންޑުގެ ރޮޖާ ފެޑެރާ ރެކޯޑެއް ގާއިމްކޮށްފި އެވެ.\nމިއީ 2012 ވަނަ އަހަރަށް ފަހު ފެޑެރާ މި މުބާރާތް ކާމިޔާބުކުރި ފުރަތަމަ ފަހަރެވެ. އަދި ކެރިއަރުގައި ކާމިޔާބުކުރި 19 ވަނަ ގްރޭންޑްސްލޭމް މުބާރާތެވެ. އަދި މި ކާމިޔާބީއާ އެކު އުމުރުން 35 އަހަރުގެ ފެޑެރާ ވެފައިވަނީ އޯޕަން އިރާގައި ވިމްބަލްޑަން ކާމިޔާބުކުރި އެންމެ ދުވަސްވީ ކުޅުންތެރިއާ އަށެވެ.\nސިލިޗްގެ މައްޗަށް ފެޑެރާ ކުރިހޯދީ މޮޅު ކުޅުމަކާ އެކު 6-3 6-1 6-4 އިން ސެޓުތައް ގެންގޮސްގެންނެވެ.\nފާއިތުވި އަހަރުތަކުގައި އަނިޔާގެ ސަބަބުން ފޯމު ގެއްލިގެން ފެޑެރާގެ ކުޅުން ވަރަށް ބޮޑަށް ދަށްވި އެވެ. އެހެން ނަމަވެސް މިދިޔަ އަހަރުގެ ފަހު ކޮޅު އަލުން ކުރީގެ ފޯމަށް އައިސް ފެޑެރާ އަންނަނީ ތަފާތު ދައްކަމުންނެވެ.\n"އަބަދުވެސް އިތުބާރު އޮވޭ. މައްސަލަ އަކަށް ދިމާވަނީ ފިޓްނަސް ހިފެެހެއްޓުން. މި މެޗުގައި މަރިން (ސިލިޗް) ވަރަށް މޮޅަށް ކުޅުނު. އޭނާ އަށް ވެސް ތައުރީފް ހައްގު،" އިއްޔެގެ ފައިނަލަށް ފަހު ފެޑެރާ ބުންޏެވެ.\nސިލިޗް ބުނީ މެޗު އޭނާ އަށް ގެއްލުނީ މުހިއްމު ދަނޑިވަޅުތަކުގައި ބޭނުންވާ ވަރަށް މަސައްކަތް ނުކުރެވިގެން ކަމަށާއި ފެޑެރާ ކަހަލަ ތަޖުރިބާ ކަހަލަ ކުޅުންތެރިއަކާ ދެކޮޅަށް ކުޅޭއިރު ކުޑަ ވަގުތު ކޮޅަކަށް ސަމާލުކަން ގެއްލިއްޖެނަމަ ވެސް ބަލިވުމުގެ ފުރުސަތު ބޮޑު ކަމަށެވެ.\nއޭނާ ވަނީ މިހަރުގެ މިހާތަނަށް ދެ ގްރޭންޑް ސްލޭމް މުބާރާތް ކާމިޔާބު ކޮށްފަ އެވެ. ފެޑެރާ ޖެނުއަރީ މަހު އޮތް އޮސްޓްރޭލިއަން އޯޕަން ކާމިޔާބުކުރީ ފައިނަލުގައި ރަފައެލް ނަޑާލް ބަލިކުރުމަށް ފަހު އެވެ.\nއިތުރު ލިޔުންތައް ވިމްބްލްޑަން ޓެނިސް މުބާރާތް


Yamin verikamugai Modi raajje vadainugathee alhugandu jalugai hurumun: Raees Nasheed\n"ރައީސް ޔާމީން ވެރިކަމުގައި ބޮޑުވަޒީރު މޯދީ ރާއްޖެ ވަޑައިނުގަތީ އަޅުގަނޑު ޖަލުގައި ހުރުމުން"\nކުރީގެ ރައިސް އަބްދުﷲ ޔާމީންގެ ވެރިކަމުގައި އިންޑިއާގެ ބޮޑުވަޒީރު ނަރެންދްރަ މޯދީ ރާއްޖެ ވަޑައިނުގަތީ އެމަނިކުފާނު ޖަލުގައި ހުރުމުން ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nއިންޑިއާގެ ލޯކް ސަބާ ޓީވީއަށް ދެއްވި ބަސްދީގަތުމެއްގައި ރައީސް ނަޝީދު ވިދާޅުވީ، އިންޑިއާގެ ބޮޑުވަޒީރު ނަރެންދްރަ މޯދީ ރައީސް ޔާމީންގެ ވެރިކަމުގައި ސަރަހައްދުގެ ޤައުމުތަކަށް ވަޑައިގެންނެވި އިރު، ރާއްޖެ ވަޑައިނުގަތީ އެމަނިކުފާނު ޖަލުގައި ހުރުމުން ކަމަށެވެ.\n"އަޅުގަނޑު ބޮޑުވަޒީރަށް ވަރަށް ބޮޑަށް ޝުކުރު އަދާކުރަން، ބޮޑުވަޒީރު އަޅުގަނޑުގެ އަންހެނުންނަށް ލިޔުއްވި. ވިދާޅުވީ އަޅުގަނޑު ޖަލުގައި ހުރިހައި ހިނދަކު ރާއްޖެ ވަޑައިނުގަންނަވާނެ ކަމަށް" ރައީސް ނަޝީދު ވިދާޅުވި އެވެ.\nރާއްޖެ އާއި އިންޑިއާގެ ގުޅުން މިހާރު ރަނގަޅު ކަމަށް ވިދާޅުވެ ވާހަކަ ދައްކަވަމުން ރައީސް ނަޝީދު ވިދާޅުވީ، ރައީސް އިބްރާހިމް މުހައްމަދު ސޯލިހްގެ ސަރުކާރުގައި ބޮޑުވަޒީރު މޯދީ ރާއްޖެ ދެ ފަހަރަށް ވަޑައިގެންފައިވާކަމަށެވެ. އަދި ރައީސް ނަޝީދު މޯދީ އާއި ހަތަރު ފަހަރު ބައްދަލު ކުރެވި ކަމަށާއި، އަދި ރައީސް ސޯލިހް މޯދީ އާއި ތިން ފަހަރު ބައްދަލު ކުރައްވާފައި ވާކަމަށް ރައީސް ނަޝީދު ވިދާޅުވި އެވެ.\nކުރީގެ ރައީސް ޔާމީންގެ ވެރިކަމުގައި އިންޑިއާ އާއި ރާއްޖޭގެ ގުޅުން ހީނަރުވި އިރު، ރައީސް ސޯލިހް ވެރިކަމާއި ހަވާލުވެ ވަޑައިގަތުމަށްފަހު ދެ ޤައުމުގެ ގުޅުން އަންނަނީ ބަދަހި ވަމުންނެވެ.\nނަރެންދުރާ މޯދީ އިންޑިއާ-ރާއްޖެ ރައީސް ނަޝީދު\nޔާމީނު ވެރިކަމުގަ ތިޔަ މީހާ ނޭރުވީ.